
Muistojulkaisu 


TOVERI PRESS agififijyi» ASTORIA, ORE. 


Juh lessa Kirj. Eemeli Rautiainen 


Huo'ahda hetkeksi raataja, 
pysähytä päivätyösi: 
levähtele lauha hetki 
oman joukkosi juhlissa. 


Mieli ylväänä ylene 

yli orjan osan ankeen: 

käsi omasi ojenna 

käteen toisen känsäkouran... 
Juhli joukossa juhlivain! 


Nosta päätäsi päivähän 
mikä nousee notkelmista, 
riiston pimeistä pajoista, 
kahlehista kullan mahdin, 
syiden synkistä = sysistä. 
Nosta nuori, vanhus vakaa, 
orja maailman mahtavan. 


Idän päivä jo päästelee 


yli maiden, mantereiden, 
kohti köyhien kotoa, 
sinne missä mieli mataa 
puutteen kovissa kourissa: 
sinne kimpoovat kipinät 
sytytellen sydämihin 

uskon varmoja valkeita... 


Kau'an kahleissa kytenyt 
valo viimein vapahaksi 
pääsi, inehmon iloksi; 
iloksi ihmisen raatavan, 
poloisten = pohjakerrosten. 
Eipä estehet estäneet 
päivää yöstä yltyväistä, 
nousemasta, kasvamasta. 
Suotta sulkuja suuria, 
vaikehia vastuksia 

mahti varsille varasi, 
suotta —säilätkin salamoi, 


lauluun laukes tuliputket! 
+. Nousi aamuinen aurinko 
orjille osattomille... 


Majaa raataja rakensi 
lännen kuuluun kultalahan, 
uutterana, uhmamielin 
salvos suorana kohosi. 
Väijyi pimeys pirttiä, 
rohkeata raatajata, 

pedot parmailla oleksi. 
Mutt' ei säikkynyt synkkää 
yötä ylväs urhomieli, 

eipä petoja pelännyt: 
uskoi uuden päivän nousuun, 
joka poistavi petokset, 
surmat suohon saattelevi... 


Seisoi majanen matala... 
Liesi lämpöä tarjosi 
eksyvälle =etsijälle: 

seisoi päivät pääksytysten, 
kului kuut ja vuosiakin 
viimein kymmenen kiertyvi. 
Seisoi yhäti ylevänä, 
vaikka sortaa sorronmahti 
teo'in katalin koetti, 
koitti yötä yhäti 

pitää päällä orjalasten. 


Sorto ansoja asetti, 
nostatteli vihan, vilpin - 
orjain omissa povissa: 
yhteistyössä yllytteli 

toisen toiselle kiveksi, 
saattoi sanat sotimahan 
opin oikean etehen... 

— Jopa aatteli asukkaat 
majan pienen pikkuruisen: 
Mikä etehen ehtiikään . 

päivää kohden pyrkivälle: 

eipä sortunut sotihin 


kymmen'vuoden vaivan näkö väki veljen kä'en kautta, 


yhäkö yöhön hajoaa 


yhteistyöstä? 


eipä kultien kuningas 
saanut suurta teoillansa. 
Ylös yhtehen pyrkivi 
Eipä toki... vilpin sekä vihan tieltä 


Eipä viihtynyt vihahan järki kahleissa kulkijan! 
mieli orjan osattoman: 


Kohti päivää nyt kulemme 
mikä nousee mahtavana 
kaiken maailman kansoille, 


Kohti päivää nyt pyrimme 
kera KOKO MAAILMAN 
KÖYHÄN KANSAN, köyhälistön! 
USKOIN uutehen elohon 
käymme KAIKKI köyhä kansa 
toinen toistamme puoltaen! 

+. Ken ei keralla kulkene 
liittymällä liittohomme, 

hän sivulla seisokoon, 
pelkurina —piilotelkoon 

niinkuin koira odotellen 

mitä =mielivi isäntä! 


Meillä pyhä on pyrkimys 
usko suuri uskonamme, 
jonka voittohon pyrimme. 


poloisille poljetuille, Mutt' ei voimamme vähäiset 


sulatellen rinnan routaa 


sopusointuhun 


kuin me kaikki koetamme 


*voimin YHTEISIN kohota! 


suloisaan... 


Toverittaren historiaa 


Tunteaksemme — Toverittaren kymmenvuotishistoriaa, on välttä- 
mätöntä tietää myöskin sen esihistoriallista aikaa. Sen kertominen 
lienee paikallaan, ennenkuin tutustumme naisten lehden kymmen- 
vuotisen olemassaolon aikaan. 


Historiikki Toverittaren olemassaoloajalta, kuten sen esihistoriakin, 
ovat eroittamaton osa suomalaisen sosialistisen liikkeen historiaa. 
Suomalaisen sosialistisen naisten lehden tarpeellisuudesta ja sen il- 
mestymismahdollisuuksista, täkäläistä työväenliikettä kiinteästi seu- 
raavassa toveripiirissä, pohdittiin jo suomalaisen sosialistisen toimin- 
nan lapsuusaikoina, aikoina, jolloin ei ollut edes järjestöä. Oli vaan 
muutamia — sosialistiosastoja siellä täällä suurimmilla suomalaisseu- 
duilla. 

Ensimäisenä huomattuna sosialismin tiedollisena edustajana suo- 
malaisten työläisnaisten joukossa tässä maassa on mainittava Hulda 
Anderson. — Vuosina 1902—3, ollessaan Malkosaarella, hänen jo 
mainitaan esittäneen ajatuksia naisten lehden tarpeellisuudesta, naisten 
herätystyötä varten. Samoihin aikoihin hän m. m. joutui Seattlessa, 
Wash., erään haalin omistusoikeudesta käydyn oikeusjutun kestäessä 
pitämään perusteellisen luennon sosialismista oikeuden tuomarille ja 
asiaa seuraavalle yleisölle. 

V. 1904 jätettiin allekirjoittaneelle, sosialististen naisten ja mies- 
ten pyynnöstä, toimeksi hommata tänne Suomesta sosialismia tun- 
teva nainen, joka pystyisi tekemään puhujamatkan yli maan, ja joka 
voisi sen jälkeen ryhtyä Työmieheen naisten osaston toimittajaksi. 

Asiasta syntyneessä kirjevaihdossa Suomen sosialidemokraattisen 
puoluetoiminnan sihteerin J. K. Karin ja allekirjoittaneen välillä tul- 
tiin siihen tulokseen, että hän enimmän suositteli toimeen Alma Ma- 
landeria. (Jokinen. = Pietarin kommunistien murhassa — teurastetun 
toveri Väinö Jokisen puoliso). Erinäisten seikkojen vuoksi ei kuiten- 
kaan toveritar Alma Malander päässyt tänne lähtemään ja niinollen 
se yritys sillä kertaa raukesi. 

Asia ei kuitenkaan kauaksi hautaantunut. Jo seuraavana vuon- 
na, 1905, teki toveritar Ida Pasanen lyhyemmän puhujamatkan Min- 
nesotan ja Wisconsinin suomalaisilla asumaseuduilla. — Pääasiallisim- 
pana matkan tarkoituksena oli herättää ja opastaa naisia sosialisti- 
seen toimintaan. Tämä oli ensimäinen sosialistisen naisen tekemä 
puhumamatka tämän maan suomalaisen väestön keskuuteen. Tosin 
jo ennen tätä aikaa eräs Mrs. Hanna Lehtinen, New Yorkista, oli 

puhunut ja kirjoittanut julkisesti naisliikkeen puolesta, mutta hän ei 
ollut selvillä sosialismista, eikä edustanut sitä. 

Toveritar Ida Pasasen Raivaajassa julkaisemat matkakirjeet tuolta 
matkalta osoittavat, että naiset useilla paikkakunnilla suurella innolla 
ottivat osaa keskusteluihin, joita toimeenpantiin puheiden loputtua. 
Sosialistisen valistuksen tarve naisten kesken huomattiin. Ymmärret- 
tiin, että sitä voisi tehoisammin edistää naisten lehden avulla. Näin 
ajateltiin suurimmaksi osaksi näiden matkakirjeiden luettua. Naisten 
lehden perustaminen kuitenkin näytti mahdottomalta, siksi se ei päässyt 
päiväjärjestykseen = osas- 
tojen kokouksissa, vaik- 
ka siitä aina välistä väi- 
teltiin ja juteltiin. 


Naisten osanotto sosia- 
listiseen toimintaan kas- 
voi nopeasti. 


Vuonna 1906, Hibbin- 
gin edustajakokouksessa, 
jolloin S. S. Järjestö pe- 
rustettiin, oli edustajina 
m. m. kolme naistoveria. 
He olivat seuraavat: Ol- 
ga Heinonen Pa. Hul- 
da Anderson, Seattle, Wash. ja Ida Pasanen, Cloguet, Minn. (Kuinka 
monta naisedustajaa viimeisissä S. S. Järjestön edustajakokouksissa 
on ollut?) 

V. 1907 teki jo yli maan käsittävän puhumamatkan Suomesta nii- 
hin aikoihin saapunut toveritar, Hilda Sikanen, nykyään Hilda Hill, 
joka jo Suomessa oli saanut sosialistisen kouluutuksen. Matkan tu- 
loksena oli: naisten yhä lisääntyvä kiintymys työväenliikkeeseen ja 
omaperäiseen toimintaan sosialismin, ja sen kautta koko työväen- 
luokan, hyväksi. 

Virallisesti sosialistisen naisten lehden perustaminen astui kui- 


Lydia Korvola, Esther Laukki, 
Selma Jokela-McCone. 


tenkin vasta esille kokouksessa, jonka Duluthin järjestyneet suoma- 
laiset työläisnaiset käskivät koolle Kalamazoo haalille Duluthissa 30 
p. maaliskuuta 1909. Sen kokouksen pöytäkirja on Työmiehessä 
julaistu huhtikuun 24 p. samana vuonna. Pöytäkirjan seitsemäs 
pykälä kuuluu: 

**Ehdotettiin erityisenä kysymyksenä "'työläisnaisten äänenkannat: 
tajan” perustaminen ja hyväksyttiin — Ida Pasanen luki kirjoitta- 
mansa alustuksen”. 

Pöytäkirjan mukaan kokouksen kaikki miespuhujat, paitsi Leo 
Laukki, vastustivat erityisen naisten lehden perustamista. Mutta 
keskustelun päätyttyä äänestyksessä ''38:lla äänellä 7:ää vastaan, 

kokous kannatti erityisen naisten lehden perustamista”. Kysymyksen 
periaatteellisen puolen ponneksi tuli: —'Yksimielisesti hyväksyttiin 
alus:ajan Mrs. Pasasen alustuksessaan esittämä seuraava ponsi”. 
Se kuuluu: 


**Me Duluthin S. sosialistiset naiset tahdomme aatteemme laveasti 
ja perusteellisesti tehdä tunnetuksi työläisnaisten keskuudessa. Se 
on: me tahdomme levittää heille tietoisuutta kaikissa yhteiskunnal- 
lisissa kysymyksissä ja yhtenä parhaimpana tekijänä siinä pidämme 
naisten lehden”. 

Tällä päätöksellä lausuttiin syntysanat Toverittarelle. 


Asia kuitenkin jäi käytännössä toteutumatta pariksi vuodeksi. 
Kysymys siitä huolimatta sai tämän päätöksen kautta yleisemmän 
luonteen ja siitä alettiin osastojen keskuudessa pohtia ja väitellä. 


V. 1911 talvella alkoi asiasta Toverissa voimakkaasti kirjoittaa 
Mrs. Hilda Saraste (ennen mainittu Mrs. Hill) sisältyen kirjoitusten 
sävyyn vaatimus, että naisten lehden julkaisemiseksi on nopeasti ryh- 
dyttävä toimiin, ja että Toverin kustannusyhtiön pitäisi alkaa sitä 
julkaisemaan. Tietysti esitystä vieläkin noustiin vastustamaan. Sitä 
vastustettiin, ei ainoastaan miesten, mutta kauan aikaa sosialistisessa 
liikkeessä olleiden naisten taholta. 


**Eivät naiset eri lehteä tarvitse”, sanottiin. Sellainen vaan joh- 
taa karsinoitumiseen ja emansipationiin. — Sosialismi unohdetaan ja 
aletaan tapella toisiamme vastaan naisina ja miehinä.” Näin väi- 
tettiin. 


Kuitenkin, kun päästiin Toverin yhtiökokoukseen saman vuoden 
keväällä, tehtiin siellä päätös, jolla liikkeen johtokunta velvoitettiin 
ryhtymään toimiin naisten lehden julkaisemiseksi, niin pian kuin 
lehdelle on saatu 3,000 ennakkotilausta. 


Tilauksia alkoi tulemaan. Länneltä niitä tuli enimmän, myöskin 
keskivaltioista, mutta idästä vain vähän. Heinäkuussa samana vuonna 
oli kuitenkin kokouksen asettama määrä jo täysi. Kaikki muutkin 
lehden julkaisemiseen tarvittavat puolet olivat siinä määrin valmistu- 
neet, että ensimäinen numero Toveritarta — se tuli naisten lehdelle 
nimeksi — painettiin tiistaina heinäkuun 1| p:nä 1911. 


Kun tämä on tavallaan historiallinen julkaisu, niin olen näinkin 
laajasti käsitellyt niitä seikkoja, jotka ovat välittömästi yhteydessä 
Toverittaren kymmenvuotisen olemassaolon kanssa. Lienee tässä 
tullut mainituksi asioita, joita vain muutamat nykyiset Toverittaren 
lukijat tuntevat. Luonnollisesti kaikki aikaisemmat ja myöskin viime- 
aikaiset tapahtumat on täytynyt supistaa mahdollisimman ahtaaseen 
tilaan, mutta luullakseni on tullut kaikkein tärkeimmistä mainituksi. 
Joitakin tämän kirjoittajalta on voinut unhoonkin jäädä, mutta jos 


niin on käynyt, ei se tahallista ole ollut. 

TOVERITTAREN VARSINAINEN HISTORIA 

Edellisessä jo mainitsin, milloin Toveritar ensi kerran päivän- 
valon näki. = Ensimäisenä toimittajana lehdellä oli toveritar Maiju 
Raunio. Toveritar M. Raunio oli jo Suomen puoluetaisteluissa kauan 
mukana olleena tutustunut sosialismin teorioihin. Oli m. m. ollut 
sosialidemokratipuolueen edustajana eduskunnassa. Toimittaja, heti 
ensi numerosta alkaen, alkoi selostamaan naisille luokkataistelua teo- 
reettisesti verrattain syvää sosialismin ymmärtämistä osoittavalla ta- 
valla. Vain harvat naiset jaksoivat lukea näin toimitettua lehteä. 
Harvinaisuudeksi ei jäänytkään, että ainakin lännellä sosialistiosas- 
tojen huoneus'olle tulevista palvelustyttöjen tilaamista Toverittarista 
vain jotkut avattiin edes postikääreistä, sitä vähemmän niitä luettiin. 
Haalien taloudenhoitajat saivat joka viikko niputtain viedä Toveritar- 
lehteä sytykepaperiksi tahi tyhjennettäviin tuhka-astioihin. Ne, jotka 
olivat vastustaneet naisten lehden perustamista, saattoivat pian vii- 

tata siihen ja voitokkaana huudahtaa: "Emmekö 
me jo sitä sanoneet!” 

Ne, jotka lehteä lukivat, alkoivat entistä enem- 
män huomata, kuinka paljon juuri naista koske- 
vaa sosialismiin —sisältyykään. He ammensivat 
lehdestä tietoja ja oppia. Nämä naiset astuivat 
esiin puolustamaan lehteään. Toveritar Raunio ei 
kuitenkaan ehtinyt toimittaa lehteä muuta kuin 
kahdeksan numeroa. Hän kuoli äkkiä jonkinlai- 
sen unipulverin liiallisesta nauttimisesta johtunee- 
seen myrkytykseen. = Astorian S. S. Klupin toi- 
mesta hän haudattiin juhlallisesti torstaina syyskuun 

Maria Kaunio 75D:sn 19NTE 

Sen jälkeen lehteä jonkun aikaa joutuivat toimittamaan Toverin 
toimittajat, jotka eivät suinkaan voineet suuresti innostaa naisia omaa 
lehteään tilaamaan ja kannattamaan. Kovin valoisalle ei alku näin 
ollen näyttänyt. Jonkun ajan kuluttua tuli lehteä toimittamaan 
toveritar Hellen Vitikainen, joka pyrki jatkamaan lehden toimitusta 
samassa hengessä. Uusia lukijoita ei hänkään onnistunut kokoa- 
maan lehdelle. 

Hellen Vitikaisen siirryttyä pois toimituksesta, tuli tilalle Lydia 
Korvola (nykyään Lydia Gratchef). Lydia Korvola oli aikoinaan 
kuulunut niihin naisiin, jotka vastustivat naisten omaperäistä sosia- 
listista toimintaa ja tästä sai osa naisista aiheen asettua vastusta- 
maan hänen työtään naisten lehdessä. = Toverittaressa oli myös 
kirjoitettu Toverin liikettä koskevista sisäisistä asioista tavalla, joka 
synnytti Toveria ja Toveritarta kustantavan yhtiön vuosikokouksessa 
vuonna 1903 pienen situationin. Sen selvittely päättyi siihen, että 
yhtiökokous määräsi Toverin vastaavan toimittajan katsomaan pe- 
rään, mitä Toverittaressa kirjoitetaan ja loppujen lopussa myös 

vastaamaan sen sisällöstä. Pian tämän jälkeen erosi toveritar Kor- 
vola Toverittaren toimituksesta ja muistaakseni, toimittajaa odotel- 
lessa, Toveritarta toimittivat Toverin "iikat”. 

Esther Laukki tarttui Toverittaren peräsimeen tuoden mukanaan 
uudempia näkökantoja työväenliikkeestä kuin mitä tähän asti oli 
ollut vallitsevana. Lehden tilaajamääräkin taisi osoittaa jonkun 
verran nousemista. Ne ajat olivat niitä S. S. Järjestön "isonvihan” 
aikoja. Radikaalit ja sosialistit tappelivat vallasta. Tähän taisteluun. 
tahtoi toveritar E. Laukkikin ottaa osaa vointinsa mukaan "radikaali- 
sen” ryhmän eduksi. Kuten tappeluissa tavallisesti, lähetti hän 
erään "'masiinakirjeen” Seattleen heidän joukkoonsa kuuluvalle tc- 
verittarelle. Siinä kirjeessä esitteli hän Seattlen s. s.-osastoon kuu- 
luvia "radikaaleja" ryhtymään toimenpiteisiin, jotka toimet olisivat 
olleet Toverin liikkeen menestymiselle vastakkaiset. 

Kirje tuli kuitenkin julkisuuteen, ennenkuin siinä annettuja neu- 
voja alettiin Seattlessa käytäntöön asettaa. Seurauksena tällaisesta. 
toiminnasta oli, että Esther Laukki vapautettiin toimittajan tehtävistä 
hyvin nopeasti. 

Seattlessa alkoivat *'radikaalit” toimia kirjelmässä viitattuun suun- 
taan, joka tuotti paljon tuhoa Toveri—Toveritar kustannusyhtiölle. 
He myös särkivät Seattlessa suomalaisten keskuudessa sosialistisen. 
toiminnan. Tämä tapahtui alkupuolella vuotta 1914. 

Toveritar E. Laukin jälkeen tuli toimittajaksi toveritar Selma. 
Jokela-McCone. Selma McCone, tuntien hyvin naisten psykologian, 
alkoi toimittaa lehteä tavalla, joka sai ennen Toveritarta kannatta- 
mattoman naisjoukon mukaan. Tilaajamäärä alkoi nousta huomat- 
tavasti. 

*"Kahvijutuissa” esitetyt perheasiat, sekä kodin-osastossa annetut 
ohjeet saippuanteosta, vaatteiden paikkauksesta y. m. säästäväisyyttä. 
koskevista taloudenhoidon eri puolista, jonkun verran närkästyttivät 
toisia järjestön lehtien toimittajia ja S. S. Järjestön edustajakokouk- 
sen osanottajia, joten alettiin vaatia siihen suuntaan käyvien kirjoi- 
tusten lopettamista Toverittaresta. Toveritar S. McCone otti huo- 
mautukset opiksi ja teki vaaditut korjaukset lehden "toimitus-suun- 
nassa." —Toimituskautensa loppuajan toimitti hän Toveritarta Port- 
landissa asuen. Perhehuolien y. m. kodin hoitoa koskevien vaikeuk- 
sien takia, joutui toveritar Selma McCone jättämään verrattain hyvin 
onnistuneen toimitustyönsä marrask. 13 p:nä, 1917. 

Senjälkeen Toverittaren toimituksesta huolehti toveritar Anna 
Kokko (nykyinen nimi Anna Järvi) kolme kuukautta. 

V. 1917 talvella tuli toveritar Maiju Nurmi toimittajaksi. Hänen 
toimituskautenaan meni lehti eteenpäin tasaisesti, erityisittä kiitte- 
lyittä, mutta myöskin ilman moitteita toisten lehtien tahi S. S. Jär- 
jestön edustajakokouksien taholta. 

Maijun siirryttyä perheseikkojen pakoittamana pois toimesta, hoiti. 

toimitustehtäviä väliaikaisesti, noin kaksi ja puoli kuukautta, tove- 
ritar Rosa Välimäki. 

Nykyinen toimittaja, toveritar Helmi Mattson, alkoi työnsä leh- 
dessä toukokuussa 1920. Nykyisen lehden toimitustavan S. S. Jär- 
jestön osastot kokouksiensa kautta tunnustivat tyydyttäväksi. Siksi 
oli viimeisen S. S. Järjestön edustajakokouksen päätös asioita seu- 
raavalle joukolle yllätys. Se oli päätös, jolla edustajakokous antoi 
ymmärtää, että lehden nykyinen kanta ja toimitustapa ei tyydyttäisi 
lehden tilaajia ja järjestön jäsenistöä. 

Kuka valtuutti moisen päätöksen tekoon nämä *iisakat”, jotka 
järjestön nimissä päättivät toisin kuin järjestön osastot olivat mää- 
ränneet? 

Kauan on ollut Toverittaren päämääränä tilaajamäärän kohotta- 
minen kymmeneen tuhanteen. Tämä tilaajamäärä saavutettiin tam- 
mikuun 25 p. 1921, jolloin tilaajamäärä oli 10,009. 

Turhaa on toivoa Toverittarelle kaksinkertaista tilaajamäärää sen 
täyttäessä kaksikymmentä vuotta. Siirtolaisuus Suomesta on pysäh- 
tynyt. Entiset täällä olevat lehden lukijat siirtyvät pois luonnon 
määräämää tietä. Toverittaren, samoin kuin toistenkin lehtiemme, 
levenemisrajat ovat jokseenkin nähtävissä. 

Huolimatta tästä, eivät vielä kaikki suomalaiset naistyöläiset ole 
Toverittaren lukijoina. Vielä on jossain määrin mahdollisuuksia le- 
vittää Toverittaren lukijapiiriä. 

Paljon on Toverittaren avulla kylvetty sosialismin siemeniä nais- 
ten ja nuorison mieliin. Sitä kylvöä on edelleen jatkettava. 


- . X= 
Hellen Vitikainen Anna Järvi 


Maiju Nurmi 


Kansainvälisestä työläis- 
naisliikkeestä 


Maailmansodan jaloissa joutui kansainvälinen työläisnaisliike sa- 
man sekasorron alaiseksi kuin koko maailman työväenliike yleensä. 
Se vasemmistolaisuus, joka ennen sotaa oli ollut pienenä, huomaa- 
mattomana, nosti päänsä voimakkaampana sosialistisessa naisliikkees- 
säkin sen jälkeen kuin Il:sen Internationalen surullinen vararikko oli 
tapahtunut. Niin :näemme tätä nykyä jo miltei kaikkialla hajaantu- 
misen oireita. Saksassa, Suomessa on huomattavissa jo selvemmin- 
kin. Saksan riippumattomien sosialistien puolueessa, joka oli eronnut 
varsinaisista noskelaisista, oli viime vuonna 135,464 naisjäsentä. 
Kuinka suuri osa näistä meni nyt riippumattomien puolueen hajaan- 
nuksessa vasemman siiven mukana, siitä ei vielä tätä kirjoittaessa 
ole tietoa. Saksan Kommunistiseen puolueeseen, jonka kanssa Riip- 
pumattomien vasemmisto sulautui, meni 6,000 naisjäsentä. Jälkimäisen 
puolueen riveissä mainitaan nimet sellaiset kuin Rosa Luxemburgin, 
joka kaatui noskelaisten salamurhaamana, ja Clara Zetkin, jonka 
vallankumouksellista rohkeutta paraiten kuvaa hänen käyntinsä 
Ranskan sosialistien kongressissa Toursissa, josta me vastikään olem- 
me ihastuksella sanomalehdissä lukeneet. Suomessa ovat sos.-dem. 
naisliittotoimikunnan = oikeistolaiset jäsenet vihdoinkin eronneet ja 
suurin osa naisosastoista tehnyt selvän pesäeron oman maansa nos" 
kelaisten kanssa. 

Miten työläisnaiset muissa maissa suhtautuvat uusiin virtauksiin, 
ei ole vielä tunnettua. Vasemmis'olaisia ja oikeistolaisia naisjärjes- 
töjä oli jo ennen sotaakin olemassa m. m. Ruotsissa, jossa puolueiden 
hajaannus oli tapahtunut aikaisemmin. 

Kansainvälinen työläisnaisliike joutuessaan käymään saman ha- 
jaannuksen läpi kuin yleispuolueet eri maissa, joutuvat epäilemättä 
kulkemaan myös saman ylösnousemis- ja kokoamisprosessin läpi. 

Kolmas Internationale, joka on ryhtynyt kaikkien maiden val- 
lankumouksellisia työläisiä kokoamaan lippunsa ja tunnuslauseittensa 
ympärille, on kiinnittänyt huomiota samalla myös työläisnaisten ko- 
koamiseen, järjestämiseen ja valistamiseen. Sitä tarkoitusta varten 
on Internationalen toimeenpanevan komitean yhteyteen perustettu 
erikoinen naissihteeristö. Sen toiminnan pohjana tulevat olemaan 
Venäjän vallankumouksen elävät kokemukset siitä, kuinka suuri ja 
välttämätön on naisten osallisuus vallankumouksellisessa luomistyössä. 

Kansainvälisen — sosialistisen =naisliikkeen tällä vaiheella ollessa, 
astuu Venäjän työläisnainen varsinaisesti ensimäisen kerran joukko- 

toiminnassa kansainväliseen yhteyteen. Venäjän — vallankumouksen 
historia tietää meille mainita useita mainehikkaita naistaistelijain 
nimiä, mutta ne ovat olleet yksilöitä, jotka ovat työskennelleet yhdessä 
miesten rinnalla näiden tasaväkisinä tovereina. Varsinaista työläis- 
vuoden 1917 vallankumousta. = Ensimäisiä yrityksiä naisten järjes- 
tämiseksi tehtiin vasta sen jälkeen kun tsaarivalta oli kukistettu. 
Vuonna 1918 pidettiin vasta ensimäinen yleisvenäläinen työläis- ja 
talonpoikaisnaisten edustajakokous Moskovassa, joka kokous viitoitti 
tehtävät ja toimintamuodot vasta ihmis- ja kansalaisoikeutensa saa- 
neelle uudelle kansalaiselle — naiselle työn yhteiskunnassa. Venä- 
läisen työläisnaisen kokemukset, toimenpiteet ja opetukset, tulevat 
epäilemättä olemaan vastaisen kansainvälisen työläisnaisliikkeen tien- 
viittoina. 

Suurisuuntainen Itämaiden naisten herättäminen on myös pantu 
alulle. Viime joulukuulla pidetyssä Venäjän Kommunistisen puolueen 
naisosastojen ohjaajain edustajakokouksessa on ollut mukana myös 
itämaalaisia edustajia: bashkiiri- ja tataarinaisia, persialaisia y. m, 
jotka ovat ottaneet tehokkaasti osaa kokouksen töihin. Kuluvan hel- 
mikuun |1:ksi päiväksi, on Moskovaan kutsuttu koolle varsinainen 
Itämaalaisten kansojen naisten edustajakokous, joka on ensimäinen 
laatuaan. Sen tehtävä tulee olemaan historiallinen maailman vapaus- 
liikkeessä. — Kokouksen tunnuslauseena on: Idän nainen vapaaksi 
uuden elämän rakentajaksi! 

Näistä hajanaisista piirteistä käynee selville, että kansainvälinen 
työläisnaisliike yhdessä koko maailman luokkataisteluliikkeen kanssa 
on ylösnousemuksensa kynnyksellä ja että se kaikista enteistä päät- 
täen nousee siitä voimakkaampana, tietoisempana ja toimintakykyi- 
sempänä entistään. Kolmas Internationale on tehokkaalla kädellään 
käynyt nostamaan maailman sorrettuja kansoja ja niiden mukana 
kaikkien maiden työtätekevät naiset alennuksestaan. Ja se tulee 
olemaan Kolmannen Internationalen suurimpana elinvoimana ja 
suurimpana takeena sen aatteiden ja ihanteiden toteuttamiselle. 


ANNA L—NEN. 


U 


Venäjän 
Naissotilas 


Kirj. Elvira Villman-Eloranta. 
(Sävel: Kas Suomenlahdella hyrskyt) 


Sinä siskoni nuori ja kaunis, 
joka uljaana taistelit, 
naissotilas, kuolemaan valmis, 
sinä kaikkesi uhrasit. 

Et palvellut herroja rahan 

et himojen helskettä, 

et kiemaillut peikkoja pahan, 
et rikasten melskettä. 


Sinä tehtaan tomussa kärsit 
rehellisesti toimien. 

Sinä ennemmin pettua järsit, 
kuin herkkuja keikarien. 
Sinä oikeutesi tiesit 

ja vaadit sen suorana. 
Ylevyydessäs olit miesi 

ja aatteessas vankkana. 


Sinun vartesi sievä ja hento 
sai voimaa innostas. 

Ja kosto, luonteelles vento, 
sun kuohui rinnastas. 

Se vääryyden tähden riehui, 
jota kärsi sun siskosi. 

Se raivosta silloin kiehui, 
kun sortuivat veljesi. 


Naissotilas, hento ja vieno, 
sua siunaten muistelen. 
Sun kasvojes ilme hieno 
on kuvastin sydämen. 


Sun silmies musta säihke 
se vihaasi kuvasti. 

Ja oikean voiton välke 
sun muotosi kaunisti. 


Sinä eespäin aina kuljit, 

et itseäs muistanut, 

sinä kiväärin rinnoilles suljit, 
et lempeä kuvaillut. 

Kun toiset hetaleissa 
päivänpaisteessa liehakoi, 
niin sinua riekaleista 
verihurtat ilkamoi. 


Älä punastu kurjuuttasi, 

älä osaasi valita! 

Kerran vielä sun suuruuttasi 
voi maailma mainita. 

Kun köyhien aate voittaa, 
se sinua ihailee. 

Kun vapaus meille koittaa, 
se tekojas muistelee. 


Muistissa pidettävä 
esimerkki 


Useita vuosia ennen kuin Toverittaremme perustettiin, ilmestyi 
tässä maassa maankielinen eli amerikalainen sosialistinen naisten lehti 
*The Socialist Woman”, jonka nimi myöhemmin muutettiin kuulu- 
maan "The Progressive Woman” (Edistyksellinen Nainen) siinä mie- 

lessä, että saataisi lehdelle enemmän tilaajia. 
Lehden perusti ennen Appeal to Reasonin toi- 
mituksessa ollut toveritar Josephine Conger Kaneko. 
Hän ensin yhdessä miehensä Kiichki Kanekon kans- 
Myöhem- 
min toveritar Kaneko, jäätyään leskeksi, luovutti 


sa kustansi ja toimitti sanottua lehteä. 


lehden puolueelle, jota sittemmin kustannettiin Chi- 


cagossa — Sos.-puolueen — kansallisen — naiskomitean 
kontrollin alaisena, toveritar Kaneko pysyen edel- 
leen toimituksessa. 

Lehti ilmestyi — sen perustamisesta saakka — 
kerran kuukaudessa, kaksikymmensivuisena, hyväl- 
le paperille painettuna, siististi kuvitettuna ja hyvin toimitettuna. 
Eikä ainoastaan hyvin toimitettuna, mutta sitä vielä avustivat kirjoi- 


tuksillaan parhaimmat kyvyt amerikalaisessa sosialistiliikkeessä, sekä 


Josephine 
Conger-Kaneko 


miehet että naiset. 

Lehdessä oli käytännöllisiä ohjeita ohjelmakokousten pitoa varten, 
siinä selostettiin naisten asemaa, ammatillista järjestymistä, toimintaa 
sosialistisessa ja yleensä työväenliikkeessä; siinä oli ulkomaauutis- 
osasto, missä oli tietoja naisten toimista ja asioista muissa maissa; 
siinä oli lasten osasto; vakavia artikkeleita ja kaunokirjallista, ru- 
noja, näytelmiä, lauluja j. n. e. 

Mutta hyvyydestään huolimatta — vaiko sen takia — lehti kuoli 
kannatuksen puutteessa. Se joukko, jolle lehti oli tarkoitettu, ja 
jolle se niin valmiina annettiin, ei tuntenut velvollisuuksiaan sitä 
kohtaan, se ei sitä omistanut itselleen ja pannut toimivaa, määräävää 
ön Toverittaremme kannattaja- 


voimaansa sen taakse. Tämän pitäk 
joukko mielessään. 


Selma Jokela-McCone. 


THE PROG 


TOVERITAR KYMMENVUOTIAS 


Sivu 17 


RESSIVE WOMAN 


SEPTEMBER, 1911 


Number 52 


Woman Suffrage in California 


Agnes H. Downing 


+ There is something in the air in California, 
something ihat stirs and thrills. It is more 
than the salt sea brecze that each alternoon 
cools the mid-day heat, it is something. ap- 
pealing and intense. From press and platform, 
(rom pulpit and doorstone, the subject of 
woman suffrage is dehated with a telling zeal, 
for on the 10th day of next October an amend= 
ment to the state conssitution grantimg full 
politia! egality for women, will be offered 
to the voters for their approval. 

This is a demand for which Socialists have 
long contended. Will we gain it now? The 


* prospects are promisieg. 


The agitation is taking many forms. First 
the women themselves are aroused. The 
Womas's Parliament, the Federation of Par- 
ent-Teacher Associations, the Woman's Chris- 
tian Temperance Union, the State Federation 
of Woman's Chabs, as. well as the Union Label 
League amd the Socialist women of the state 
have all unanimously endorsed the amendment. 
These organizations represent three-(ourths of 
all the women of the state and they iselude 
practically all the wonsen's organizations. 1f 
the voie be not pained, it cannot be said this 
time that it is because a majority of the wom- 
en of the state do not want it. Some of the 
socielies mentioned, motably the Woman's 
Christian Temperance Union which is well 
organized here, are devoting their entire time 
to work (or the amendment. * 

, Al the woman's organizations have formed 
a Joose federation with delegate meetings, to 


+ work for the common purpuse. A Publiity 


Canse ot Suitrage tot Women 


Department secures space in the news colsmas 
Wf the press. The dailies of Los Angeles, ex- 
<ept the alira progress-hating ones, are print- 
ing hundreds. of columns 6f suffrage news. 
The large meetings are featured and through 
reports of speeches amd debates much edoca- 
tional work is done. Besides this work by the 
dailies, more than a third of the press of the 
state i6 rinting the weckly suffrage bulletin. 
There (e suflrage post cards, Ayers, buttons, 
pins, — mants and even votes for women's 
belts, 37486. When suflrage speeches were 
Corbidder. im the parks of ome city, several pri- 
vate homes witli lawns were open 40 the move- 
ment did not sufler 

Great work is being done with literature. 
Besidcs the press work there are the leaflets 
and special articles displayed, sold and djs- 
rributed at all kinds of celebrations, pienics, 
beach resorts, land shows, ete. also literature 
supplied to Hbrary tables, stations, rest rooms, 
cafes and railroad offices. New amd stirring 
sufirage songs are also heard. Suffrage ba- 
Taärs are bekd amd momey is raised that way 
23 well as by donatios. Three lundred dol- 
lars is reported raised at ove day's bazaar 

The ussa! boom appeal, ever present in the 
west, is also used—"Advertise your State by 
giving Women the Dallot. Egual Suffrage has 
kiven Washingion thousands of columns of 
Free and Favorable Advertising." 

Some of those things may look a little sen- 
satioma! but as long as people like the spec- 
tacular, displays amd emotiona! appeals will 
help gain sentiment. 

The Socialist women, while working early 


and late (or the suffrage amendment, and 


while in cordial sympathy with most of what 
is being done and while seeding representatives 
to the federation of societies desire to, and do 
at all times, preserve the identity of their own 
societies. — Specially do they avoid giving 
strength to the purely sullrage clubs which, 
if the, vote be won, may be turned into po- 
titieal clubs of a different turn from that we 
favor, — Individual Socialist women have 
joined ihe suflrage € ja some instanees 
and with very good resulus, but as a mass they 
have "adhered to their own organizations. 
Further, the Socialist women together witli the 
Union Label League of Los Angeles organized 
the Wage Earners' Votes for Women Club 
which Includes both men and women. This 
elub at Los Angeles holds regular meetings 
with speeches, displays and songs. There are 
similar organizations in other cities, the one 
at San Francisco being the first It main- 
tains a suflrage literafire table at Labor 
Temple; it has aroused great enehusiasm 
among men as well as women, At one series 
of meetings there were addresses by the eandi- 
dates on the Socialist ticket —Prominent 
suflrage workers who are mot Socialists are 
also wilised as speakers and many press no» 
tices have been obtained. 

The Woman's Socialist Union and the 


VHANCES N. NOEL 
President ol ide Wage Karsers' Suffrage 
Lengue of Los Angeles 
Woman's Committees of the party bed a 
series of sullrage meetings, with rousing 
suffrage programs in all the socialist branches 
of the city. These meetings were widely ad- 
vertised and reached large numbers. Besides 
they proclaimed the proud fact that the So- 
cialist party as a party, carries 0n am aggres- 
sive campaign for egual human rights for all. 

la telling of the forces that are active in 
securing this state-wide allegiance to the 
vallrage cause, the anti-sulrage women should 
be mentioned. It wowkl be umfair not to c= 
knowledge their help. They are few in num- 
ber but their work gives a touch of humor to 
the situation thaf is really needed. They have 
the sanse okd moth-eaten arguments that were 
urged against universal sulirage for men, and 
they give them with the full confidence that 
they are saying something. 

The only puissant foes we have are the 
powerful corporations of graft and greed and 
vice that are preying on the strength and 
Character of the people and who fear the votes 
of the mothers of ihe land. The voting con- 
test is between them and the men who want 
Detter things. Shall the better things prevail? 
The political rights of one-hali the race, and 
the inoprovement of the whole race is at 
sake. 

In this eanse the Socialists can do much. 
Their fifty thousand votes at the last state 
election and their great gains shown by the 
municipal elections since, give them a power 
that can win the amendment. But every So- 
cialist, man and woman, must be active, 
judicious amd aggressive unti the hour-the 
votes are counted. It means work, bet when 
was our opportunity so great? The good of 
the present and the hope of the future are 
bound up in our actioa, That is why the 
air is astir and a tense searching something 
is driving us forward. We will know 10 rest 
Or pause for we must win. 


Hampaankolosta 


Kyllä se Nummisuutarin Esko sanoi Sepeteukselle, että ei panna 
mitään hampaankoloon, eikä kävellä kuin lautapää härkä, mutta 
sama Esko sanoi näinkin: ihminen on heikko, jumala paratkoon! 
Toisin sanoen, ei sitä saata olla kätkemättä muistikoppaansa kai- 
kellaisia karvaita paloja vuosien varrella ja eten- 
kin henkilöt, jotka rehellisesti koettavat viedä jo- 
takin hyvää tarkoittavaa asiaa eteenpäin ilman 
omanvoiton pyyntiä tai yksilöetuja silmälläpitäen. 
Mutta sittenkin leimataan ne henkilöt vaikka min- 
kälaisilla nimityksillä. Ja vaikka vanhat kokemuk- 
set ennestään osottavat, että parjaus on aina hy- 
vän palkka, niin sittenkin käy mieli usein apeaksi. 
Niinpä tahtoi käydä toistakymmentä vuotta taka- 
perin useilla sen aikaisilla naistovereilla, jotka har- 
valukuisina, yötä päivää ilman nurkumatta ja vai- 
vojaan säästämättä ahertivat osastojen hommissa, 
tekivät kaikkensa saadakseen joukkonsa lisäänty- 
mään. Koettivat keksiä parhaita agitatsionikeino- 
ja, millä saisi nukkuvat raatajasiskonsa heräämään. — Yhdeksi sellai- 
seksi herätysvälineeksi huomasivat he naisten oman sanomalehden. 

Mutta miten siinä kävi. Kun tästä asiasta tuli miestoverien 
kanssa keskustelu, niin he löivät aivan armotta yksimielisesti, harvoja 
lukuunottamatta, koko homman karsinaopiksi, porvarilliseksi nais- 
emansipationiksi. Vaikka asiasta olisi kuinka järkevästi ja tosiasioihin 
perustuvasti vedottu naisten lehden kannattajien puolelta, niin se 
sai aina ankaran vastustuksen osakseen, jos siitä keskusteltiin osasto- 
jen kokouksissa tahi yksityispiireissä. Toisinaan menivät arvostelut 
aivan sopimattomiksi miesten taholta. Tällaiset kinastelut välistä la- 
maannuttivat, teki mieli jättämään koko osaston hommat; ja varsin- 
kin kun vähemmän aikaa mukana olleet naiset tavallisesti yhtyivät 
miehiä kannattamaan. Toiset pelkäsivät kai miesten ankaraa ar- 
vostelua ja mikä mitäkin. Niin se hiljalleen hälveni koko naisten 
lehden puuha. Sitten vielä lisäksi, ikäänkuin hautajaisiksi naisten 
lehtihommalle, eräs Pipakiven Aisakki (John Salminen) Hancockissa 
1909 julkaisi pilalehteä, nimeltä Amerikan Matti, jossa hän löi nais- 
ten touhua aivan olantakaa. Kanakongressin muodossa maalasi hän 
toimivimmat suomalaiset naiset. Hän ei nähnyt ainoatakaan tietoista 
kanaa koko kanakongressissa, paitsi yhden, nimeltä Metsäkana (S.J-M.) 
Hänkään ei päässyt kanakongressiin, toisin sanoen, kanat eivät hä- 


Ida Pasanen 

nestä huolineet. Kun Amerikan suomalaiset sosialistinaiset olivat 
lopullisesti näin lyöty, verrattu tyhjää kaakattaviksi kanoiksi, vaikka 
se tosin oli tehty Salmisen Jukan pilalehdessä, niin se edusti täydelli- 
sesti sen aikaisten eturivin miestoverien mielipidettä S. S. Järjestössä. 
aniharvoja lukuunottamatta, eikä niinollen Jukka ollut asiaan suu- 
rempi syyllinen kuin toisetkaan. Kului sitten vuosi ja toistakin, eikä 
naisten lehdestä puhuttu puoleen eikä toissen. 

Mutta sitten yhtäkkiä, ikäänkuin salama kirkkaalta taivaalta, il- 
mestyi naisten lehti, TOVERITAR. —Ei siitä paljon puhuttu etukäteen. 
Usea ehkä nuoremmista lukijoista ihmettelee, miten se sitten lopul- 
takin ilmestyi. 

Asia oli nähkääs siten, että yksi suurimpia naisten lehden vas- 
tustajia, John Mäki, joutui Toverin taloudenhoitajaksi, ja kun työ- 
väenlehtienkin täytyy silmällä pitää taloudellista puolta, niin Toverin 
täytyi saada sivuelättäjä niinkuin muillakin puoluelehdillä oli, Rai- 
vaajalla oli Säkenet ja Työmiehellä Lapatossu. Jukka muisti, että 
olihan sillä naisten lehdellä kannattajia siellä keskivaltioissa ja niin 
siitä tehtiin, suoraan sanoen, naisten lehdestä Toverille **käenpiika”. 

Sitä en tiedä, minkä verran Toveritar on taloudelliselta puolelta 
tehtäväänsä täyttänyt, eikä ole tarpeellistakaan tietää, mutta tietoi- 
suuden levittäjänä se on Amerikan suomalaisten työläisnaisten kes- 
kuudessa ollut suureksi hyödyksi. Sen paikkakuntakirjeet ovat sen 
kaiken aikaa todeksi näyttäneet, miten tervetullut se on ollut, kun 
se viikon kuluttua on saapunut luettavaksi. 

Ei sillä, etteikö toisinaan olisi ollut sanansijaa, mutta kun ottaa 
huomioon suuntariidat y. m. seikat, niin ymmärtää, että ne .eivät 
ole voineet olla jälkeä jättämättä, joten Toveritar on niistä saanut 
kärsiä niinkuin toisetkin työväenlehdet. Sittenkin, kaikista vastuk- 
sista ja heikkouksista huolimatta, on Toveritar koettanut tämän en- 
simäisen kymmenen vuoden oloaikansa täyttää sitä tehtävää, mihin 
se aikaisemmin oli naisten puolelta tarkoitettukin. 

Toisinaan se on täyttänyt tehtävänsä oikein kiitettävän hyvin. 
Jo aikoja sitten osa miehistäkin on tunnustanut, että *"Ämmätär” se 
sittenkin seilaa selvillä vesillä. Siitä sitä saa lukea muutakin, ei vaan 
punasta ja keltasta, oikeaa ja vasempaa aina loppumattomiin. 

Siis jatkukoon Toverittarella sama kurssi eteenkinpäin. Lietso- 
koon se tietoa sekä yhteisymmärrystä ja solidarisuutta työläisten 
keskuudessa. Se on parhain toivomus, mitä näissä kriitillisissä oloissa 
voi toivoa lähdettäessä uutta kymmenen vuoden taivalta kulkemaan. 


SIRKKA. 


Naisorialle 
Kirj. Vilho Keskinen. 


Jos kaunista, puhdasta, pyhää, 
jolla kestävä arvonsa on, 
tahdot etsiä totuutta syvää, 
sun on käytävä taistelohon! 
Mitä voida ei kullalla ostaa, 
eikä vallalla anastaa, 

eikä valheella pilvihin nostaa 
— yksin työ voi sen rakentaa. 


Sun sielusi tulta käyttää 

miten paremmin mahtaisit- 
kaan, 

jos sorronkin hetkellä näyt- 
tää 

tietä huolesta voit onnelaan. 

Älä heikkojen sortua anna 

epätoivoon ja pimeään, 

heitä kurjuuden liejusta 
kanna — 

kautta taistelun — elämään! 


Ole valmis orjataistelossa 

sun osasi kantamaan. 

Nuoruutes lämpö ja henke- 
sikin 

ain' alttiiksi antamaan. 

Kera sulhosi, veikkosi, rak- 
kaimpais' 

käy heikkoja tukemaan. 

Jännitä joutsesi hiuksillas' 

ammu nuolesi sortajaan! 


Veljessuutelo 


Muistelmia Toverin liikkeen alkuajoilta 
TOVERIN JA TOVERITTAREN HISTORIAN YHTEYS. 


Tämän kirjotuksen otsikon johdosta voi joku toveri huomauttaa, 
että miksi esittää Toverittaren kymmenvuotisjulkaisussa muistelmia 
Toverin liikkeen alkuajoilta. Siihen vastaan, että Toverin ja Tove- 
rittaren historialla on välitön yhteys. Ellei Toveria olisi syntynyt 
ja ellei se olisi läpäissyt alkuvaikeuksistaan, niin meillä ei olisi nyt 
Toveritarta, ei ainakaan Lännellä ilmestyvänä. Mutta kun Toveri 
onnellisesti suoriutui alkuvaikeuksistaan, niin meillä on nyt Toveritar, 
joka tekee väsymätöntä herätys- ja valistustyötä Amerikan suoma- 
laisten työläisnaisten keskuudessa. — Nämä muistelmat siis koskevat 
asioita, jotka välittömästi liittyvät Toverittarenkin historiaan. 


Taloudellinen tilanne Toveria perustettaessa. 


Toverin perustaminen tapahtui ahtaassa taloudellisessa tilanteessa. 
Kesällä v. 1997, jolloin mainittu perustamispuuha oli pantu alulle 
astorialaisten toverien toimesta, oli vilkas työaika kaikkialla Ameri- 
kassa. Mutta syksyllä tuli *'paniikki”, ankara taloudellinen pulakausi, 
jolloin seisoi suunnaton määrä työpaikkoja ja nekin, jotka olivat 
käynnissä, kävivät verrattain pienellä työvoimalla. Ja silloin juuri 
oli Toverin liikkeen päästävä alkuun, saatava lehdelle tilauksia, osak- 
keita myydyksi j. n. e. Olikos ihme, että vaikeudet joskus näyttivät 
aivan ylivoimaisilta. Mutta ne voitettiin sitkeillä ponnistuksilla ja 
työläisten uhrautuvaisuudella oman asiansa hyväksi. 

Toverin liikkeen ensimäisenä kiertävänä asiamiehenä. 

Kun tämän kirjottaja tuli Toverin palvelukseen tammikuussa v. 
1908, olivat nämä liikkeen vaikeudet juuri suurimmillaan. Ulkopuo- 
linen liikkeen kannatus oli verrattain heikko, joka johtui jo mainitusta 
ahtaasta taloudellisesta tilanteesta, ja sentähden täytyivät paikalliset 
toverit, etupäässä johtokunnan jäsenet, jotka luottivat liikkeen tule- 
vaisuuteen, ponnistella aivan ylivoimaisesti Toveria eteenpäin vie- 
dessään. — Silloin syntyi ajatus lähettää "ulos maailmalle” liikkeen 
asiamies, joka kolkuttelisi toverien mieliä ja rahakukkaroita heltiä- 
mään Toverin hyväksi. Tai, oikeammin, yksi sellainen asiamies oli 
jo lähetettykin, mutta hänestä ei ollut kuulunut mitään sen jälkeen, 
kun oli saanut Toverin niukoista varoista matkarahat ja Astoriasta 
lähtenyt. Minua ehdotettiin matkalle ja minä suostuin. Kun liik- 
keenhoitaja A. J. Forss antoi minulle matkarahat lähimmälle paikka- 
kunnalle menemistä varten, ei liikkeeseen jäänyt montakaan dollaria 


kassaa. Mutta minun matkani onnistui alunpitäin melkoisen hyvin. 

vaikka sen esteenä oli ahdas aika ja silloin vielä kovin laaja suoma- 
laistenkin työläisten sosialismikauhu. Puhuin raittiushaaleilla, osasto- 
jen taloilla ja yksityisasunnoissa, sanalla sanoen, missä vain tilaisuuden 
sain, sosialismista ja Toverin liikkeen asemasta. Varoja tuli aina 
vähin, joskaan ei niin runsaasti, ettei jäänyt toivomisen varaa. Mo- 
nin paikoin, joissa miehet työttömyyden tähden olivat aivan kyke- 
nemättömiä Toveria avustamaan, osottivat naiset, etenkin perhepal- 
velijat, kiitettävää uhrautuvaisuutta Toverin hyväksi. Sellaisina 
paikkoina mainittakoon Aberdeen ja Seattle. 


Toverin ensimäinen painokanne. 


Toverin liike alunpitäin on ollut Lännen suomalaisen pikkuporva- 
riston vihaama. Ja varsinkin alkuaikoina kiihotti tuon vihan aivan 
äärimmilleen Fred Karisen Astoriassa kustantama Lännen Uutiset- 
niminen lehtiriepu. Nämä Toverin viholliset etsivät tilaisuutta saada 
julkisesti Toverin kimppuun hyökätä. Vihdoin se löytyikin. Aber- 


Toverittaren nykyisestä toimitushuoneesta. 

deenistä kirjoitti muuan toveri kirjotuksen, jossa syytti erästä liha- 
kauppiasta pahentuneen lihan myymisestä ja erästä ruokatalon pitäjää 
sellaisen lihan ruokailijoilleen syöttämisestä. Kun kirjotus tuntui 
hyvin todenmukaiselta, eikä siinä mainittu kenenkään nimeä, annoin 
sen mennä lehteen (olin silloin väliaikaisena Toverin vastaavana 
toimittajana, tov. V. Riipan, varsinaisen vastaavan toimittajan ollessa 
matkoilla). Mutta siitäkös nousi eri melu. Loukatuksi lihakauppiaak- 
si tuppautui Aberdeenistä eräs Kallunki-niminen mies ja ruokatalon- 
pitäjäksi joku toinen, jonka nimeä en enää muista. He nostivat 
Riippaa ja minua vastaan 10,000 dollarin vahingonkorvausvaatimuk- 
sen ja oikein Yhdysvaltain piirioikeuden kautta! 

Luonnollisesti sai juttu jonkun verran häiriötä aikaan Toverin 
liikkeessä, joka oli vieläkin huonoissa rahavaroissa, kun täytyi palkata 
lakimiehet valvomaan asiaamme j. n. e. Mutta eipä se tainnut syyt- 
täjiäkään lihottaa, koska toinen (se ruokatalonpitäjä) heistä melkein 
heti erkani koko jutusta ja lähti Suomeen. Ja jälelle jäänyt syyttäjä 
sai nyt vasta nahassaan tuntea, mitä merkitsee hyökkäys valveutu- 
neen työväen laitoksia vastaan. Hänelle tuli pakko lopettaa liikkeensä 
ja luopua vahingonkorvausjuttunsa edelleen ajamisesta. — Sen sijaan 
valveutuneet työläiset olivat heti käsittäneet jutun oikean luonteen, 
että se oli Lännen suomalaisten pikkuporvarien järjestetty hyökkäys 
Toverin liikettä vastaan. Jutun synnyttämän huomion kautta saatiin 
satoja uusia tilauksia Toverille. Samoin korvasivat työläisten vapaa- 
ehtoiset lahjotukset suunnilleen ne kulut, mitkä Toverin liikkeelle 
olivat sen kautta koituneet. Siten lyötiin takaisin tämä Lännen suo- 
malaisten nappisaksain ensimäinen hyökkäys Toveria vastaan. 


Lohiluoto-juttu. 


Se ei ollut mikään painokanne-juttu, vaan eräs Toverin vastaavan 
toimittajan valinta, josta sitte syntyi oikein iso juttu. 

Se tapahtui v. 1909. 

Toverin vastaavan toimittajan paikka oli avoinna. Hakijoiksi 
ilmautui M. Hahl, A. Lohiluoto ja allekirjoittanut. Minä kuitenkin 
luovuin hakemuksestani ja suosittelin äänestettäväksi M. Hahlia. 
Uskoin, että tällöin, kun ei ole kuin kaksi ehdokasta, Hahl tulee 
valituksi, koska hän on tunnettu puoluemies ja Lohiluodosta ei kukaan 
tiedä juuri mitään. Mutta Astoriassa oli sinä aikana juuri jonkun- 
lainen moraalipuuskaus liikkeellä ja se oli saanut mukaansa Toverin 
johtokunnastakin osan. Kun M. Hahilista kierteli niihin aikoihin 
liikkeellä kaikennäköisiä moraalittomia juttuja, niin halusi johtokunta 
hänet syrjäyttää toimittajavaalissa ja asetti senvuoksi etutilalle A. 
Lohiluodon. Tämä johtokunnan menettely sai paheksumista osak- 
seen. Me M. Hahlin valinnan kannalla olevat selitimme, että työ- 
väenlehden toimittajaksi on ensiksi koetettava saada sosialisti ja vasta 
toiseksi moraalimies (hyvä jos molemmat avut yhtyvät, mutta jos 

ne eivät yhdy, niin silloin on pantava etutilalle ensimäinen). Sosia- 
listina me tunsimme M. Hahlin paremmin kuin Lohiluodon, joka 
vasta hiljakkoin oli saapunut Suomesta ja täällä oloaikansa esiintynyt 
hyvin salaperäisesti. M. Hahlin opportunistista kantaa emme vielä 
silloin osanneet paheksua, emmekä ymmärtäneet sen turmiollisuutta 
työväenliikkeessä. — Siksi olimmekin hänen valintansa kannalla. 

Mutta johtokunnan tahto meni läpi: A. Lohiluoto (oikea nimi 
Alfred Lähde) tuli pienellä enemmistöllä valituksi Toverin vastaa- 
vaksi toimittajaksi. Ja melkein heti, kun hän oli toimeensa astunut, 
huomattiin hänen olevan kaikkea muuta kuin sosialistin. = Mutta 
suurena ''moraalisankarina”' hän kuitenkin hankki itselleen melkoisen 
kannatusryhmän, joka osittain seisoi vielä sittenkin hänen takanaan, 
kun toiset puoluemiehet ja -orgaanit olivat asettuneet häntä vastaan. 
Mutta lopuksi täytyi Lohiluodon väistyä ja sen jälkeen hän melkein 
heti näytti oikean karvansa, liittyen paikkakunnalla ilmestyvän suo- 
menkielisen porvarilehden toimitukseen ja ryhtyen taistelemaan To- 
veria ja yleensä sosialistista liikettä vastaan. Ja loppujen lopuksi 
oli tämä *'moraalisankari” joutunut pötkimään pakoon, eräitä hyvin 
roskasia siveellisyysrikos-juttuja väistääkseen. 

Tämän |kirjottaja ei ollut enää tämän jutun vaiheiden aikana 
Lännellä . Siirryin Työmiehen toimitukseen heti Lohiluodon tultua 
Toveriin. — Sittemmin monasti olen muistanut tämän jutun vaiheita. 
Se oli tavallaan opettavainenkin, vaikkapa se aikanaan aiheutti 
Toverin kannatuspiirissä ilmeistä hajaannusta. 

Mutta sen jutun leikkaamat haavat ovat jo arpeutuneet, jotenka 
ei siitä sen enempää. 

Tässä muistellut asiat 

ovat jo painuneet ajan virtaan. Niiden jälkeen on paljon tapah- 
tunut sellaistakin, mitä emme niinä aikoina osanneet aavistaakaan. 
Sosialistipuolue, jonka puolesta silloin niin tiukasti taistelimme, on 
sen jälkeen hajonnut ja alkanut kulkemaan taantumuksen merkeissä. 
Se on hyljännyt marxilaisen sosialismin ja tullut osittain vastavallan- 
kumoukselliseksikin. Mutta marxilainen sosialismi on yleensä levin- 
nyt ja voittanut: kokonainen satamiljoonainen kansakunta — Venäjä 
— sitä nyt käytäntöön sovelluttaa. On siis maksanut vaivan ahertaa 
sosialismin työvainiolla: sadon korjuu alkaa jo lähestyä! Se on tulos 
niiden miljoonien tunnettujen ja tuntemattomien toverien ja toverit- 
tarien aherruksesta ja työstä. Sitä työtä on ollut Toverin ja Toverit- 
taren vaurastuttaminenkin. Huolehtikaamme vain edelleenkin siitä, että 
ne kylvävät oikeita siemeniä, eikä opportunismin turmiollisia rikka- 
ruohon siemeniä, joita joskus tietämättömyydessämme olemme kylläkin 
vaalineet. Mutta tietoisesti emme sitä suinkaan tee. 


RICHARD PESOLA. 
Cleveland, O., 12. 23. *'20. 


Kun toukoa tehtiin 


Siitä on noin kaksikymmentäviisi tai -kuusi vuotta, kun tulin 
Chicagoon. Olin kristitty. Ei tavallinen kristtty, vaan sellainen, 
jota sanotaan uskovaiseksi eli heränneeksi. Ja koska vilpitön toivoni 
oli päästä taivaaseen, niin en olisi suonut kenenkään ihmisen enään 
joutuvan helvettiin. 

Siihen aikaan ei Chicagossa vielä asustanut niin paljon suomalaisia 
kuin nyt. "Nortin” puolella asui eräs ''jumalinen' suomalainen perhe 
ja heidän luonaan asui useita yksinäisiä suomalaisia miehiä ja naisia 
aina silloin kun eivät olleet töissä. 

*"Sautin' puolella asui eräs Pihlaja niminen suomalainen, jolla oli 
suutariliike ja hän piti useita miehiä työssään, monesta eri kansalh- 
suudesta. Pihlaja oli lahjakas mies, voi puhua monta eri kieltä ja 
oli paljon lukenut ja kehittynyt tietopuolisesti. Myöskin kuulin, että 
hän oli aineellisesti avustanut monta köyhää ihmistä siihen aikaan 
kun oli ne kovat ajat. 

Eräänä sunnuntaina meitä ''jumalan lapsia” oli kokoontunut 
*"Nortin” puolelle sen mainitsemani suomalaisen asunnolle ja siellä 
kuulin ensi kerran sanan sosialismi”. En tiennyt ensin oliko se joku 
eriskummallinen ihminen, vai mikä otus se oli. Mutta jonkun aikaa 
tarkkaavasti seurattuani vanhempain ja kokeneempien kristittyjen 
keskustelua, pääsin käsittämään, että se on joku uusi oppi, jota kristi- 
veljet ja sisaret kauhistuvat. He olivat sitä mieltä, että sen uuden 
opin levittäjä pitäisi elävältä roviolla polttaa. Talon isäntäkin oli 
niin innostunut, että olisi ollut heti valmis halkoja kokoamaan, jos 
vaan olisi tarvittu. — Tämän koko hirmun oli aikaan saanut 
Pihlaja, joka oli ruvennut suomalaisille sosialismia opettamaan. Us- 
kalsin kysästä mitä ne "'sosialismit”" ovat, ja minulle selitettiin, että 
ne ovat niinkuin anarkistit ja nihilistit, mutta vielä paljon pahempia; 
että ne tahtovat tappaa papit ja polttaa kirkot, ja jos jollakin on 
jotain omaisuutta, niin ne ryöstävät sen. 

Omasta puolestani ei minulla ollut ryöstön pelkoa, sillä viimeisen 
viikon palkka oli kouransilmässä, eikä se suuri siihen aikaan ollut. 
Mutta se minua kauhisti, kun ne polttavat kirkot ja tappavat papit. 

* » *» 

Kului muutama vuosi. Olin saanut kokea yhtä ja toista, jotka 
kokemukset antoivat kristillisyydelleni monta kovaa kolausta. Mutta 
sentään vielä kuuluin siihen joukkoon, jotka kirkossa kävivät, vaik- 
kakin olin saanut monta pettymystä siinä seurassa kokea. 

Olin vuokrannut ison huoneen ja pidin "ruumareita”. Minulla oli 

tilava '"istumaruuma"”, missä pappi piti *"hartaushetkiä” eli iltarukouk- 
sia sunnuntaisin. Ja minä, sen lisäksi että luovutin huoneeni, kokosin 
kolehdin papin lakkiin, vaikka ei se monta nikkeliä tuottanut. Panin 
omistani lisää, kun lakki kovin tyhjäksi jäi. 

Luonani asui muutamia niistä pojista, jotka kävivät Pihlajan 
suutariverstaassa työssä. He olivat hyviä ja siivoja poikia. Sitten 
sattui, että eräänä sunnuntaina Mr. Pihlaja tuli tervehtimään näitä 
poikia. Paljon olin miehestä kuullut, mutta nyt vasta näin hänet 
ensi kerran ja kun hän esitteli itsensä, tuntui minusta kuin olisi 
kylmää vettä heitetty niskaani. Hän naurahti ystävällisesti, kun 
näki peljästykseni ja sanoi jonkun rauhoittavan sanan. 

Kurkistelin puolivarkain toisesta huoneesta, kun hän keskusteli 
poikain kanssa "'istumaruumassa”. Ei mies näyttänyt minusta lainkaan 
pelottavalta. Hänellä oli niin lempeät silmät ja hän näytti niin kovin 
ystävälliseltä. — Silloin menin vaatekammiooni, laskeusin polvilleni ja 
rukoilin jumalaa, että hän pelastaisi Mr. Pihlajan joutumasta helvet- 
tiin, sillä mielestäni hän oli liiaksi hyvä mies sinne joutumaan. — 
Pihlaja ei yrittänyt minun vakaumuksiani loukata eikä järkyttää. 
Sanoi vaan, että "olethan sinä järkevän näköinen ihminen, älä 
usko kaikkea mitä kuulet ja luet, ilman harkitsematta”. 

Sitten kerran minun "ruumarini” pyysivät, jos hekin saisivat pi- 
tää meillä puhuma- eli keskusteluseuroja. Meillä siis pidettiin ensi- 
mäinen Chicagon suomalaisten puhumaseura ja sinne tuli "kristityitä- 
kin” kuuntelemaan mistä siellä puhutaan ja keskustellaan. Kokous 
ei mennyt kristiveljien ja sisarien mielen mukaan ja he lähtivät 
kesken pois, ovia paiskellen. Ja seurasi, että minä jouduin pannaan 
siitä syystä, että annoin pitää niin jumalattomia kokouksia asunnos- 
sani. Mutta minä puolestani tunsin itseni siksi paljon loukatuksi, 
että en mennyt synnintunnustukselle, kun ei mainitussa kokouksessa 
mitään jumalatonta puhuttu. Ei sanallakaan uskontoa vastustettu. 

Sitten kun sattumalta tapasin sen "Nortin” puolen isännän, kysyi 
hän, että *'joko se Sofi O— kin on ruvennut suutarin uskoon?” En 
silloin vielä osannut vastata selvästi kysymykseen, kun en ollut vielä 
tunnossani selvillä asiasta. Mutta ei se kauan ottanut, ennenkuin 
olin täydellisesti ''suutarin uskossa”, ja tiesin, että se sittenkin on se 
todellisempi usko, kuten se puusepän pojankin usko oli alkujaan 
köyhälistön usko, vaan vuosituhansien kuluessa vääristelty ja muo- 
dostettu köyhälistön pimitykseksi. 

Ja siinä "'suutarin uskossa” tulen pysymään lopun ikääni, vaikka 
en enää vanhuuden ja heikon terveyteni takia kokouksissa voi 
kulkea. Mutta uskoni köyhälistön voittoon on yhtä luja kuin en- 


nenkin. 
* * *» 


Vielä sopii mainita, että Mr. Pihlaja oli ensimäinen mies Chica- 
gossa, joka kylvi sosialismin siementä suomalaisten keskuudessa. Hän 

kuoli parhaassa miehuuden ijässä, vaikka hänellä olisi vielä paljon 
ollut kylvöä tehtävänä; mutta se mitä hän ehti tekemään on kauniina. 
muistona jälkeenjääneille. 

Lääkärin lausunnon mukaan Pihlaja kuoli sydänhalvaukseen, 
vaikka eräs "kristiveli” ylpeili sillä, että hän on rukouksellaan" Pih- 
lajan tappanut. Vähäinen lienee "kristittyjen" luku nykypäivinä, 
koskapa niitä sosialisteja on elossa niin paljon. 


MAMMA A. 


Sofia Braski 


Muistelmia ymmenvuotisesta 
taivalluksesta 


Jos vastoinkäymiset ovat kohdanneet jokaista edistysaskelta, minkä 
ihmiskunta on ottanut eteenpäin pyrkiessään vapauttaakseen riiston ja 
sorronalaista työläisluokkaa, niin ei sekään vastustus ollut vähäinen, joka 


Toverittarenkin osaksi tuli ensi askeleita ottaessaan. Ihmeellisintä oli 


se, että tämä vastustus tuli juuri omien jouk- 
kojen taholta. Kun Toveri alkoi ilmestymään 
joulukuulla 1907, niin suhtautuivat toiset puo- 
luelehdet — siihen kylmäkiskoisesti; luultavasti 
oman ahtaan taloudellisen asemansa vuoksi. 
Toveri oli kireällä raha-asioitensa tähden, "että 
monesta synnynnäisestä optimististakin pyrki tu- 
lemaan pessimistiä, jotka pelokkaasti katselivat 
liikkeen tulevaisuuteen”. Tämän vuoksi alkoi 
naisten lehden julkaiseminen kummittelemaan 
Toverin ystävien aivostossa. Toverin yhtiöko- 
kous huhtikuulla 1911 päättikin alkaa julkaise- 
Tyyni Koski- maan naisten lehteä sillä edellytyksellä, että 
Hyrskymurto lehdelle saadaan etukäteen 3,000 tilaajaa. 
Lehden johtokunta lähetti ennakkotilauslistat kaikille suomalai- 
sille sosialistiosastoille kautta Amerikan. Silloin alkoi "kynäsota”. 
Järjestömme sanomalehdissä puhuttiin uuden tulokkaan "ulosajami- 
sesta”, toisten puolustaessa täysiaikaista ja kivutonta synnytystä. — 
Vastustajat, niin naiset kuin miehetkin, sanoivat tavallisesti, että me 
emme tarvitse mitään erikoista naisten lehteä, koska meillä on 
olemassa useita puoluelehtiä; voivathan naiset kirjoittaa niihin ja 
lukea niitä. Kiivaimpien vastustajien joukossa oli m. m. Raivaajan 
Simo. Kaikeksi ihmeekseen huomaa Simo, että sitä puhutaan sosia- 
listisestakin * naisliikkeestä. — Vieläpä aijotaan perustaa lehtikin sen 
virkistämiseksi. "Mitä on sosialistinen naisliike?” kysäsee Simo ja 
ihmettelee, ettei kukaan ole sitä Simon päähän iskenyt. Eipä ole 
niinkään kumma juttu, ettei se ole Simon päässä selventynyt; monta 
muuta juttua siellä lienee jäänyt selviämättä. 


"Totta on, että puolueessa pitemmän ajan mukana olleet naiset 
ovat kykenevät toimimaan miesten kanssa ja seuraavat yhtä suurella 
mielenkiinnolla tavallisia sosialistisia päivälehtiä ja julkaisuja. 

Ikävä vaan, että sosialistisen liikkeen ulkopuolella on paljon 
enemmän naisia kuin sen sisäpuolella. Tosiseikat osottavat, että 
tavallinen sosialistinen julkaisu ei voi kuomattavammassa määrässä 

ulottaa vaikutusvaltaansa näihin naisiin. Syy tähän on selvä. "”Ta- 
vallinen sosialistinen sanomalehdistö käsittelee päivän taloudellisia ja 
poliittisia kysymyksiä suurpiirteisesti. Naisiin, jotka eivät ole tottu- 
neet katselemaan elämää muussa kuin eristetyssä, tiivistetyssä muo- 
dossa, mikä johtuu heidän omista erikoisista tarpeistaan ja koke- 
muksistaan, ei vaikuta tämä yleinen kysymystemme käsittelytapa. 
Heihin täytyy vedota suoranaisesti, erityisesti. Suurten amerikalais- 
ten naisjulkaisujen kustantajat ovat huomanneet tämän tosiseikanm — 
ja rikastuvat tämän huomionsa kautta”. 

Jokseenkin tuohon tapaan selostettiin asiallisissa kirjotuksissa ja 
keskusteluissa Toverittaren ilmestymistä. 

Se oli yhdestoista päivä heinäkuuta v. 1911 kun sitten Toveritar 
ensikerran ilmestyi Maiju Raunion toimittamana. Ei ollut epäilystä- 
kään siitä, etteikö Toveritar saanut parhaan siihen aikaan saatavissa 
olleista toverittarista toimittajakseen. Olihan M. R. useita vuosia toi- 
minut Suomen sosialistisessa liikkeessä, ollen tärkeissä luottamus- 
toimissa. Hän oli m. m. puhujana hyvin pidetty kansan syvien 
rivien keskuudessa; Suomen Raivaajassa toimittajana, sekä kolme eri 
kertaa valittiin hän eduskuntaan sos.-dem. edustajana. Eduskunta- 
ryhmän keskuudessa hän niinikään nautti toveriluottoa, ollen m. m. 
työväenasiain valiokunnassa. 

Tähän maahan siirtyessään toimi M. R. Länsipiirin agitaattorina 
noin kuusi kuukautta. Tämän kautta oli hän tilaisuudessa luomaan 
lyhyen silmäyksen tässä maassa asuvien suomalaisten työläisten olo- 
suhteisiin. M. R. omasi kokemusperäiset tiedot sosialistisesta työ- 
väenliikkeestä ja ne takasivat hänelle mahdollisuuden onnistua so- 
sialistisen naisten lehden toimittajana. 

Pirteänä ja monipuolisena saapuikin Toveritar tilaajiensa luokse 
ja he ottivatkin sen ilolla vastaan. 


**Työläistoverittaret. 


Uuden nousevan päivän aamusarastuksen ensisäteet jo ruskot- 
tavat. Ne ennustavat työnorjattarille, huolten painamille joukoille 
valoisamman ja vapaamman ajan koittoa. Ne ennustavat niille, jotka 
nyt ihmiskunnan =pohjaliejussa uupuvat valonpuutteessa, kärsivät 
kohtalonsa kovissa kourissa, vapautusta sortajainsa vallasta!” 

Ylläoleva on lainaus kirjotuksesta, jolla Toveritar taipaleelle läh- 
tiessään innostaa, rohkasee ja taisteluun kiihottaa, kehottaa kokoa- 
maan joukkoja vartiopaikoille. 

Lukijain ja avustajain puolesta uraansa alkavaa tervehtää pie- 
nillä runoilla Emilia Vainio ja Ilda Aste. Seuraavissa numeroissa 
esittää itsensä "'naisten ystävälle, Toverittarelle”, iso liuta avustajia, 
joista useat vieläkin ovat uutterimpien joukossa. 

Tuskin näin oli päästy siunattuun alkuun, niin tulee syyskuun 
5 p. v. 1911 Toveritar luoksemme mustassa raamissa, tuoden tulles- 

saan kaamean kuolinsanoman, Toverittaren toimittaja Maiju Raunio 
kuollut. 

Kuolinsanoma koski kipeästi Toverittaren ystäviin, eikä suinkaan 
vähemmin Maijun omaisiin ja persoonallisiin ystäviin sekä Suomessa 
että tässä maassa. Lohduttavana puolena tämän surun keskellä oli 
tietoisuus siitä, että M. R. eläissään täytti velvollisuutensa elonkamp- 
pailussa uupuvan työläisluokan herättämiseksi tajuamaan nousunsa 
ajan olevan lähellä, Hänen muistonsa elää kauan taistelutovereiden 
mielissä, sekä kannustaa yhä eteenpäin luokkataisteluareenalla, jonka 
yhtenä tienraivaajista nukkui Toverittaren ensimäinen toimittaja. 

Sen jälkeen on Toverittareen vaihtunut usein toimittaja, joten 
lehden toimitus on pitemmän osan ilmestymisestään ollut harjotte- 
lijain käsissä. Siitä luonnollisesti johtuu se, että lehtemme ei ole 


aina voinut täyttää sille asetettuja monipuolisia vaatimuksia. 


PACIFIC 
EVELOPMENT 
SOCIETY 


Toverittaren nykyinen koti. 

Koko Toverittaren olemassaoloajalla, jokaisessa Toverin Kust.-yht. 
kokouksessa, on ilmestynyt tyytymättömyyttä Toverittaren suhteen 
suuremmassa tai pienemmässä määrässä. Tuo tyytymättömyys ei 
olekaan ollut aiheeton. Sillä Toverittaressa on ollut, ja yhä on, paljon 
toivomisen varaa. Mutta kun ottaa huomioon Toverittaren tehtävän 
laajuuden, sen ko'on ja toimitusvoimat, niin ymmärtää samalla sen, 
ettei paljon parempia tuloksia voida nykyisellään pysyen odottaa. 


Yhtiökokouksissa tämä tosiasia on otettu huomioon, vaan ahtaan 
taloudellisen aseman vuoksi ei ole katsottu mahdolliseksi laajentaa 
lehteä, eikä lisätä työvoimaa. Sen sijaan päätettiin jo v. 1914 
Toverin yhtiökokouksessa: 

"että Toverittarelle hankitaan kunnollisia avustajia, maksamalla 
kohtuullinen korvaus vakituisille avustajille niistä kirjoituksista, jotka 
johtokunta ja toimittaja katsovat korvauksen arvoisiksi”. 

Sillä tavalla sitä onkin menty eteenpäin ja ponnisteltu tilaaja- 
määrän korottamiseksi 10,000, toivossa saada sen kautta mahdolli- 
seksi lehden laajennus ja toisen toimittajan Toverittarelle hankinta. 

Siirrymme tarkastamaan, mitä valveutuneet naiset ovat sanoneet 
Toverittaresta tilausten muodossa. Kun heiltä kysyttiin, mitä he 
arvelevat sosialistisen naisten lehden perustamisesta, niin he vasta- 
sivat semmoisella äänenpainolla, että Toveritar alkoi ilmestymään. 
He ovat auttaneet Toverittaren pääsemään jaloilleen. He ovat edel- 
leen hankkineet uutterasti uusia tilauksia ja avustaneet Toveritarta 
kirjoituksillaan. 

Toverittarella oli elok. 26 p. 1911 3,029 tilaajaa, joista suurin 
osa oli Länsi- ja Keskivaltioissa. Keskipiirissä auttoi suuresti To- 
verittaren leviämistä se, että Keskipiirikomitea astui järjestönä sitä 
tukemaan seuraavalla päätöksellä: 

*— — — Koska lännellä on alkanut ilmestyä Toverin kustan- 
nusyhtiön = julkaisemana työläisnaisten äänenkannattaja 'Toveritar', 
niin kehottaa piirikomitea kaikkia piirin osastoja tunnustamaan To- 
verittaren puoluelehdeksi ja semmoisena levittämään ja tukemaan sitä 
kaikilla mahdollisilla keinoilla”. 

Itäpiiriin meni Toveritarta kysymyksessä olevana aikana ainoas- 
taan kaksisataa kappaletta. Itä- ja Länsipiirikomiteat eivät huoman- 
neet Toverittaren syntyä ja kehitystä sen alkuasteilla. Esim. Länsi- 
piirin edustajakokousten pöytäkirjoista v. 1911 ja 1914 hakemal- 
lakaan ei löydä Toveritarta koskevaa keskustelua tai päätöstä. Tie- 
tääkseni v. 1915 ensikerran Länsipiirikomitea suoranaisesti vetoaa 
osastoihin Toverittaren puolesta. 

Itäpiiriin kun Toveritarta levisi niin kovin vähän, niin päätti 
Toverin johtokunta kokouksessaan tammik. 14 p. 1912 lähettää 
kiertävän asiamiehensä, tov. K. A. Räsäsen, matkustamaan Idänval- 
tioissa, tarkoituksella saada Toveritar tunnetuksi ja leviämään myös- 

kin Itäpiiriin. Mutta samaan aikaan kuin Toveri julkaisi Räsäsen 
matkaohjelman, niin Raivaaja kielsi häneltä luoton ja asiamiesoikeudet 
New Yorkissa. Tämä tietysti vaikeutti asiamiehen työtä suuresti, 
vaikka Toveri ilmoittikin, että sen puolesta on täysi luotto asia- 
miehellä. 


Kesäkuussa v. 1912 oli Toverittaren tilaajamäärä kohonnut 5,325,. 


joka oli pidettävä tyydyttävänä ennätyksenä vajaan vuoden sisällä. 
Siinä seuduilla sitä sitten rimpuiltiin aina parisen vuotta. 

V. 1913 maaliskuulla alkoi Toverittaren asiamiehenä kulkea 
Idänvaltioissa Erland Upari, ja samana vuonna elokuun alussa Tyyni 
Koski alkoi matkustaa Toverittaren kiertävänä, niinikään Idänvaltiois- 
sa. Olisi luullut, että sitä pääsi kulkemaan avattua tietä, sillä olihan 
kaksi: edeltäjää ollut jo matkalla samassa tarkoituksessa. Pian sai 
kuitenkin huomata, että raivaustyö oli vielä tekemättä. Ei ainoastaan 
yksilöt, vaan vieläpä jokuset osastotkin asettuivat jarruttamaan asioit- 
sijan työtä: perimällä vuokran puhetilaisuuteen luovutetusta huoneus- 
tosta, laittamalla johto-, soitto- ja huvitoimikuntain kokouksia, vielä- 
pä tanssiakin samaksi illaksi. 

Oli sentään joukossa avuliaitakin osastoja ja tovereita, jotka 
tunnustusta ansaitsevalla tavalla auttoivat lehden levitystyössä. 

Itäpiiristä jatkui matka Keskipiiriin ja sieltä edelleen Lännelle, 
kestäen matka New Yorkista Astoriaan puolitoista vuotta. 

Muina Toverittaren kiertävinä asioitsijoina mainittakoon Antti 
Kalke Keski- ja Taavi Heino Länsipiirissä. 

Vielä on Toverin johtokunta pannut toimeen suuren mestaruus- 
kilpailun Toverin ja Toverittaren asiamiesten välillä. Kilpailu alkoi 
lokak. 1913 ja jatkui helmik. 15 p. 1914. Kilpailussa jaettiin suuria 
palkinnoita, sekä yksityisille että kilpailua valvoville osastoille. 

Surullista, mutta totta oli se, että kaikista ponnistuksista huoli- 
matta Toverittaren tilaajamäärä kasvoi alaspäin, ollen vuoden 1914 
joulukuun | päivä ainoastaan 3,400 kappaletta ja niistäkin Yhdys- 
valtoihin ainoastaan 2,800 kpl. Senjälkeen se yhä aleni niin, että 
Toverin kustannusyhtiön kokouksesta huhtik. v. 1915 oli vähällä 
tulla Toverittaren "'nuuppajaiset”. 

Ei ollut sillä kerralla kysymys lehden laajentamisesta, eikä toi- 
mitusvoiman lisäämisestä, vaan siitä, miten saisi armonaikaa jatke- 
tuksi, pelastaakseen Toverittaren hengen. 

V. 1914 ja vielä alkupuolella vuotta 1915 raivosivat kiivaat 
suuntataistelut järjestömme keskuudessa, jäytäen sen elinjuuria, vai- 
kuttaen valtavasti myöskin Toverittareen. Toveritar tuotti v. 1914 
tappiota kustannusyhtiölle $1,000. Siitä oli seurauksena, että yh- 
tiökokous antoi tuomiopäivän pasuunan soida seuraavaan tapaan: 
**ellei Toverittaren tilaajamäärä elokuun | p. mennessä saada kohoa- 
maan vähintäin 4,000:een, niin on johtokunnan lakkautettava sen 
ilmestyminen.” 

Silloin tuli hätä kautta linjan. Taas vedottiin valveutuneisiin 
naisiin. Eikä suotta! Tilauksia alkoi tulemaan kaikkialta. Herännyt 
oli myöskin silloinen Länsipiirikomitea, joka sihteerinsä kautta antoi 
hätäsignaalia. — Vaara saatiin torjuttua, Toveritar jäi eloon. Se 
olikin Toverittaren voiton hetki. Siitä asti on menty eteenpäin. 
Kymmenennellä ikävuodellaan on Toveritar löytänyt 10,000 tilaajaa, 
alkaen toivottavasti pikamarssissa eteenpäin rientämään. 


Toverittaren — vuosijulkaisut. 


Tuskin oli Toveritar päässyt itse kunnolla taipaleelle, ennenkuin 
alkoi kuulua toivomuksia lasten lehden tarpeellisuudesta. ”Toverit- 
taren toimittamana ilmestyikin "Lasten Joulu”, 32 sivuisena, jo sa- 
mana vuonna kuin Toveritarkin alkoi ilmestymään. Samoin on 
"Lasten Joulu” jouluksi ja "Lasten Kevät” keväällä ilmestyneet joka 
vuosi. 

Lasten julkaisut ovatkin jo vakiintuneet Toverittaren pikku ys- 
tävien kirjallisuuden joukkoon. Tuntuu siltä, että ilman niitä ei tul- 
taisi toimeen. 

Laajennettuna numerona on Toveritar ilmestynyt joka vuosi Nais- 
tenpäivänä. Tätä numeroa ovat osastot tilanneet jaettavaksi sellai- 
sille naisille, joille ei tule Toveritarta. V. 1914 jolloin sosialistisessa 
liikkeessä vietettiin "punaista viikkoa", jonka jokainen päivä oli omis- 
tettu uusien jäsenien puolueeseen värväämiseen ja puoluelehtien le- 
vitykselle, niin Toveritarkin ilmestyi tarkotustaan vastaavana ja laa- 
jennettuna. 

Lopuksi toivon, että se innostus, joka on saanut meidän yhteis- 
voimin kohottamaan Toverittaren "ihmisten” lehtien joukkoon, ei 
laskisi, eikä tulevien taistelujen aikana salakarille pirstoutuisi. Me 
tarvitsemme Toverittaren tulisoihtunamme. Me tiedämme, että pai- 
nettu sana on mahtava ase köyhälistön vapaustaistelussa. Puhuttuun 
sanaan verrattuna sillä on suunnattomia etuja. 

Ensiksikin se kuuluu kauemmaksi, paljoa kauemmaksi kuin voi- 
makkainkaan puhe. Toiseksi, painettu sana säilyy kauemmin kuin 
puhuttu. Ja ennen kaikkea voi painettu sana paljoa tehokkaammin 
kuin mikään puhe meitä yhdistää ja pitää koossa. Ilman omaa sa- 
nomalehdistöä ja kirjallisuutta on köyhälistön taistelu aina hajanaista. 
Puheella voidaan paljon herättää, valistaa ja hetkeksi innostaa, voi- 
daanpa joskus nostaa kapinoitakin, mutta kaikki täten saavutetut 
tulokset yksin puhesanan varaan jätettynä häilyvät ilmassa. Mitään 
liikettä, laajaa, varmaa kansanliikettä ei siten synny. Vasta painettu 
sana yhdistää yksilöistä suljettuja rivejä ja riveistä suuria seisovia 
taistelu järjestöjä. 


ALE 

Ihminen! siis katso eteenpäin, 
Niin pitkälle kuin suinkin ylettäin... 
Sä tule ajan virran mukaan. 


Eteenpäin ! 


Tule sisko, veli, toimimaan 


, hä Sen eestä, mi johtaa oikeaan. 
Valkea lumi peittää tanhuat E NT : 22 
Lak KT. kukkul Se ikuisuuden suuri määryys! 
akanaansa käärii kunnaat, kukkulat. hasitarmos. käytät "parhaiten, 


i i jo! A , TE 
On talvi, talvi J . ! Jos lipussas*' on merkki oikeuden 
Maa suuri vuottaa aikaa jaloa, 


Ja suurin vihollisesi on vääryys... 

Kun päivä armas antaa valoa 

Ja ylhäällä on kulta aurinko. 
*) Uusin termi, johon atoomit jakaantuvat. 

Vaikka lumimyrsky yllättää 

Ja taivas paksuun pilveen pimiää, 

Niin tyyni jälleen seuraa. 

Vaikka vetten leikki lakannut 

Ja aallot jäiden alle nukkunut... 

Keväällä vapahina ne meuraa. 


Niin kulkee aika omaa kulkuaan 
Ja kaikki rientää varmaa vakoaan — 


Vuodet ja vuodet vaihtuu. 

Aine katoa ei sanotaan 

Se tyhjäksi hävitä voi milloinkaan, 
Vaikka elektroneiks'*) väliin haihtuu. 


Elektronit taas jälleen kokoontuu 
Ja kappaleina eteen ilmaantuu — 
On nähty jälleen luomistyö. 
Niinpä jatkuu elo ainiaan: 
Kaikki kulkee varmaa latuaan, 
On meillä yhä uusi päivä — yö. 


Kuin luonto, myöskin ihminen 

On kehityksen alainen. 

Ruumis, sielu uudeks' muodostuu; 
Nuori polvi voittaa entisen 

Näyttäen järjen suuren kirkkauden — - 
On taasen jalostunut sukupuu. 


Ja niinpä yhä vuosittain 
Ylevämmäks' pyrkii kaikki vain; Ylärivi: Olga Heinonen, Hulda Anderson, Ida 
Taakse kääntyä ei voi kukaan. Alarivi: Ida Pasanen, Vieno Pasanen ja Betty Ahonen. 


Muistelmia 


Se aika, jolloin allekirjoittaneella oli kunnia olla Toverittaren 
toimittajana, oli yli-postimestari Burlesonin tunnettua työväenlehtien 
lakkauttamisaikaa, jolloin varsinkin harjotteleva toimittaja joutui 
monta kertaa toivomaan, että olisi jotakin mistä saksittaa, tahi edes 
mitä suomentaa. Silloin jo varhain keväällä v. 1918 kiellettiin toi- 
senluokan postioikeus New York Call'ilta ja vähän myöhemmin Mil- 
waukee Leaderilta, jotka olivat ainoat idässä ja keskivaltioissa vielä 
ilmestyvät työväenlehdet, joista sai oikeita tietoja työväen oloista, 
taisteluista ja ajatuksista. Englannista, Suomesta ja muualta Euro- 
pasta ei tänne päässyt yhtään työväenlehteä ennenkuin vasta toista 
vuotta myöhemmin. = Ainoat tietojen tuojat maailman tapahtumista 
ja työväenliikkeestäkin olivat porvarilehdet ja julkaisut, jotka vää- 
ristelivät ja värittivät kaikki työväkeä koskevat asiat niin, että mel- 
keinpä olisi toimittajalla saanut olla yksi aisti lisää voidakseen edes 


osapuillekaan aavistaa asioiden todellisen laidan. — Niin, se.oli sitä 
sananvapauden synkintä sortoaikaa, jolloin toimittajan ystäväkään 
— sakset — ei auttanut toimitustyössä. Ainoat, jotka auttoivat saa- 


maan lehteen työläisnaisten oloja ja pyrintöjä selostavaa sisältöä, 
olivat kirjeenvaihtajat ja muut avustajat. Mutta, varsinkin kykene- 
vistä paikkakuntakirjeenvaihtajista = oli silloinkin puute. Muiden 
kirjotusten kirjottajia oli Toverittarella silloin useita innokkaita ja 
ahkeria ja kykeneviäkin. Lämpimällä kiitollisuudella muistelen aina 
eritoten Jenny Trastia, Muori Hovia, Maria Niemeä, Ida Niemelää, 
Hilma Landeria, Hilma Nylundia, Emma Mattilaa, Aino Astrenia, 
Rauha CGranholmia, Maija Johnsonia, Senja Kaarnaista, Esteri Rasia, 
Selma McConea, Helmi Mattsonia, sekä joitakin muita toverittaria ja 
tovereita. Teidän apunne ja yhteistyönne kanssani tekivät Toveritta- 
ren siksi mikä se oli. 

Radikaalisten ulkomaalaisten vaino Canadassa syksyllä v. 1918 
esti Toverittaren pääsyn Canadaan melkein kokonaan. Sekin luettiin 
vaarallisen kapinallisen kirjallisuuden joukkoon. (Toveritar oli muu- 
ten ainoa suomalainen työväenlehti joka pääsi siihen aikaan Cana- 
daan). Sen johdosta katkastiin sadottain Toverittaren tilauksia Ca- 
nadassa ja siellä olevat avustajat olivat hetken aikaa arkoja Tove 
rittareen kirjottamisen suhteen, sillä sensuuri nuuski vaarallisiksi 
radikaaleiksi epäiltyjen henkilöiden yksityisiäkin kirjeitä. Toveritarta 
lähetettiin = tovereille useilla paikkakunnilla =paloteltuna tavallisissa 
kirjekuorissa. 

Ei säilynyt Toveritarkaan oikeusdepartmentin huomiolta silloin 
kun Toverin liikettä alettiin tappamaan. — Eräänä iltapäivänä levisi 
salamannopeudella tieto yli koko Toverin rakennuksen, että Partania 
ja Reivoa lähdettiin viemään vankilaan. Kummallisia tunteita risteili 
mielessä, kun kapitalismin kynnet iskivät juuri noin läheisiin toverei- 
hin. Tuntui surua ja pelkoa siitä, että jos toverit joutuvat raa'an 
ja mielivaltaisen kohtelun takia kärsimään ja tulihan siinä hätäpikaa 
mielessä mittailtua tovereittemme tukena mahdollisesti löytyvien jär- 
jestyneitten työväenjoukkojen voima ja kannatus. Kuin mitkäkin 
vaaralliset rikolliset saivat toverit olla vankikopissa niin kauan, kun 
heille saatiin hommattua takaus. — Mistä heitä sitten syytettiin? 
Vakoilulain rikkomisesa tietenkin. Toveri ja Toveritar olivat julais- 
seet — kapitalistista —yhteiskuntajärjestelmää — vastustavia — kirjotuksia. 
(Herrat luulivat Toverin vastaavan toimittajan ja liikkeenhoitajan vas- 
taavan Toverittarenkin kirjotuksista). Seuraavana keväänä käydyssä 
oikeusjutussa peruutettiin sitten syytökset Toveritarta vastaan, mutta 
vielä tahtoi asiaansa kovasti innostunut yleinensyyttäjä osottaa, että 
Toveritar on yhteiskunnalle vaarallinen lehti, ja todistukseksi luki 
m. m. erään pikkupojan kirjeen, jossa poikanen valitti, että hänen 
vanhempiensa täytyy ostaa välttämättömillä tarverahoillaan bondeja, 
eikä hän niinollen voi saada kauan toivomaansa polkupyörää; m. m. 
sanoi poikanen toivovansa, että sosialismi pian toteutuisi, jolloin lap- 
setkin saisivat yltäkyllin kaikkea. Nimensä edelle oli poikanen kir- 
jottanut sanan "'tov.”, jota suomentaja-urkkija ei ollut osannut kään- 
tää. — Yleisensyyttäjän kysyttyä sen merkitystä, selitettiin se hänelle. 
*"Kirjottavatko lapsetkin sillä tavalla?” hän kysyi. Aina”, vastattiin 
hänelle. — Vastaus sai yleiseltä syyttäjältä uhkaavan, tuikean kat- 
seen. — Ja paljonhan tuohon lyhyeen "tov.”-sanaan sisältyykin — 
sillä kun työväenluokan lapsukaisetkin jo alkavat odotella sosialismin 
toteutumista ja kutsuvat toisiaan tovereiksi, käsittäen sen sanan aat- 
teellisen merkityksen, merkitsee se sitä, että yhteiskunnallisen vallan- 
kumouksen juuret ovat jo niin syvässä ja hedelmällisessä maaperässä, 
jotta niitä ei voi enää kitkeä vainolla eikä vankityrmilläkään. 

Ja näiden käsitteiden kasvattajana lapsiin, äiteihin ja kaikkiin 
työläisnaisiin, on Toverittaremme mitä parhain väline. Se on tämän 
kymmenen vuoden ilmestymisajallaan puutteellisuuksistaankin huoli- 
matta kyennyt leyittämään paljon sosialistisen tietoisuuden siemeniä 
ja innostanut tulemaan joukkoomme monta, jotka eivät ole muilta sitä 
kehotusta kuulleet. Kieltämättä on Toverittarellakin pikkunen osa 
sen uuden ajan luomisessa, jonka merkeissä jo suuret työväen joukot 
täälläkin katsovat tulevaisuuteen. 


MAIJU NURMI. 


Karkausuritus 


(VANKILAMUISTELMA) 


Vapaanaollessaan oli hän ollut rikkurien värvääjä, mutta -oli, ties 
mistä syystä, joutunut suojelijainsa epäsuosioon ja loppujen lopuksi 
löysi tiensä liittovaltain vankilaan, jossa meitä valtiollisia oli siihen 
aikaan lähemmä parikymmentä. 

Tulematta lähempään tuttavuuteen hänen kanssaan, en koskaan 
saanut hänestä sen parempaa selvää, kuin että huumausaineiden 
salakauppa oli ollut se lopullinen teko, josta oli joutunut kiinni, 
saaden kahden vuoden tuomion. Ihmisten älystön tylsistyttäminen 
huumausaineilla on siis samanarvoinen rikos, kuin sen kirjallisuudella 
valistaminenkin. 

Eukkonsa oli jäänyt muiden seuraan, ja ennenkuin mies oli pal- 
vellut Setää kuukauttakaan, ilmotettiin hänelle, että eukkonsa oli 
siirtynyt muiden seurassa Seattleen. Tieto oli liikaa rikkurikenraalille. 
Olisi pitänyt päästä samaan seuraan, mutta välillä oli kolmisen mailia 
vettä ja yhdeksän jalan korkuinen piikkilanka-aita, vartiotornineen, 
joissa kiväärit ja kiikarit olivat alituisesti valmiina taitavien käyttä- 
jiensä käsissä, joista muuan kantoi nimeä *"'kaksikymmensenttinen”, 
muistona, niin selitettiin, lausunnostaan jolla ilmaisi taksansa miehen 
taposta. 

Eukon seuraan liittyminen ei siis käynyt päinsä noin vaan. Piti 
keksiä salateitä. Mutta kun rikkurivärväily ei ole erittäin henkisesti 
kehittävää tointa, josta syystä epäonnistuminen salakaupassakin lienee 
johtunut, niin salateitä vankilastakaan ei ilmennyt. 

Mutta naisseura veti puoleensa. Mieli tuntui apealle, ajatellessaan 
eukon armastelua toisten seurassa. Mitäpä muuta kuin tuumasta 
toimeen ja yritys pystyyn. 

Eräänä iltapäivänä, hiukan jälkeen puolisen, saimme kiireellisen 
kutsun kokoontua sisälle vietäväksi. = Ensikertalaisena en käsittänyt 
mistä oli kysymys, mutta pian sekin selveni. Kuului kuiskeita: 
"Kuka onnistui pakenemaan?” Parturi”, sanottiin. 

"Annetaan miehelle aikaa”, kuului tukahutettuna kuiskeena, ja 
rivi järjestyi tavattoman hitaasti, vartijan kiroillessa ja kiirehtiessä. 
Olisi näet pitänyt saada pian miehet sisälle, jotta olisi päässyt ihmis- 
jahtiin. 

Mutta joillakin näytti olevan vallan voittamattomia esteitä riviin 
pääsemiseksi. Se oli taktiikkaa. Miltä oli jäänyt takki työpaikalle, 
ja takitta ei voinut mennä sisälle. Piti siis noutaa se ensin, toisten 

odottaessa. Joku taas oli viipynyt hiukan siksi, ettei ollut sopinut 


työtä jättää valmistamatta sitä. 


Se taktiikka ei kaivannut valmistelutunteja, ensikertalainenkin heti 
älysi mistä oli kysymys. Eikä siihen selityksiä kuulunut jälestäpäin- 
kään. 

Mutta pitkälle ei sillä päästy. Viimeistään neljännestunnin ku- 


luessa oltiin kopeissa ja salvat kiinni. Ihmisjahti oli alkanut. 


Koppimme etuseinä, jossa olevat kaksi ovea olivat pelkkää ris- 
tikkoa, oli viistoon sivuikkunaa kohden, niin että siitä saattoi nähdä 
Tuskin puolta tuntia oli kulunut, kun pari vartijaa 

Jännitys oli 
Pakoyritys oli 


hiukan uloskin. 
talutti välissään miestä vankilan päärakennusta kohden. 
lauennut, kuului kuiskeita ja tukahutettuja kirouksia. 
epäonnistunut. 

Vasta seuraavana päivänä sain työmaalla tietää, kuka oli kysy- 


myksessä. Parturi oli eukkoaan ikävöidessään laatinut suunnitelman. 


A. J. Partan Wm. N. Reivo 


Ei nerokasta, se myönnettäköön, mutta rikkurivärvärin älyelämää 


vastaavan. = Oli varannut pari pientä pulloa vettä taskuunsa, kir 
jottanut "testamentin ja jäähyväiset pienelle paperiliuskalle ja pis- 
täytynyt lautatapulin alle, jossa jalat jäivät ulos sivukulkijain näh- 
täväksi. 
Vartija oli heti huomannut ja komentanut tulemaan ylös. 
Suunnitelma oli ihan mieletön. Vaikkapa eivät olisi löytäneet- 
kään päivällä hakiessaan, niin olisivat varmaan saaneet kiinni ennen- 


kuin olisi päässyt pois edes vankilan varsinaiselta alueelta, puhumat- 

takaan poistumisesta saarelta, joka ilman ulkopuolista apua on mah- 
doton. 


Kolmisen vuorokautta kului, ennenkuin jälleen näimme parturin 


muiden mukana työssä. Takin rintapielessä oleva numero oli muut- 
tunut yhdestä kolmeksi, joka merkitsi sitä, että ylimmän luokan mies 
oli muuttunut alimman luokan mieheksi. Samalla menivät kirjotta- 
mis-, tupakansaanti-, sähkökuvissakäynti- y. m. ensimäisen luokan 
vankien oikeudet. Ja parturiksikin muuttui toinen mies. Sanoivat 
entisen olevan kovasti hermostuneen. 

Jutusta lakattiin pian puhumasta. Ei kuulunut edes kuiskeita 
siitä, miten pettyneeksi tunsivat itsensä ne, jotka olivat varustautuneet 
ihmisjahtiin, saadakseen sen kuusikymmentä dollaria, joka myönne- 
tään jahdattavan takasinpalauttamisesta joko elävänä taikka kuol- 


leena. W. N. REIVO. 


Hovin muorin kämppä. 


Hilda Niemi (Hovin muorin 
lahjataulun kanssa) 


Aino Husa Selma Loukola 


Dirstantolpan juurella 


Kymmenen vuotta! Onko siitä totisesti jo niin pitkä aika? 

On siitä! — Kun saavuin tänne Suomesta oli minulle jo etukäteen 
tilattu Toveritarta viideksi vuodeksi. En tuntenut koko lehteä ja 
vielä vähemmän mitä se sisällänsä piti. Mutta "naisten lehti” oli 
juuri perustettu ja siitä oli aika nahinaa käyn- 
nissä muissa "oikeissa ihmisten” lehdissä. Mutta 
sen perustaminen oli historiaan kuuluva tapaus 
ja lehti alkoi ilmestyä. 

Me muistelemme tuota kuin äsken tapahtunut- 
ta asiaa ja ihmettelemme vain, että niin ne vuo- 
det kuluvat. Äskettäinhän ne olivat tämän leh- 
den perustamispuuhat vireillä ja torailun alaisina 
ja nyt jo tuli "Toverittaren kymmenvuotisjuhlat!”” 
Ja kymmenvuotisjuhlansa kunniaksi on tämä leh- 
temme kohottanut tilaajamääränsä kymmeneen- 
tuhanteen! 

Näin arkioloissa ja meikäläisten kesken ei 
juuri huomaa milloin sattuu jonkun kymmen- 
luvun täyttämään — ei edes asianomainen itse, saatikka sitten muut. 


Maissi Heikkinen 


Aamulla noustaan, juodaan kuppi kuumaa ja sitten "silmät unisina” 
taipaleelle ja työhön. — Jonkun päivän päästä sitten tullaan huoman- 
neeksi, että on satuttu joskus edellisellä viikolla täyttäneeksi kaksi- 
kymmentä, kolmekymmentä tai neljäkymmentä vuotta — joskus ei 
huomata lainkaan! Ja vaikkapa sen huomaisikin, niin ei siitä sen 
kummempaa seurausta ole. Ei tulla pysähtyneeksi miettimään mitä 
on kuluneena kymmenenä vuotena tapahtunut tai tapahtumatta jää- 
nyt, eikä mitä kymmenvuotisjakso ihmiselle merkitsee. Meillä ei ole 
aikaa sellaiseen, eikä se ole tavallistakaan. Korkeintaan kohautetaan 
olkapäitä ja harmitellaan, että ikää karttuu, että samallaista rähjää- 
mistä se elämä on ollut ja tulee edelleenkin olemaan — ja sillä hyvä. 

Mutta kun lehti täyttää kymmenvuotensa, käydään juhlallisiksi. 
Meillä on sellainen tapa. — Katsellaan saavutuksia, punnitaan ja 
mitataan, mitä on tehty ja toimittu; ja tekemättä jääneitä asioita 
selitellään. Toivotaan merkkipaalun sivuuttaneelle onnea ja menes- 
tystä, kehuskellaan, että *onpa se sentään pystyssä pysynyt ja pai- 
sunut" ja ihmetellään, että tässä sitä nyt ollaan. 

Minun monien heikkouksieni joukossa ei juhlallisena oleminen ole 
niitä kaikkein pahimpia. Siksi en nyt juhlahetkenäkään osaa ottaa 
asentoa ja puhua kauniisti ja runollisesti siitä, mitä on tapahtunut. 

Sitäpaitsi kun muistelee mennyttä, tulevat mieleen aina ensiksi kaikki 
harmit ja vastukset kuluneella kymmenvuotistaipaleella, kaikki selkä- 
saunat ja tappelut ja yleensä kaikki sellaiset seikat, mitkä eivät suin- 
kaan ole omansa juhlatunnelmaa kohottamaan. — Jotta mitäpä tuota 
yrittääkään! 

Mutta vaikka tämän kymmenvuotisjuhian nyt ottaisi kuinka pro- 
letaarisen yhtäkaikkisesti tahansa, vaikkapa ei kulunutta aikaa minään 
merkittävänä taipaleena lehtemme ijässä pitäisikään, ei silti voi kiel- 
tää, että olemme kymmenessä vuodessa kahlanneet toisinaan paho- 
jenkin kuralätäköiden yli kuivalle maakamaralle, jolla nyt omilla 
jaloillamme kenenkään turvaa hakematta seisomme. Niin — seisom- 
me — tilaajamäärän ollessa kymmenessä tuhannessa tällä kertaa 
ja valmistautuen marssimaan eteenpäin alituisesti vahvistuvin voimin. 
Haparoivasta, sinne tänne rääpälehtivästä lehtipahasesta, jonka pelkkä 
vaisto oli kokoon kyhännyt, on kymmenen vuoden kuluessa kasvanut 
huomioon otettava sosialistinen, kaunokirjallinen viikkolehti, jonka 
suunta on pidettävä selvillä ja sitäpaitsi on lehti itselleen koonnut 
kymmentuhantisen tilaajamäärän! — Tämän voimme me alusta alkain 
mukana olleet todeta ja olla tyytyväisiä asioihin sellaisina kuin ne 
nyt ovat. 

Juhlallisiksi rupeamattakin voimme itsellemme sekä muille va- 
kuuttaa, että lehtemme on tehnyt hyvänlaisen työmäärän sosialistisen 
valistustyön työvainiolla. — Olemme saaneet temmatuksi sosialismin 
vaikutuspiiriin monta sellaistakin työläisnaista, jotka muuten olisivat 
syrjään jääneet. Olemme onnistuneet tuomaan matkaan huomatta- 
van joukon verestä voimaa työväenliikkeen riveihin. 7Tätä tuskin 
kukaan enää kielttääkään — ja se on jo sinänsä tunnustus lehdel- 
lemme, jota alkuaikoina monet puoluetoverit, naisetkin, pitivät tar- 
peettomana ehkäpä vahingollisenakin. 

Kuljettu taival on paikottain ollut karua ja kivikkoista ja kan- 
nettava taakka raskas, mutta se seikka, että järjestömme "suurkärä- 
jilläkin” jo lehden kanta otetaan keskustelun ja harkinnan alaiseksi, 
osottaa, että olemme murtaneet monta ennakkoluuloa ja että alamme 
hiljalleen olla oikeassa sosialistisen lehden asemassa. 

Missä tulemme olemaan seuraavan kymmenvuotisen taipaleen 
kuljettuamme, riippuu kokonaan omasta tietoisuudestamme. Kulke- 
mamme matkan kokemuksista rohkaistuneina voimme joka tapauk- 
sessa lähteä sitä urheasti ja sisukkaasti astelemaan. 

Ensimäinen vuosikymmen on ollut kevään aikaa, joukkojen he- 
räämisen ja yhteistunnon lujittumisen aikaa, mutta seuraava viitan 
väli tulee ehkä olemaan suurten taisteluiden kautta niin lehtemme 
historiassa kuin myöskin vallankumouksellisen proletariaatin liikeh- 
timisessä ratkaisevaa kamppailua varten. — Yksinomaan aikamitalla 
arvostellen emme kuitenkaan voi oikein arvioida eri ajanjaksojen, 
vuosikymmenien = merkitystä — historiassa, ihmiskunnan elämässä ja 

erilaisten yhteiskunnallisten, taloudellisten ja aatteellisten liikkeiden 
kehityksessä. Saman ajan sisällä suoritettu työ, sinä aikana tapah- 
tunut kehitys suuntaan tai toiseen, voi toisena ajanjaksona olla laa- 
dultaan ja suuruudeltaan melkoisesti erilainen kuin samassa aika- 
mitassa tapahtunut kehitys tai suoritettu työ jonakin toisena aika- 
kautena. Eri vuosikymmenet saavat tällöin oman merkityksensä ja 
arvostelunsa. — Meidän mielikuvituksemme luo niistä kuvia: milloin 
synkkiä, milloin iloisia, tänään masentavia, huomenna taasen riemul- 
lista innostusta herättäviä. 

Tällä tavalla ajatellen katselemme toivorikkaina lehtemme tule- 
vaisuuteen ja samalla Amerikan suomalaisten työläisnaisten valtavan 
heräämisen ja liikehtimisen aikakauteen sosialistista päämäärää kohti. 

On nuoruusajalle ominaista uskoa unelmiensa, toiveidensa toteu-. 
tuvan tuossa tuokiossa. Ja emmekö olisi uskoneet, että Amerikan 
suomalaiset työläisnaiset oman lehden saatuaan osaavat sille antaa 
oikean arvon ja sen mukaan siihen suhtautua ja että se varttuu 
tietoisten = naistemme avustamana täyteen kukkaansa. Mutta yhtä 
suuressa määrässä kuin liiallisuus on toiveissa ominaista, yhtä taval 
lista on se, että tämä väriloistoisa toivorikkaus saa kokea pettymyk- 
siä. Näitä pettymyksiä vaille ei jäänyt sekään joukko, joka kym- 
menen vuotta takaperin toivoi jalan polkaisulla, kuni Attila muinoin 
armeijansa, vuosituhansia sorretut työläisnaiset maasta nostattavansa. 

Vain hiljalleen, vaivaloisesti, lakkaamatta jokaisesta askeleesta. 
taistellen, on köyhälistönaisten äänenkannattaja voinut itselleen alaa 
vallata ja tunnustetuksi työtänsä saada. — Taloudellisessa suhteessa. 
ei ole lehtemme kärsinyt niin paljon kuin henkisten voimien puut- 
teesta ja sentähden ei se ole voinut päästä siihen tulokseen, joka 
olisi ollut suotavaa ja tarpeellista. 

Mutta vaikeuksia vastaan taistellessa lisääntyvät voimat ja lehden 
suuri tilaajamäärä osottaa sen tarpeellisuutta. Sen tehtävän suorit- 
tamiseen, mikä "Toverittarelle” suomalaisen järjestön lehtenä tulee 
työläisnaisten valistamisessa ratkaisevaa taistelua varten, on välttämä- 
töntä antaa sille selvä päämäärä, että se voi osottaa oikean tien ja 
taistelukeinot voiton saavuttamiseksi. — Sen tulee myöskin olla 
taisteluase, joka suuntaa iskunsa kaikkia esiintyviä vihollisia vastaan, 
ilmestyköötpä ne mistä hyvänsä, tietoisia tai tiedottomia vastustajia 
vastaan, sisältä tai ulkoa. Lehtemme tulee osottaa ja selvittää työ- 
läisnaisille elävän elämän pohjalla, että kapitalismin kukistuminen on 
ainoa keino köyhälistön vapauttamiseksi riistosta, että työväenvalta 
toteutettuna työtätekevien kautta yksin voi johtaa ihmiskunnan uu- 
teen elämään, että työväen on varustauduttava viimeiseen taisteluun, 
että. proletariaatin tietoisimpien ja uhrautuvaisimpien, sen parhaim- 
miston, on järjestyttävä kulkemaan edellä, enimmän kestämään ja 
enimmän uhraamaan työtätekevien yhteisen asian ja voiton eteen. 

Näitä edellä mainittuja seikkoja silmälläpitäen astuu "Toveritar” 

uuteen ajanjaksoon ollakseen Amerikan suomalaisille työläisnaisille 
yhdyssiteenä, aatteellisessa valmistelussa opastajana, uusien voimien 
herättäjänä proletariaatin vallankumouksellisessa rintamassa. 

Jatkuvaa työtä, kestävää uurastamistsa jokaiselta työläisnaiselta 
tarvitsee lehtemme edistyminen. Sen kehoituksen antaa kulunut 
kymmenvuotiskausi meille evästykseksi alkavalle, uudelle vuosikym- 
menelle. Sen työn lopullisena tuloksena on kerran koko köyhälistön 
vapautuksen aamu. 


MAISSI H. 


Lasten ruokala Neuvosto-Venäjältä. 


Hilda Oinonen Alina Jämsä Olga Laukki 


Kymmenvuotis-taipaleelta 


Sosialistisen naisten lehden tarpeellisuus on siksi ilmeinen, että 
Toverittaremme olisi joka tapauksessa syntynyt välttämättömyyden 
pakosta ennemmin tai myöhemmin. Kannustimena sen perustamiseen 
kuitenkin silloin kuin se syntyi lienee ollut se porvarillismielisten 
naisten lehti, joka yritti ilmestyä Hancockissa vuoden 1908 syyspuo- 
lella. 

Työmiehen toimitus teki allekirjottaneelle sen kunnianosotuksen 
silloin, että lähetti ;ensi numeron mainittua lehteä arvosteltavakseni. 
Samana syksynä kehottivat Työmiehen toimittajat minua hakemaan 
avoimena olevaan Työmiehen aputoimittajan paikkaan, koska mah- 
dollisesti tultaisi perustamaan sosialistinen naisten lehti vastapainoksi 
tuolle porvarillisten naisten lehdelle. 

Onneksi aijotulle lehdellemme en voinut tuota kehoitusta silloin 
noudattaa. Sanoin, onneksi aijotulle lehdellemme, sillä en omannut 
siihen aikaan tietomäärää, joka olisi antanut minulle niin paljon 
itsekunnioitusta, että olisin osannut kunnioituksella kohdella vastus- 
tajiamme, sen voi jokainen huomata joka ottaa vaivakseen etsiä 
Työmiehen takanumeroista luettavakseen arvosteluni” tuosta porva- 
rillisten naisten lehdestä. 

Jouduin taas persoonallisesti kosketukseen työväen naistenlehti- 
puuhan eli unelman kanssa ollessani Työväen-Opistolla, Smithvillessä, 
Minn. 1910—11. Duluthin s. s.-osaston naiskomiteaan kuului pari 
meitä opistolaisia, nim. Esther Laukki ja allekirjoittanut. Komitea 
painatti pari lentolehteä naisille Työmiehen painossa ja puhuimme 
paljon naisten lehdestä. Jotkut meistä uneksivat, että Duluthin 
naiset sen naisten lehden vielä perustavat, vaikka ei kellään muis- 
taakseni ollut mitään käytännöllistä suunnitelmaa sen perustamiseksi. 
Työväen-Opiston pojat olivat eräänä iltana sen "ämmättären syn- 
nytyksen” piirustaneet mustalle taululle ja laittaneet siinä opistolais- 
tytöt kätilöiksi. 

Puhuttiin kai siitä naisten lehdestä puoluelehdissämmekin ja Rai- 
vaajan toimitus teki esityksen, että naiset ottaisivat Säkenet lehdek- 
sensä. —Holhouksen alaisuuteen tottuneissa naisissa ei kuitenkaan 
löytynyt ottajaa enemmän kuin uudesta perustajaakaan. 

Kevättalvella 1911 teki Toverin Kustannusyhtiö sen yllätyksen, 
että ryhtyi perustamaan naisten lehteä. Aku Rissanen, silloinen 
Toverin vastaava, kirjoitti minulle kysyen jos voisin ottaa vastaan 
naisten lehden toimittajan paikan. Onneksi taaskin Toverittarellem- 
me, olin jo ehtinyt hakea ja tulla valituksi Raivaajan aputoimitta- 
jaksi. Siellä työskenneltyäni lähes neljä vuotta, tutustuin niin paljon 

sanomalehtityön tekniikkaan eli käytännölliseen puoleen, että en ollut 
"hukassa” silloin kun tuli '"'minun aikani” hoitaa — ei toimittaa — 
Toveritarta. 

Monta hyvää lehteä on hyvällä toimittamisella tapettu ja niin oli 
käydä Toverittarellemmekin. Oli siis onneksi lehdellemme, että se 
joutui sellaisen henkilön huolenpitoon, joka ei ole syntynyt lehden 
toimittajaksi, vaan tohtoriksi. 

Vuoden 1914 loppupäivinä laskin ensikerran sormeni Toverittaren 
valtimolle ja joka päivä siitä lähtien ja havaitsin sen valtasuonen ty- 
kytyksen käyvän heikommaksi joka viikko. Tammikuussa 1915 
oli Toverittaren tilaajain luku — ei lukijain — 2,886, ja se aleni 


Selma-täti Minnesotassa 


viikko viikon perään, joten se ei maaliskuulla enää ollut kuin 2,490. 

Tällä ajalla olin tarkkaan tutkinut sairaan tilan ja havainnut, että 
se potee synnynnäistä heikkoutta, ja siis aloin sovittamaan hoitoa 
sairaan tilan mukaan. 

Lehti kärsi synnynnäisestä heikkoudesta sentähden, että sitä eivät 
naiset itse perustaneet, se ei ollut heidän oma luomansa ja se oli 
vieras, suhtautuminen siihen kävi kankeasti ja teennäisesti. Miehet 
ritarillisuudessaan (ja taisi siinä tekijöinä olla muutamat finanssi- 
syytkin) lahjoittivat lehden naisille ja kuten miesten antamat lahjat 
naisille yleensä ovat, oli se vaan hely, joka alussa kyllä miellytti, 
vaan jokapäiväiseen elämään soveltumattomana, se pian joutui syr- 
jään kuolleena esineenä. 

Toveritar oli siis hoidettava naisten omaksi lehdeksi, tehtävä heille 

läheiseksi, tutuksi, jokaviikkoiseksi tarpeeksi. Tein työtä kuin hen- 
keni edestä. Harva se ilta etteivät kellon viisarit olleet pystyssä, 
kun kömmin "laboratoriostani” vuoteelleni uneksimaan potilaastani 
lopuksi yötä. Maaliskuu 1915 oli taudin käännekohta. Taistelussa 
elämästä ja kuolemasta olimme suoriutuneet voittajina, Toveritar 
alkoi toipua hitaasti, mutta varmasti. Saman vuoden joulukuun lo- 
pussa oli tilaajain luku 4,419 ja nyt oli myöskin sen lukijain luku 
jo tuntuvasti suurempi kuin tilaajain. Luonnollisesti siis, tilaajain 
luku lisääntyi viikko viikon perään. Toveritar sai myös avustajia 
omasta lukijakunnastaan ja siis siitä vihdoinkin tuli se miksi se oli 
aijottu, nimittäin: NAISTEN LEHTI. 

Ja nyt jo naiset tietävät mitä he lehdeltänsä vaativat ja uskon 
ettei kulu enään pitkää aikaa ennenkuin lehti vastaa kaikki vaati- 
mukset, että se tulee todella olemaan sosialistisen maailmankatsomuk- 
sen mukaan toimitettu naisten ammattilehti — käytännöllinen opas 
lasten hoidossa ja opetuksessa, lasten kouluutuksessa ja ihanneliitto- 
työssä, käytännöllisessä toiminnassa — sosialistiosastoissa = ja kaikis- 
sa työväenliikkeen haaroissa ja samalla apuna sekä yksityisten että 
perheiden jokapäiväisessä elämässä. Sellaisena se myöskin voi täyt- 
tää agitatsionilehden tehtävän parhaiten. 


* * EA 


Vuosi 1915 Toverissa oli taloudellisen ahdingon vuosi. Palkan- 
maksupäivinä — ankaran piinauksen jälkeen — taloudenhoitajalta 
herui joskus viisikymmentä senttiä, joskus enemmänkin kullekin 
työläiselle viikon pitimiksi. Ja sittenkin hän valitti tulevan "hoolia” 
palkkatiliin. 

Kiitos siis siitä, että Toverittaren kannattajat ruokkivat minua 
rehellisillä, —vilpittömillä —kiitoksillaan, sillä me tohtoritkin olemme 
vaan kuolevaisia ihmisiä — samaa värkkiä kuin te toisetkin olette. 
Ne kiitokset tosin kuuluvat sille kannattajajoukolle itselleen, eikä 
minulle, joten nyt haluan maksaa täten velkani koron kanssa. 

Mutta sen kunnianosotuksen, jonka virkaveljeni minulle tekivät 
— erittäinkin Lapatossun toimitus — pyydän omistaa ja ikuisesti 
kalliina muistona säilyttää. Tänä maailman uudestasyntymisen ja 
työväenliikkeen —koettelemuksen aikana, kun katselen lehtiämme, 
lämmittää sydäntäni aina se muisto, että minäkin, yksi vaivainen 
nainen, olen tavallani saanut olla mukana ja tulla huomioon otetuksi 
tuossa toverillisessa rähinässä. 

Sen tiedon kannustamana, että nykyisessä maailmassa työläisiä 
ruhjotaan ja silvotaan monella eri tavalla, pyrkimykseni on elää ja 
kehittyä edelleen elämäntyössäni — tohtorina — että voin suorittaa 
opin myöskin kirurgiassa, ' jossa nykyinenkin kouluni jo antaa al- 
keisopetusta. 

Ja jos ylhäältäpäin satuttaisi joskus toimeenpanemaan suurempia 
työläisjahteja, niin että olisi pakko turvautua aseelliseen itsepuolus- 
tukseen, niin silloin, jos Kalle Aleksanteri—Joeli Seiväs, Simo, Feidias 
ynnä muita, kannettaisiin silvottuina rintamalta paikattavakseni, olisi 
meillä hauskaa muistellessa rauhan aikoja, jolloin me tappelimme 
keskenämme. 


SELMA-TÄTI. 


ATI 
Hilma Lander 


Helini miattson 

Hibbingin S. S. O. sunnuntaikoulun oppilaat ja opettajat 1919—1920 


Ystävykset 


Nyt se on tehty: ostettu kirja, jossa aion kertoa elämäni tarinan. 
Monta, monta pitkää vuotta olen aikonut ostaa päiväkirjan, mutta 
aina se on jäänyt tekemättä. Olen lukenut kirjoista kuinka mailman 
kruunupäät, rikkaat nuorukaiset ja neitoset, filosofit, kirjailijat ja 
monet muut suuret sekä pienet ihmiset pitävät päi- 
väkirjaa elämästään. Mielenkiinnolla olen luke- 
nut otteita heidän silkkihienojen sielujensa luomis* 

ta päiväkirjoista. 

Mitähän jos minäkin »piirtäisin paperille elä- 
mäni tarinan... alkaisin pitää päiväkirjaa... 

En ole mikään suurmies, enkä rikas vallassa- 
olija. Olen vain köyhä työnraataja ja sellaisena 
tulen tässä kirjassani kertomaan iloni ja suruni 
« . . sydämeni syvimmät salaisuudet, joita en voi 
kenellekään ihmiselle kertoa... elämässäni saa- 

A: NO IKoskolo: vuttamani voitot ja tappiot, toiveet ja pettymyk- 
set . Sanalla sanoen, kaiken mikä elämässäni on 
ollut ja tulee olemaan mainitsemisen arvoista. 

Mahdollisesti tähän kirjaan tulee paljon sellaistakin, mikä jonkun 
toisen mielestä ei olisi ansainnut tulla mainituksi, mutta minulle ne 
ovat tärkeitä. 

Uskon itsekin, että paljon lapsellistakin tähän voi tulla, sillä 
aion kirjaani merkitä muistiin hetken tunnelmiakin, jotka usein tun- 
tuvat lapsellisilta, kun niitä muistelee silloin kuin ihminen on hen- 
kisesti sellaisessa tilassa, jota sanotaan hyväksi tasapainoksi... Elä- 
mässä me olemme kaikin, oppineimmatkin, suuria lapsia... 

Paljoa en pyydä. Olkoon tämä kirja toverinani yksinäisinä het- 
kinäni, ja niitä, jotka mahdollisesti tämän joskus lukevat... silloin 
kuin minua ei ole enää olemassa... ohjatkoon nämä yksinäisinä het- 
kinä kirjoittamani rivit käsittämään elämää sellaisena kuin se on. 
Ja jos he kirjoittamieni rivien avulla osaisivat välttää sellaiset lan- 
keemukset ja erehdykset, jollaisiin olen elämän mutkaisella polulla 
joutunut, niin olisinpa tällä kirjallani todellakin tehnyt suuren pal- 
veluksen kanssaihmisilleni. 

* * * 

Se oli orpo nuorukainen, joka nuo sanat kirjoitti päiväkirjansa 
ensimäiselle lehdelle. 

Isänmaa oli hänet työntänyt luotaan seitsemäntoista ikäisenä. 
Kokemattomana ja elämän todellisuudesta mitään tietämättömänä 
hän läksi rauhallisesta maalaiselämästä, Pohjolan eräästä salokylästä, 


TOVERITAR KYMMENVUOTIAS Sivu 51 


suureen tuntemattomaan mailmaan. Matkusti  Amerikaan, koska 
huomasi, ettei hänellä ollut tilaa synnyinmaassa. Ei se hänenlaistaan 
tarvinnut, isätöntä ja äiditöntä. Jouti mennä suureen Länteen on- 
neaan koettamaan... 

Ja hän läksi. Ei siksi, että olisi halunnut poistua tutuilta saloilta, 
joita hän oli oppinut rakastamaan, mutta välttämättömyyden ohjaa- 
mana ja katkeroituneena parempiosaisilta osakseen saamaansa koh- 
teluun. — Yli valtameren kulki hänen tiensä ja poikki suuren mante- 
reen... pysähtyi sitten vasta kun toinen rannäton valtameri mahta- 
vana aaltoili hänen edessään. 

Jokohan olen nyt kyllin kaukana teistä, te kotikyläni mahtavat, 
hän kysyi itseltään. Ja Tyynenmeren mahtavat rantatyrskyt tuntui- 
vat hänelle vastaavan: 

— Tähän asti, poikaseni, mutta ei edemmäksi... Tähän ovat 
toisetkin pysähtyneet... 

Ensimäiset kaksi vuotta kuluu nuorukaiselta, jonka nimi on Väinö, 
yksitoikkoisessa elämässä. Hänen vartensa on vielä heikko, mutta 
työtä täytyy tehdä elääkseen, vaikka se tuntuukin ylivoimaiselta. Ei 
hänellä ole paikkaa, mihin mennä kuluttamaan lomahetkiä, ja hänen 
aikansa käy pitkäksi. 

Paikkakunta, jossa hän nämä ensimäiset vuodet työskentelee, on 
hiljainen ja yksinäinen. Vain muutamia kymmeniä työmiehiä siellä 
raataa päivän toisensa jälkeen ja illat kuluvat vitkalleen hiljaisessa 
majassa sanomalehtiä lukien tai korttia pelaten. Toveruus miesten 
välillä on pintapuolista ja kylmää, sen huomaa Väinö jokaisena loma- 
hetkenä. Mutta hän ei anna mielensä masentua, eihän toki! Täällä 
vieraalla maalla täytyy terästää tahtonsa lujaksi, hän ajattelee, täällä 
ei saa antaa surulle valtaa... 

Ja hän elää päivän kerrallaan, tehden kauniita tulevaisuuden 
suunnitelmia. Luonteensa mukaisesti hän antaa ajan ratoksi mieli- 
kuvituksensa leijailla vapaasti kauniissa unelmien maassa. Kevyttä 
ja kaunista siellä onkin... Hän kulkee pää pystyssä kuin muinais- 
kreikkalainen ja esteet murtuvat hänen tieltään kuin oljenkorret... 

Niin kuluu kaksi vuotta tuolla hiljaisella seudulla. 

Sitten hän sattumalta joutuu isommalle paikkakunnalle, missä on 
parisensataa suomalaista. Väinön sinne tullessa ollaan juuri perusta- 
massa sosialistiosastoa. Hänestä tulee sen jäsen ja innokas toimi- 
henkilö. — Nuoruutensa kaikki alttiiksi antavalla innolla hän ryhtyy 
työhön uuden aatteen hyväksi ja tämän kautta hänen elämänsä *saa 
suuremmoisen sisällön. Nyt hänen aikansa ei tunnu pitkältä, sillä 
hänellä on työtä, joka miellyttää, viehättää, innostaa ja kohottaa 
mieltä... Hänellä on hyviä tovereita ja he panevat yhdessä toimeen 
iltamia ja tansseja, joissa kaikissa Väinö on mukana... niiden 
sydämenä ja sieluna... 


Mutta silloin tällöin tulee yksinäisiä hetkiä... sellaisia kummal- 

lisia hetkiä, joina hän kaikesta huolimatta tuntee olevansa edelleenkin 
orpo ja yksinäinen. Hän huomaa, että nuo toverit, joiden kanssa 
hän toimii, eivät olekaan hänen tosi ystäviään, vaan pelkkiä, taval- 
lisia seuratovereita, joiden kanssa voi kylläkin keskustella aatteesta 
ja toimia yhteisen suuren päämäärän saavuttamiseksi, mutta joille 
sisimpien tunteidensa ilmaiseminen ei voi tulla kysymykseenkään. 
Hänen sydämessään kuitenkin liikkuu niin äärettömän paljon sellaista, 
josta pitäisi saada puhua jollekin, mutta kenelle? Kuka häntä 
ymmärtäisi? 

Tuollaiset yksinäiset hetket herättivät hänessä halun alkaa kir- 
jottamaan päiväkirjaa elämästään. — Muutenkin häntä kirjottaminen 
huvitti, minkätähden, sitä hän ei tietänyt, mutta jos meni pitempiä 
aikoja niin, ettei hänellä ollut tilaisuus kirjottaa, oli hän yksistään 
sen tähden onneton. 

Myrskyisenä syysiltana hän sitten kirjotti ensimäiset rivit päivä- 
kirjaansa huoneessaan ruokatalon yläkerrassa. Hänen rintaansa oli 
silloin taas hiipinyt syvä kaiho, sellainen ikuinen ikävä ja kaipasi 
ystävyyttä enemmän kuin milloinkaan ennen. 

Alkulauseen kirjotettuaan hän alkoi syntymästään. Kirjotti sitten 
lapsuudestaan kaikki muistissaan säilyneet tärkeimmät tapahtumat. 
Valotonta oli se polku, jota hän oli taivaltanut, sen hän huomasi nyt 
kun menneitä aikoja muisteli. Kylmää ja kolkkoa oli hänen lap- 
suutensa ollut kuin vuorivaellus talvisessa erämaassa... 

Mutta juuri sentähden minun tuleekin kirjottaa se muistiin, hän 
ajatteli, ja hän kirjotti herkeämättä sinä yönä niin kauan kunnes 
väsymys voitti. Sitten hän riisuutui, laskeutui vuotelleen lepäämään 
ja kääriytyneenä peittoihin nukahti pian sikeään uneen. 

Mutta ulkona sysimustassa yössä syysmyrsky lauloi yhä mahtavaa 
lauluaan suuresta elämän taistelusta... 

* 

Kun Väinö seuraavana aamuna heräsi, niin tultuaan alakertaan 
hän huomasi nukkuneensa niin myöhään, että eine oli jo syöty ja ne 
miehet, jotka sillä kertaa kävivät työssä, olivat menneet jo mat- 
koihinsa. ; 

Hän käveli ruokailuhuoneen läpitse keittiöön aamukahville. Siellä 
hän tapasi talon emännän merkitsevästi hymyillen häärimässä uunin 
ääressä. 

— Tiedätkö, Väinö, että meille tuli tänä aamuna komea tyttö 
Suomesta? 

— Elä helkkarissa! huudahti Väinö. 

— Aivan totta. Niitä kuuluu tulevan vielä lisääkin tälle paikka- 
kunnalle läheisessä tulevaisuudessa. 

— Sepä hyvä! Sitten tämäkin poika saa hellun. Mutta missä 
se vanhanmaan tyttö on? 

Emäntä — poistuu yksityishuoneeseensa nauraen. Kotvan aikaa 

kuuluu sieltä iloista supatusta. Sitten hän palaa, mukanaan noin 
kahdenkymmenen vuotias keskikokoinen tyttö, jolla on suuret siniset 
silmät. — Niissä kuvastuu lempeä ja puhdas sielu. Hänen hiuksensa 
ovat tumman ruskeat ja hyvin kasvaneet ja poskensa heleän punai- 
set, kasvojensa muu osa ollen vaaleahko. Kokonaisuudessaan hänen 
kasvonsa ovat hienopiirteiset ja sielukkaat, miltei äidillisen lempeät. 

Emäntä esittelee: 

— Aino Salo ja Väinö Kiviaho. 

Esitetyt kättelevät, jolloin Aino katsoo edessään seisovaa solakkaa 
nuorukaista kainosti silmiin. Sinä hetkenä hänestä tuntuu sellaiselta 
kuin hän olisi nähnyt nuo hymyilevät siniset silmät ennenkin ja 
aivan oikein — hänen isällään oli aivan samanlaiset silmät. 

He istuvat. Väinö alkaa kysellä Ainolta Suomen kuulumisia. 
Aino vastailee lyhyeen ja ujosti. He ovat syntyneet ja kasvaneet 
eri paikoilla Suomea, eikä heillä niin ollen ole yhteisiä tuttavia, 
joista voisi kysellä tai kertoa. Niinpä keskustelu ei ota oikein su- 
juakseen. = Mutta aina silloin kuin se katkeaa pitemmäksi aikaa, 
kiiruhtaa emäntä sanomaan jotain. 

Aino jäi taloon palvelukseen. Ja seuraavana lauantaina sopivat 
Väinö ja Aino, että he menevät sinä iltana yhdessä haaliin osaston 
iltamaan. 

Iltamassa Väinö esitti uuden tuttavansa useille parhaimmille to- 
vereilleen. Hän tanssi Ainon kanssa sinä iltana useamman kerran 
ja heillä oli paljon hauskaa. Mutta iltaman päätyttyä he tulivat 
yhdessä kotiin ujoina ja harvasanaisina. Toivottivat hyvää yötä heti 
portaille päästyään, kiittivät seurasta ja erosivat kumpainenkin huo- 
neeseensa. 

Miellyttävä tyttö, ajatteli Väinö vuoteellaan, mutta näytti ylpeältä. 
Kotiin tultuamme heti kiitti seurasta ja sanoi hyvää yötä. Hml — 
mitäpä tuolla on väliä... Enpäs taida olla häntä heti seuraani tah- 
tomassa. Ottakoon sellaisen, joka häntä enemmän miellyttää. Niin, 
ottakoon vaan... tuleepa tänne pian muitakin tyttöjä... 

Mutta — sittenkin... hänessä on jotain miellyttävää... lempeää 
ja sielukasta. Mutta olkoon... mitäpä minä siitä... 

Väinö käänsi kylkeä ja nukkui. 

* 

Kului muutamia kuukausia. Sillä aikaa tuli Suomesta paikka- 
kunnalle useita nuoria tyttöjä. Sosialistiosasto sai paljon innokkaita 
nuoria voimia riveihinsä. Osaston talo muodostui virkeäksi seura- 
elämän keskukseksi, mihin nuoriso kilvan riensi, houkutellen osaston 
toiminnan piiriin paljon vanhempiakin ihmisiä. 

Aino on edelleenkin palveluksessa samassa talossa, eikä Väinö- 
kään ole muuttanut siitä pois. 

Nyt seurustelee Aino erään toisessa talossa kortteeria olevan nuo- 
renmiehen, Tauno Huhdan, kanssa ahkerasti. Väinö myös on löy- 

tänyt mielitiettynsä. Kuin iloinen päiväpaiste ilmestyi hänen tielleen 
vasta Suomesta saapunut solakka, punaposkinen tyttö, Hilma nimel- 
tään. He tutustuivat toisiinsa osaston talolla ja kuin jonkun suuren, 
tuntemattoman voiman pakoituksesta he vetääntyivät yhä lähemmäksi 
toisiaan, kunnes heidän seurustelunsa tuli säännölliseksi ja välttä- 
mättömäksi. 

Mutta samalla kuin heidän rakkautensa päivä päivältä kiihtyy, 
kasvaa ystävyys Väinön ja Ainon välillä. Ainokin on kiihkeästi 
rakastunut Taunoonsa, mutta siitä huolimatta häntä viehättää ys- 
tävyys Väinön kanssa. Samoin on Väinön laita Ainoon nähden. 
Ainolle hän puhuu avonaisemmin kaikki asiansa kuin kenellekään 
muulle. Ja kuta enemmän he ilmaisevat toisilleen salaisuuksiaan, 
sitä lähemmäksi heidän sielunsa tulevat toisiaan. Pian he huomaa- 
vat, että heillä on yhteinen hupainen mailma, missä kummallakin on 
samanlaiset ihanteet, samanlaiset toiveet ja milloin he ovat suruissaan 
ja kärsivät, on sekin heillä yhteistä. 

He eivät puhu asioistaan koskaan avonaisesti silloin kuin on 
muita kuulemassa. Muitten läsnäollessa he näyttävät vain tavallisilta 
hyviltä | tutuilta. — He kisaavat usein ruokatalon keittiössä, pitäen 
vireillä monipuolista leikkiä kun siellä sattuu olemaan useampia 
ihmisiä. — Joskus menee Väinö vallattomuudessaan niinkin pitkälle, 
että Ainon hienon kunniantuntonsa tähden täytyy näyttää suuttuneen 
ja loukatun osaa ja varmaan hän suuttuisikin, jos joku muu ihmisten 
kuullen häntä sillä tavalla härnäilisi kuin Väinö väliin härnäilee. 
Mutta kannattaakos Väinölle suuttua? Mitä joutavia! Riittää kunhan 
näyttää suuttuneelta. 

Enempää eivät ihmiset tiedäkään heistä kuin sen, että Väinö jut- 
telee Ainolle kuin olisi hän hänen sisarensa, ja että tyttö kärsii 
Väinön vallattomuuksia enemmän kuin muiden poikain. Eihän siinä 
ole mitään kummallista, sellaistahan saa nähdä hyvin usein. 

Ihmiset eivät tiedä, että kun Aino ja Väinö ovat keittiössä kahden 
kesken, ovat he kuin kokonaan toisia ihmisiä. He puhelevat toisil- 
leen avoimesti kuin olisivat olleet lapsuudesta saakka yhdessä ja 
tuntisivat toistensa jokaisen askeleen syntymästä saakka. Kun heillä 
kummallakin on rakastettunsa, ei heillä ole mitään syytä teeskennellä 
toisilleen. Mitäpä hyötyä mokomasta olisi, he ajattelevat. Ja he 
puhuvat lapsuuden muistoistaan sekä myöhemmistä kokemuksistaan. 
He laulavat yhdessä mielilaulujaan ja heidän sydämensä värähtelevät 
kauniissa sopusoinnussa kuin hyvin viritetyn kanteleen kielet... 
Siinä soinnussa on kesäillan vienonmurheellista hellyyttä... siinä on 
kirkkaasti tuikkivien tähtien öistä tunnelmaa... siinä on lapsen 
liverrystä, hellää äidillistä lempeyttä ja isällistä uhrautuvaisuutta, 
kaikki syvää ja pyhää... 

Kun he ovat rakastettujensa kanssa, täyttää heidän rintansa sil- 
loinkin suuren onnen tunne, jota he eivät vaihtaisi mihinkään, mutta 

siinä ei ole ystävyydellä tilaa... Aina siinä tuntuu olevan jotain 
särkynyttä ja surunvoittoista... 

Väinö ja Aino istuvat kahden ruokatalon keittiössä. He ovat 
juuri laulaneet yhdessä erään mielilaulunsa ja istuvat hetken äänet- 
töminä, katsoen ikkunasta ulos. Sitten Väinö havahtuu sanomaan: 

— Olen monasti ihmetellyt, mikä saattoi raeidät näin läheisiksi 
ystäviksi. 

— Sitä olen ihmetellyt minäkin. Sinä olet ainoa mies, jonka kans- 
sa milloinkaan olen ollut ystävyyssuhteissa. 

— Minkäs tähden emme sitten rakastuneet toisiimme, vaikka 
ajattelemme melkein kaikista asioista aivan samalla tavalla, huomautti 
Väinö hymyillen. 

— Siksi kun sinä et välittänyt minusta, vastasi Aino hieman pu- 
nastuen. 

— Minäkö en olisi huolinut sinusta! Älä pilkkaa minua, Aino. 
Kun olin kanssasi iltamassa melkein feti sen jälkeen, kun olit tullut 
tänne, niin sinä kohtelit minua niin ylpeillen, että loukkaannuin siitä 
ja ajattelin, että kun et pidä minusta, niin en liioin tuki seuraasi. 

— Nyt sinä, Väinö, vuorostasi pilkkaat minua. Enhän osannut 
uneksiakaan, että minä koskaan sinulle kelpaisin. 

— Niinkö, todellako? kysyi Väinö kiihkeästi. 

— Juuri niin. 

Ainon kasvot muuttuivat vakaviksi, miltei surullisiksi. Väinökin, 
ikäänkuin häveten sitä, että oli alkanut puhua tuollaisesta, loi kat- 
seensa alas ja sytytti paperossin. Oltuaan kauan ääneti heidän kat- 
seensa tapasivat toisensa ja he pyrskähtivät nauramaan kuin yhtei- 
sestä suostumuksesta. b 

Kymmenen vuotta on kulunut. i 

Tykkien jyrinä ja kiväärien pauke täyttää Pohjolan talvisen ilman. 
Työväki ja petomainen porvari taistelevat vallasta. —Ankaraa on 
kamppailu... Miehiä kaatuu kummallakin puolella... Kuolema niit- 
tää aikaista viljaa... 

Tuimimman taistelun melskeessä punaisten puolella riehuu Väinö 
— Amerikasta palannut siirtolainen. Suurien tapahtumain aattona 
hän oli tullut Suomeen pienen tyttönsä kanssa, ja kun taistelu val- 
lasta alkoi, jätti hän lapsensa vanhan äitinsä huostaan ja kiiruhti 
rintamalle. —Jäykkänä ja pelkäämättömänä hän on seisonut paikal- 
laan ne muutamat viikot, minkä ajan taistelu on riehunut ja monta 
voittoa on punakaarti sillä aikaa saavuttanut julmista lahtareista. 

Nytkin nähdään Väinö pelkäämättömänä paikallaan lähettämässä 
kivääristään hyvin osuvia kuulia valkoisten puolelle. Mutta sitten 
äkkiä hänen ilmeensä tulee tuijottavaksi. .. hän horjahtaa ja kaatuu 
maahan. — Yrittää sitten nousta ylös jälleen, mutta ei jaksa... Hän 
vaipuu tainnoksiin, eikä tiedä, että hänen joukkonsa nopeasti etenee, 

seuraten pakenevia valkoisia ja hän jää kuolleiden toveriensa viereen 
makaamaan... 

Kun hän tulee tajuihinsa jälleen, näkee hän nuoren naisen ylitseen 
kumartuneena... 


— Herra jumala... sinäkö se olet, Väinö! huudahtaa nainen. 
— Aino, sinä täällä! 


Miten ihmeen tavalla olet 
joutunut tänne? 

— Olen tullut anta- 
maan sinulle apua. Olen 
punaisten —sairaanhoitaja- 
na. 

— Minun päiväni, ys- 
tävä, taitavat olla nyt lo- 
pussa... et voi minua 
enää pelastaa... Mutta 
ota huoli minun pienes- 
tä tytöstäni... hänenäi- 
tinsä on kuollut... eikä 
hänellä ole muuta turvaa 
kuin vanha isoäitinsä... 

Aino sitoo kiireesti Väi- 
nön haavan... Äänettö- 
mänä hän touhuaa, aset- 
taen — kääreitä, — vaikka 
huomaakin, että kaikista 
ponnistuksista — huolimat- 
ta veri yhä pulppuaa 
fuosta — jalosta = rinnasta 
lumiselle tantereelle. 

Haavottunut puhuu kat- 
konaisin sanoin: 


— Jos säästyt elävänä 
++. läpi näiden taistelu- 
jen ja... joskus pääset 
äitini mökille. .... niin 
sieltä löydät kirjan, jo- 
hon olen yksinäisinä het- 
kinäni merkinnyt muis- 


tiinpanoja elämästäni... 


Ota se haltuusi... siinä 
olen kertonut kappaleen 
sinunkin elämääsi... sil- 


Aatoksissa. 


lä onhan ystävyytesi valaissut elämääni siitä saakka kuin tulin 
tuntemaan... 

— Teen niin kuin tahdot, Väinö. Minullakin on lapsi... pieni 
poika. Hänen isänsä oli valkoisten murhaajain ensimäisiä uhreja... 

Ystävät pitävät toisiaan kädestä ja katsovat hetken äänettöminä 
toisiaan kasvoista kasvoihin, suuren tuskan raadellessa heidän sydä- 
miään. Etäältä kuuluu yhä taistelun melske. Sinä hetkenä heistä 
tuntuu sellaiselta kuin he olisivat kahden laahustamassa eteenpäin 
yksinäisellä ja vaivaloisella vuoripolulla, koko mailman murheet 
taakkana hartioillaan. .. Heidän voimansa loppuvat ja he eivät pääse 
eteenpäin... Kotiin on pitkä matka... täytyy levähtää... Mutta... 
kas, kummaa... he ovatkin jo kotona... erämaan mökillä, jossa 
heidän kauniit pienokaisensa kauan odotettuaan heitä, ojentavat val- 
keat kätensä heitä kohden... 

Väinö puhuu taas katkonaisesti: 

— Tulkoon lapsistamme... yhtä hyviä ystäviä... kuin olemme 
mekin olleet... Käykööt käsikädessä... läpi elämän kaikkien myrs 
kyjen, mitkä heitä mahdollisesti kohtaavat... 

— Niin, olkoot he ystäviä. Jos hengissä säilyn näiden tapahtu- 
main yli ,niin yhdessä olen kasvattava lastasi omani kanssa. Sinun 
kirjasi olkoon heidän ensimäinen oppaansa jatkaessaan sitä suurta 
työtä, joka meiltä jää keskeneräiseksi... Sinun suuri ystävyytesi on 
kannustamassa minua tekemään parhaani lapsesi hyväksi... Hän on 
oleva minun kuin olisi hän oma lapseni. Ole huoletta, Väinö, kaikki 
on muuttuva vielä kerran hyväksi... uusi mailma on kohoava näi- 
den tuskien alta... 

Väinö ei enään kuule Ainon viimeisiä sanoja. Mutta hän katsoo 
rauhallisesti ylitseen kumartunutta ystäväänsä hellällä ilmeellä, niin 
kuin olisi hän viettämässä vilpoisaa kesäistä lepohetkeä humajavan 
koivumetsän siimeksessä... Sitten hänen silmänsä painuvat kiinni 
hiljaa ja rauhallisesti, kuin suloiseen uneen nukahtaessa... 

Aino vaipuu poikittain Väinön rinnan yli ja hänen hartiansa nyt- 
kähtelevät tuskaisesta itkusta... Mutta ystävä ei kuule hänen huo- 
kauksiaan enään milloinkaan. 


A. N. KOSKELA. 


CT E Waukeganista 


Haluan tässä muutamin sanoin selostaa ompeluseuramme toimin- 
taa. Mainittu seura on perustettu vuonna 1907, ja on se siitä lähtien 
ollut osastomme vankkana aineellisena tukena. Kaikkina näinä jälki- 
vuosina on ompeluseura ollut säännöllisesti toiminnassa, milloin hil- 
jaisemmin, milloin taas vilkkaammin, riippuen siitä kuinka runsas- 
lukuisesti naiset viitsivät käydä kokouksissa. — Kokouksia on pidetty 
säännöllisesti kaksi kertaa kuukaudessa. Iltamia toimitaan kerran 
kuussa, ennen takavuosina useamminkin. Käsitöitä on myös valmis- 
teltu ahkerasti ja myyjäiset, joita on toimittu kahdesti vuodessa, ovat 
tuottaneet hyvän aineellisen tuloksen. Ensimäiset käsityöseuran myy- 
jäiset pidettiin v. 1918 ja tuottivat ne $100. Tästä summasta luo- 
vutettiin $75 kirjaston perustamista varten osastolle. Vaikka sillä ei 
vielä kovin paljoa kirjallisuutta voitu ostaa, oli kuitenkin tehty kaunis 


alku, joka silloisiin osaston varoihin nähden oli suurenlainen. 


ALMA MELLIN. 


Waukegan, =Ill., Ihanneliiton kuvaelmasta "Onnen tie”. 

Kuinkas voit 


Katsoen siihen, että nykyinen, tuottajain riistännälle perustuva, 
yhteiskunta ei meille työläisille juuri mitään annakaan, niin voimme 
hyvällä syyllä sanoa, että sillä ei ole oikeutta meiltä mitään vaatia- 
kaan. Mutta meillä valveutuneilla työläisillä on tämän yhteiskunnan 
sisällä oma, pieni — eikä enää niin aivan pienikään — yhteiskun- 
tamme: sosialistinen liike ja sillä on kieltämätön oikeus "esittää" 
meille vaatimuksia, koska se kerran tulee meidät vapauttamaan riis- 
täjistä ja antamaan meille tilaisuuden käyttää omaksi hyväksemme 
kaikki työmme tulokset. Ja kaiken muun ohella sillä on oikeus 
vaatia meitä myöskin hoitamaan terveyttämme. 

Sangen useilla meistä on vielä sikäli individualistinen mailman- 
katsomus, että kun tulee kysymys jostakin toimenpiteestä, esimerkiksi 
terveydenhoidosta, joka ei nyt aivan ilmeisesti ja suoranaisesti näytä 
koskevan muita kuin meidän kalleinta minäämme, niin me olemme 
kärkkäät sanomaan: "sehän on minun asiani”, ikäänkuin me olisimme 
tyyten ja kaikissa suhteissa muista riippumattomia. Mutta jos lähem- 
min pysähdymme asiaa ajattelemaan, niin pian huomaamme, että 
tuollainen kanta on kokonaan väärä. 

On selvä asia, että henkilö, joka ei hoida terveyttään, helpommin 
joutuu tautien uhriksi, olletikin kulkutautien aikana, kuin terveyden- 
hoitoa harrastava henkilö. Ja kun nyt meikäläinen työläinen, jolla 
useimmassa tapauksessa ei ole entisiä kassoja, sattuu sairastumaan, 
niin eivätkö ne ole juuri meidän liikkeemme erinäiset orgaanit, jotka 
jokaisessa tapauksessa joutuvat hänelle ainakin ensi avun antamaan? 
Ja kun me hyvin tiedämme, että meidän liikkeellämme ei ole milloin- 
kaan kylliksi varoja käytettävänä edes niihinkään tarkotuksiin, joita 
varten se on vain oikeastaan olemassa, niin eikö totisesti meidän vel- 
vollisuutemme ole tehdä parhaamme sen eteen, että sen edistämiseksi 
kerättyjä varoja ei tarvitseisi kuluttaa tauteihin sairastuneiden yksi- 
löiden avustamiseen? 

Milloin joku tovereistamme sairastuu, niin siitä koituu tälle mei- 
dän yhteiskunnallemme kaksinkertainen vahinko: Tuo toveri, joka 
terveenä ollessaan toimi liikkeemme hyväksi ja antoi apuaan kerät- 
täessä varoja sen eteenpäin viemiseksi, ei nyt sairastuttuaan voi 
millään tavalla toimia sen edistämiseksi; rintamallamme näinollen on 
yhtä taistelijaa vähemmän. Tämän lisäksi on liikkeemme orgaaniensa 
kautta annettava vielä avustusta tuolle sairastuneelle toverille. 

Ahtaissakin oloissa voidaan sentään jotakin tehdä terveyden- 
hoidon hyväksi. Voidaan pitää ikkunoita auki, jotta ilma huoneessa 

PYsyy raittiina ja puhtaana; voidaan kieltäytyä syömästä ja juomasta 
niitä moninaisia ravintoaineita ja juomia, jotka meissä itsemyrkkyjä 
synnyttäen turmelevat terveytemme ja hankkia niiden sijalle ter- 
veellisiä ravintoaineita ja juomia; voidaan voimistella, ottaa kylpyjä 
j. n. e., taikka tehdä edes jotakin näistä mitä tässä on lueteltu. 

Ja entä sitten tämän kysymyksen toinen puoli: Juuri nykyaikana 
enemmän kuin milloinkaan ennen meidän liikkeemme laajalla työ- 
vainiolla tarvitaan terveitä, voimakkaita ja reippaita työskentelijöitä, 
mutta sellaisia voivat olla vain terveydenhoitoa harrastavat. Tältäkin 
kannalta asiaa katsoen meillä on siis syytä tehdä parhaamme pi- 
tääksemme itsemme aina fyysillisesti niin hyvässä kunnossa kuin 
se on meille suinkin mahdollista. 

Meillä työläisillä eivät tietystikään ole työsuhteemme läheskään 
aina kontrolloitavissamme, meitä väliin köyhyys ja väliin raa'at työn- 
johtajat pakottavat tekemään liian pitkiä päiviä ja liian raskasta 
työtä; mutta on tapauksia, joissa työläiset ajattelemattomuudessaan 
ilman erikoista pakkoa uurastavat itsensä lopen uuvuksiin joka päivä, 
sitten vielä millään tavalla hoitamatta terveyttään, jota tosin tuollai- 
nen henkilö ei voisi tehdäkään — ja sellaista elämän kalliin kynttilän 
molemmista päistä polttamista on kavahdettava. Mikä vielä kum- 
mempi, tuollaisia terveydestään mitään välittämättömiä uurastajia on 
henkisen työn tekijöissäkin, ja kun he tulevat 40 ikäisiksi, niin he 
näyttävät melkeinpä 60-vuotiailta vanhuksilta ja 60 tai 70 ikäiseksi 
tultuaan he tuskin pystyvät liikkumaan, puhumattakaan siitä, että 
he mitään enää tekisivät. Kokonaan toisin on laita terveydenhoitoa 
harrastavien; vielä 70-vuotiainakin he ovat miltei yhtä ketteriä kuin 
olivat 30 korvilla ollessaan ja pystyvät tekemään kaikkia töitä. Mei- 
dän on, mikäli mahdollista, käytettävä säästellen kallista elämänkyntti- 
läämme ja kKavahdettava polttamasta sitä toisestakaan päästä liian 
nopeasti, sillä luonto ei jätä sitä meille kostamatta. Ja kun luonto 
saa tilaisuuden kostaa, niin se ei kohdistu vain sitä vastaan rikko- 
neeseen yksilöön, vaan siitä joutuu välillisesti kärsimään koko meidän 
yhteiskuntamme. 

Koska me siis myöskin terveyttämme hoitamalla voimme joudut- 
taa ihmisten vapaudelle, tasa-arvoisuudelle ja veljeydelle perustuvan 
sosialistisen yhteiskunnan tuloa, niin älkäämme tehkö sellaista mo- 
raalista rikosta itseämme ja liikettämme kohtaan, että laiminlyömme 
tuon tärkeän tehtävän. 


A. SEVO. 


GI 


Doittaia 


Junan pilli puhalsi lähtömerkin. — Rummut pärisivät, jäähyväisiä 
saneltiin. Vanha äiti vielä kerran kurotti ryppyistä kättään pojalleen, 
joka seisoi lähtevän junan astinlaudalla. Poika koetti sanoa jotain, 
vaan sanat takertuivat kurkkuun. Juna löksi jo liikkeelle ja äidin 

käsi irtautui pojan kädestä... 

Liput liehuivat, nenäliinoja. heiluteltiin, kuk- 
kia heitettiin junan akkunoihin. Monen silmissä 
kiilsi kyyneld0 — Hän oli minun kaikkeni, sanoi 
vanha äiti hiljaa ja lähti vaivaloisesti kävelemään 
kotiinsa. 

Viekää — Villelle helvetistä terveisiä, kirkui 
muuan pöhöttynyt kapakoitsija ja pyyhki hikeä 
otsaltaan>» — Tuokaa sen päänahka tullessanne, 
kirkui muuan pitkä nainen, jonka mies parhaai- 
laan haki rauhantuomariksi. — Minä olen ylpeä 
noista pojista, sanoi kaupungin majuri virallisesti 
ja löi rintoihinsa lihavalla kädellään. 

Hilja Salo N . o hki silmiää e 385 vä 

uor1 tyttö pyyhki silmiään ja sanoi kump 

panilleen: Vaikka maailman loppuun saakka tulen minä odottamaan 
Jäkkiäni ja pysymään hänelle uskollisena. 

Vanha äiti oli jo ehtinyt majansa ovelle. Wapisevin käsin hän 
avasi oven ja astui huoneeseen. Kuinka tyhjältä ja kolkolta nyt 
kaikki tuntui. Hänen katseensa kohdistui pöydällä olevaan ruoka- 
lautaseen — siinä oli voileipä puoleksi syötynä. — Niin, tuosta on 
hän palan haukannut, puheli hän itsekseen ja hellävaroin otti leipä- 
palasen, kääri sen puhtaaseen paperiin, asettaen sen pieneen rasiaan 
-astiakaapin ylähyllylle. Siellä olkoon, kunnes hän tulee takaisin. 

Äiti katsahti pojan makuuhuoneen ovelta. Siinä tuolin selkä- 
nojalla oli Franssin takki, joka kiireessä oli jäänyt häneltä ripusta- 
matta naulaan. Hän silitteli takin hihaa, painaen sitä poskeaan 
vasten, kirkkaiden kyynelten vieriessä karkealle villakankaalle. Hän 
istahti tuoliin ja painoi takkia lujasti rintaansa vasten. Se ikäänkuin 
huojensi sitä kalvavaa kaihon tunnetta, joka niin kipeästi viilsi hänen 
rintaansa. — Hän on poissa, päivänpaisteeni, hän on poissa... 
**Suokoon jumala, että silmäni hänet vielä näkevät”. — Ja siinä hän 
istui katsellen kauas etäisyyteen, iltaruskon punottaessa taivaan ran- 
taa. — Ja yhä hän istui vielä, vaikka aurinko oli jo vaipunut kun- 
naiden taa, ja harmaat varjot hiipivät maiaan, vaan sitä ei mummo 
huomannut, hän ajatteli vaan poikaansa, joka oli häneltä viety tais- 

telemaan isänmaan ja kansanvallan — ihmisyyden puolesta... 

Oli jo kotvan aikaa vierähtänyt. Postinkulettaja pudotti kirjeen 
mummon postilaatikkoon. Mummo riensi kiireesti sitä ottamaan. — 
Se oli tullut merten takaa. Se oli Franssilta? — Kirje uhkui tulista 
innostusta: "Olkaa ylpeä, äiti, että teillä on poika taistelemassa niin 
jalon asian eteen. Pian on Villen mahti kukistettu ja palaamme 
täältä voittajina, sankareina!” — Luettuaan kirjeen moneen kertaan, 
kätki hän sen poveensa, huokasi syvään ja otti taas esille kutimensa. 
Pojalleen lämmintä paitaa hän kutoi. — Monta kertaa oli hän kieltä- 
nyt itseltään kahvitilkan, saadakseen kokoon rahat, joilla osti villa- 
lankoja. — Jouluksi piti paita Fransille lähetettämän. — Vihdoin vii- 
mein oli huolella laitettu paketti valmiina lähetettäväksi tuonne kauas, 
jossa kanuunain jyske lauloi jouluhymniä ja räiskyvät kranaatit loivat 
mahtavia ilotulituksia pimeässä yössä. — — 


* 


On vuosia jo kolme kulunut. — Yhä näemme mummon vaivaloi- 
sesti liikkuvan kotinsa lähettyvillä. Hänen vartalonsa on käynyt ku- 
maraan ja ainoastaan sauvaan nojaten voi tehdä pitempiä matkoja. 
Vaan kaikista kärsimyksistä huolimatta on tänään mummon surun 
uurtamilla kasvoilla hilpeä eloisuus. Hän huolellisesti järjestelee 
pientä majaansa. — "Kaikki on nyt valmiina. Huomenna, huomenna 
jo tulee minun Franssini kotiin”, sopersi hän itsekseen. — "Kyllä 
kaiketi hän varmaan tulee, koska hänen nimeään ei ole ollut kuol- 


*leiden listalla”. — Mummo parka ei tiennyt, että hänen ystävälliset 


naapurinsa olivat kätkeneet häneltä sen sanomalehden, jossa Franssin 
nimi oli ollut vaikeasti loukkaantuneiden nimiluettelossa. 

"Frans ei ole kirjoittanut kotiin moneen kuukauteen. Hän var- 
maankin on niin jännityksellä odottanut kotia tuloa, että ei ole 
malttanut edes kirjoittaa”, päätteli mummo, lempeä hymy suupielissä. 


* 


Juhlallinen hetki oli käsissä. Soiton ja laulun raikuessa saapui 
tuo odotettu laiva rantaan. Ennenkuin se oli ehtinyt kiinnittää köy- 
tensä pollareihin, oli laivan kannet täynnä kukkavihkoja. Hermos- 
tunut väkijoukko päästi korvia vihlovan hurraahuudon. Toiset it- 
kivät, toiset nauroivat. Sankarit, sotaurhot, olivat saapuneet! Ja 
kuumeisella kiihkolla jokainen kurotti kättään, ollakseen ensimäinen 
tervehtimässä noita ahavoittuneita urhoja. 

Suoraa päätä heidät ohjattiin odottaviin rautatievaunuihin, kansa- 
joukon meluten seuratessa kintereillä. 

Pitkä rivi sairasvaunuja odotti myös laivarannassa tulijoita. Ja 
kun suurin tungos oli hälvennyt, nähtiin kuinka paarit toisensa 
jälkeen kannettiin laivasta ja niillä olijat sijoitettiin odottaviin sairas- 

vaunuihin, jotka sitä mukaa kuin ehtivät, suuntasivat myös kulkunsa 
rautatieasemalle. 


* 


Kalpeana, sanomattoman tuskan leima kasvoillaan, makaa sairaa- 
lan patjalla nuorukainen. Vuoteensa vieressä istuu sairaanhoitajatar, 
kirjoittaen kirjettä, sitä mukaa kuin nuorukainen heikolla äänellä 
saa saneltua. — "Rakkahin äitini, kun tämän kirjeen saat, on Frans- 
sisi päässyt lepäämään. Olenkin väsynyt. Elä sure äitini. — Hy- 
västi äitini. Hyvästi sinä kallein maailmassa. Frans” — Mutta 
hyvänen aika, lausui hoitajatar teennäisellä tyyneydellä. — Tehän 
olette paranemaan päin, vaara on jo ohi. Kukaties kolmen kuukau- 
den kuluttua pääsette jo kotiinne. 

"Ei, ei, eil” Ja laiha käsi kohosi peittojen alta. — "Hyvä ju- 
mala, minäkö antaisin äitini tietää, että minä olen tällainen. Olenko 
minä ihminen? Minähän olen vaan muodoton lihamöhkäle, jossa 
elämän virvatuli vielä kytee kuin kalvava mato. Eihän minulla ole 
jalkoja, ei toista kättä! "Te kirjoitatte kuten sanelen, muutoin sur- 
maatte vanhan äitini. Kuuletteko, kuuletteko, te olette julma, jos 
sen teette. — Kuuletteko!” 

Sairaanhoitajatar vaikeni. Huoneessa kuului vaan heikko ääni 
kuiskivan jotain, sairaanhoitajatar ollen kumartuneena kirjoituspa- 
perin yli. 


* 


Parin päivän perästä mummo sai kirjeen. Sen sisällä oli pieni 
metallilevy, kunniamerkki urhoollisuudesta. — Hän luki kirjeen uu- 
delleen ja yhä uudelleen» — *"Minun lapseni, minun Franssini, hän 
ei tullutkaan, ei tullutkaan”, kuiskasi hän ja lysähti vanhaan nojatuo- 
liin istumaan. — Poikani”, kuiskasi hän vielä kerran, huulensa 
värähtivät. — Kirkas auringonsäde heijasti sisään pienestä ikkunan 
ruudusta, leppoisasti hyväillen hänen kuoleman kangistamia kasvo- 
jaan, valellen kultaa hänen hopeanharmaille kutreilleen. 


Sairaalan vuoteella makaa Frans, levottomasti heitellen päätään 
valkoisella tyynyllä. = Korviinsa kuului yhtämittaa voihke toisilta 
vuoteilta. Hänen silmänsä harhailivat kauas etäisyyteen. — Kor- 
vansa alkoivat humista, laiha käsi kohosi ja puristui nyrkkiin. — 
Silmissään loisti hurja palo. — Voittaja, minäkö? kysyi hän itsel- 
tään. — Mitä olen minä voittanut? — Ja huulillensa kohosi kirous, 
syysyötäkin synkempi — rautaakin raskaampi. 


HILJA SALO. 


Karnevaali 


Olemme rauhallisen pikkukaupungin asukkaita. 

Sivistyksessä olemme nousseet äärettömän korkealle. Nautimme 
musiikista, jota tarjoaa nelihenkinen soittokunta ahtaassa, savustu- 
neessa oopperahuoneessa.  Maalaustaidetta katselemme kaupunkimme 

pääkadun varrella seisovasta lankkuaidasta, johon 
vanha paperoitsija liimaa tärkeän näköisenä tuk- 
kukauppiaan saippuailmoituksina jonkun kuului- 
san laulajan tai muun taiteilijan rintakuvia. 
Niin... sivistynyttä pikkukaupungin väestöä 
| olemme... 
| Eräänä aamuna jännitymme tavattomasti, ta- 
pahtuu jotain harvinaista ja siitä olemme tie- 
toisia. Tätä ihmettä on odotettu pitkän aikaa. 
Viimeinkin se on saapunut! Hieno, taiteellinen 
seurue... Karnevaali! 
Hermostuneina pukeudumme kuluneisiin vaat- 
teisiin ja riennämme kadulle, taskuissa pikku 
e at ea TN joita olemme visusti säilyttäneet kar- 
nevaalia varten. 

Pääkadun lankkuaita on kirjava. Suuret, ihmeelliset kuvat peit- 
tävät meidän entiset maalaustaiteemme. 

Kuuluu lähenevän soittokunnan sekaisia säveleitä — karnevaalin 
juhlakulkue — saapuu kadulle. = Epärytmilliset 'sävelmät innostavat 
meitä... 

Pitkänä rivinä seisomme kadun vierustalla, innostuneina ojen- 
namme kaulojamme edessämme seisovien päiden yli nähdäksemme 
kulkevan paraadin... | 

Vanha elefantti kantaa selässään räikeästi maalattuja naisia... 
Näemme pari kolme vaunulastia nälkäisiä, kiljuvia eläimiä... 

Kulkue päättyy ihmeisiin — kiljuviin apinoihin, jotka katsovat 
ilkeästi. 

Seuraamme paraatia. 

Kaupungin laidassa olevalla kentällä on elämää. Monet eriväriset 
sähkölamput luovat valoa, karnevaalimusiikki päästää ilmoille räikeitä 
säveliä, joita eläinten kiljunta säestää... 

Meillä on äärettömän hauskaa. € Sivistyneillä ihmisillä on aina 
tavattoman hauskaa huvittavassa seurassa. 

Eräästä teltasta kuuluu pitkäveteinen, yksitoikkoinen, valittava 
huilun ääni, jota säestää rikkinäisen basso-rummun lyönnit. 

Teltan edessä olevassa ilmoituksessa kuvataan haaremin salape- 
räistä elämää — Kleopatran tanssia... 

Täytämme teltan edustan... rakastamme itämaisia tansseja... 
kaikki sivistyneet tekevät niin. 

Teltan aukosta ilmestyy kaljupäinen mieshenkilö, joka alkaa kä- 
heällä äänellä esittää teltassa nähtäviä ihmeitä... ainoastaan sivis- 
tyneille miehille! Näyttely halvalla sisäänpääsymaksulla... 

Ostamme lipun. Nostamme ylpeänä sivistyneen päämme... ja 
pian olemme haaremin salaperäisessä elämässä. 

Ahtaaseen telttaan sulloutuneina odotamme likaisen esiripun au- 
keamista. Meillä on tavattoman hauskaa... niin äärettömän haus- 
kaa! Me kaipaamme tällaisia hetkiä... tunnelmaa... Tämä on 
sivistynyttä elämää! 

Joku meistä lausuu hienon sutkauksen. Ilo yltyy, sutkauksella 
nauretaan. Semmoisia on niin hauska kuunnella... 

Esirippuna oleva rikkinäinen verho aukeaa vihdoin. Rappeutu- 
neen ihmissuvun jälkeläinen ilmestyy näyttämölle ja ilmoittaa ensi- 
mäisen ohjelmanumeron — Venuksen! Loukkaavasti kumartaen 
poistuu hän tulevan Venuksen tieltä. En muista missään kirjassa 
nähneeni niin langenneen näköistä Venusta. Mutta minä olenkin 
nähnyt vain vanhoja kirjoja ja kuvia — eikä niistä voi löytää nyky- 
aikaista Venusta. 

Yksitoikkoinen huilun ääni alkaa kuulua... Venus tekee liikkei- 
tä... ärsyttäviä liikkeitä. Hän iskee silmää lavan edessä tuijottavalle 
koulupojalle, heiluttaa hetkisen ruumistaan ja vihdoin poistuu verhon 
taa. — Emme aplodeeraa. 

Toinen numero alkaa. 

Kleopatra astuu lavalle. Päässä on lasista tehty helisevä koriste. 
Hän ojentaa pitkiä laihoja käsiään pitkäveteisen soiton tahtiin. Tekee 
kankeita liikkeitä — ja yhtäkkiä päästää hän oudon kirkunan, ly- 
sähtää polvilleen, painaa lasikoristeisen päänsä likaiseen lavaan.. 

Ulvomme ihastuksesta. Tiedämme, että sivistyneessä yhteiskun- 
nassa tarvitsemme sivistyneen Kleopatran. 

Hän ymmärtää sen. Hänen täytyy elää ja siksi hän huvittaa 
meitä... sivistyneen yhteiskunnan jäseniä. 

Hänelle annamme aploodeja. 

Kleopatra ymmärtää meidän sivistyneen makumme. 

Ilmoitetaan viimeisen numeron alkaneen. 

Haaremin elämää! 


Likainen esirippu jälleen nousee. Edessämme on neljä puolialas- 


tonta, huomattavasti maalattua naista. 

On haaremin aamu. Lava on heikosti valaistu, mutta silti eroi- 
tamme naisten puolialastomien ruumiiden asennot. He ovat asettu- 
neet liian sivistyneisiin muotoihin. = Yksi naisista kääntää maalatut 
kasvonsa meihin, nyökäyttää viehkeästi päätään. Alkaa sitten laulaa 

särkyneellä äänellä yksitoikkoista säveltä... toisten heiluttaessa ruu- 
mistaan sävelien tahtiin. Joukossa seisova, erittäin lyhyt mies, ku- 
rottaa päätään jonkun sivistyneeltä näyttävän miehen eteen. Mies 
lausuu sivistyneen Sutkauksen kurottajalle, mutta lyhyellä miehellä 
on oikeus työntää kasvonsa etualalle, sillä hän on maksanut sisään- 
pääsyn ja niinollen hän haluaa nähdä taidetta. Hän on maksanut 
siitä, joten hänellä on oikeus olla ujostelematon. 

Naiset nousevat istuma-asennostaan ja alkavat tanssia. MHyppivät, 
nostelevat | puolialastomia jalkojaan, tuontuostakin päästäen ilkeän 
kirkunan... ; 

Katselijat ulvovat mukana. He ymmärtävät, että taiteilijain me- 
nestys riippuu yleisöstä. He huvittavat meitä sivistyneellä hävyttö- 
myydellään ja siitä maksamme heidän isännilleen. Isännät maksavat 
näille taiteilijoille niin äärettömän vähän! 

Esirippu vedetään kiinni. Näytelmän ilmoitetaan olevan lopussa, 
ja meillä on tilaisuus jälleen astua ahtaasta teltasta sivistyneeseen 
maailmaan. 

Niin — meillä oli nähtävänä sivistyneen yhteiskunnan taidetta. 


E. RAUTIAINEN. 


Olga, Hilja ja Sandra Long. 


Koti 


Miten paljon ovatkaan runoilijat ja taiteilijat tehneet työtä ylis- 
täessään ja kiittäessään työläisten kotia; kaikilla mahdollisilla ja 
mahdottomilla keinoilla on koetettu saada puutteet ja kurjuus näyt- 
tämään meille paljaalta romantillisuudelta, jotta olisi voitu peittää 
se tosiasia, että kärsimykset ovat yhtä katkeria koetettakoonpa niitä 
kuinka mestarillisesti hyvänsä tunteellisuuden verhoon kietoa. 

Syventykäämme hetkiseksi näihin työläisluokan niin sanottuihin 
koteihin. — Ensiksikin täytyy kysyä: missä on kodin vapaus, turval- 
lisuus ja kodikkuus? Voimmeko me levätä ja nauttia kodin iha- 
nuutta, voimmeko onnellisina katsella iloisten ja terveitten lapsiemme 
leikkimistä, voimmeko kehittää itseämme henkisesti ja ruumiillisesti? 
Näihin kaikkiin meidän täytyy vastata kieltävästi — ei! 

Voimmeko silloin sanoa työläisluokallakin olevan koteja, koska 
he eivät voi nauttia pienimmässäkään määrässä asuntojensa kodik- 
kuudesta? Työläisten kodeissa ovat aina kurjuus ja puute vieraina, 
kuinka voisivat ne silloin olla viihdykkäitä. Olisi oikeampaan osuttu, 
jos nimittäisimme näitä työläisten koteja vankikopeiksi* Vain pinta- 
puolisemminkin = vertaillessa työtätekevän luokan koteja loiseläjien 
koteihin, täytyy sanoa, eitä ne ovat kiristyskammioita, joihin meidät 
on suljettu. 

Riistäjäluokan kodit ovat todella koteja; niissä on täydellinen 
vapaus ja turvallisuus ja lyhyesti sanoen, mitä ikinä ihmisjärjellä 
voidaan vaatia, heidän kodeissaan on saatavana. 

Miten kauniilta ja miellyttävältä tuntuukaan sellainen koti, jossa 
ei tarvitse pelätä puutetta ja kurjuutta; sitähän vasta voimme ni- 
mittää kodiksi. Onko siis ihme, jos näissä kodeissa elostelevat, joiden 
ei tarvitse huolehtia muusta kuin siitä, kuinka osaisivat kyllin paljon 
nauttia ja tuhlata, ovatkin valmiita aina huutamaan: = sosialismi hä- 
vittää kodit. Ja tosiaankin — sitä se juuri tekeekin, se hävittää 
nämä ylellisyyspalatsit; työläisillä ei kyllä ole mitään koteja hävitet- 
tävänäkään. — Sosialismin — vallitessa me saamme käytettäväksemme 
mitä olemme tuottaneetkin, silloin ei ole enää näitä parasiitteja 
niittämässä mitä me kylvämme. 

Palvelijat, jotka olette noiden yläluokkalaisten käskyläisinä, 
nöyrinä kumarrellen ja palvellen heitä, aivan kuin olisitte heidän 
armoillaan, oletteko koskaan ajatelleet kumarrellessanne noita loisia, 
miten mitättömiä he todella ovat ja mikä saastaisuus ja julmuus 
heissä piilee? Kuinka monet miljoonat työläiset ovat saaneet hikensä 
ja verensä uhrata, tuottaessaan noille parasiiteille kaikkia elämän 

mukavuuksia ja tehdäkseen noiden irstailevien hylkiöiden elämän 
mahdollisimman nautinnolliseksi. 

Ilman teitä, palvelijat, nuo loiseläjät kuolisivat puutteeseen, sillä 
he eivät voisi laittaa ruokaa syödäkseen, ei pukea vaatteita päälleen, 
puhumattakaan muista. välttämättömyyksistä. = Ja miten halveksien 
ja ylimielisesti he kuitenkin kohtelevat teitä. 

Miksi ja miten kauan me sallimme itseämme sorrettavan ja riis- 
tettävän? Eikö meillä jo olisi aika herätä ja kiireesti tehdä herätys- 
työtä kaikkien työläisten keskuudessa, sillä orjuutta olemme kärsi- 
neet jo liian, liian kauan. 

Seuratessamme tapahtumia huomaamme, miten tuo riistäjäluokka 
valmistautuu asemaansa tukemaan joka puolella. Heidän voimansa 
ja valtansa eivät ole helposti murrettavana ja siksi työläisten kes- 
kuudessa täytyykin tehdä voimakasta agitatsionia, saadaksemme ri- 
vimme lujiksi ja rintamamme murtumattomaksi. 

Kun saamme nuo laiskurit pois tuhlaamasta ja hävittämästä 
työmme tuloksia, niin vasta silloin on meillä tilaisuus saada itsellem- 
me todelliset kodit, joissa voimme levätä ja virkistää itseämme; silloin 
vasta saamme nauttia työmme tuloksista. 


SANNI SEVO. 


Airut 


Saapuu Airut puna-orhillaan, 
se saapuu kaupunkeihin, saapuu kyliin. 
Se siellä ilmoittaapi uutistaan 
miss' joukot nääntyy epätoivon syliin. 


Se syttää sammunehen sanoillaan, 
nostaa sydämihin uuden hengen, uskon. 
Se rauhan airueena maailmaan 

nyt saapuu luota uuden päivän ruskon. 


Se luopi rohkeutta rintahan 

miss' ennen arkuus raastoi orjan mieltä. 
Miss' joukot sortui sotaan, vihahan, 

se siellä soittaa sopusoinnun kieltä. 


Oi, sanoja sen kaikki kuunnelkaa! 
Pois poistukohon meistä vilppi henki. 
Ja vapahaksi kansa sekä maa 

me tehdään, niinkuin kolkka Itäinenkin! 


EEMELI RAUTIAINEN. 


Kymmenen vuotta sitten 


Keväällä 1901 keskusteltiin San Franciscon s. s.-osaston ohjelma- 
kokouksessa eräänä sunnuntai-iltana erikoisen naisten äänenkannat- 
tajan perustamisesta. Keskustelu oli tavallaan laimeata ja vähemmän 
mieltäkiinnittävää, kunnes tämän kirjoittaja otti ja käytti ensimäisen 
puheenvuoron mainitussa osastossa. Puheenvuo- 
rossani vastustin erikoisen naisten äänenkannat- 
tajan perustamista työväenliikkeeseen, jonka pe- 
rusteena oli yhteisen paremman yhteiskunnan 
hankkiminen niin naisille kuin miehille. Sano- 
malehdet, joita puolueellamme jo oli, kykenivät 
aivan tyydyttävästi antamaan kaikille, niin naisille 
kuin miehillekin, tarpeelliset tiedot ja kasvatta- 
maan lukijoitaan ilman eroitusta sosialistipuolu- 
een tarkoitusperiä varten. Vastustin kyseessä 
olevaa perustettavaa lehteä erittäinkin sillä pe- 
rusteella, että kansanvaltainen työväenliike ei 
saisi jakaa jäseniänsä erikoisiin ryhmiin silloin 
kun ohjelmassamme oli eittämättömästi samat 
oikeudet kaikille. Jos välttämättömästi tarvitaan naisten lehteä, niin 
varattakoon lehtiemme nurkkaan” kerran viikossa erikoinen naisten 
osasto, jossa naiset voivat esittää naisia koskevia yleisiä asioita. 

Tämänlainen suoranainen vastustaminen antoi "tulta tappuroihin”, 
kuten sanotaan. Kyllä siinä sain kunniani kuulla, vaikka oli niitä 
paljon, jotka hyväksyivät mielipiteeni ja asettuivat kannattamaan 
kantaani. = Lopulta tuli päätökseksi, ettei suoranaisesti vastusteta 


naisten lehden perustamista ellei sitä kannatetakaan ja niin loppui 
kokous. 


S 


**Veikko” 


Niin, se oli ensimäinen puheenvuoroni San Franciscon s. s.-osas- 
tossa, ja vieläkin olen usein ollut samalla kannalla, silmällä pitäen 
puolueen yhteistä eheyttä ja elpymistä. Olen tavannut luokkatietoisia 
suomalaisia naisia, jotka ovat olleet mukana kaikissa pyrinnöissä, 
mutta siitä huolimatta eivät ole tilanneet Toveritarta periaatteellisista 
syistä. Nämä naiset ovat olleet, ja ovat, täydellisen samanarvoisuuden 
kannalla miesten kanssa. Tietysti on jonkunverran itsepäisyyttäkin 
perustana sellaisella mielipiteellä, erittäinkin kun enemmistö naisia 
on todistanut Toverittaren olemassaolon tarpeellisuuden. —Joukkoliik- 
keessä täytyy yksilön mielipide ja kanta antaa perään silloin, kun 
suurempi enemmistö on vastassa ja niinollen kaikkien niiden, jotka 
ovat olleet "'jarruina”' Toverittaren suhteen, tulee kauniisti mukautua 
ja antaa perään myöntämällä, että erikoinen naisten äänenkannattaja 

on —tarpeellinen kansanvaltaisessa työväenliikkeessä. Tietysti = me 
voimme sanoa (erittäinkin miehet) että nainen on nyt kerta kaikkiaan 
hiukan erikoisessa asemassa ja siksi annamme perään. 

Se valistustyö, jonka Toveritar on tehnyt kymmenen vuoden 
ajalla, ei.ole vähäiseksi laskettava. Siitä emme voi yksikään väitellä 
vastaan, vaan on se tunnustettava suoraan ja avoimesti. Toveritar 
on kyennyt vetämään naiset työväenliikkeen mukaan monella eri ta- 
valla, se on nyt minun vakaumukseni. Olkoon tämä **tunnustus”' ikään- 
kuin minun osaltani suoranainen peräytyminen kymmenen — vuotta 
sitten lausumistani ajatuksistani ja mielipiteistäni Toverittaren tar- 
peellisuudesta yhtenä tekijänä kansanvaltaisten ajatusten perille vie- 


misessä työväenliikkeessä tässä maassa. 


"VEIKKO”. 


Kymmenvotiselle 


En syntymääsi juuri tunne, 

Länsituulen puolelta löysin sun. 

Siit' on jo vuosia seitsemänkin, 

Kun maantien laidassa hymysit mull'. 
Kun orjana saavuin vieraaseen kolkkaan, 
Sinut tuntematon vaalinut oli iloksein. 


On tuulet tuimat ja sateiset myrskyt 
Ravistellut, katkonut, koitellut sua, 
Vaan huoltajain vaaliessa varttunut yhä. 
Sua rakastaa moni, sä riemua luot. 
Sun kasvuasi mä tarkkaan seuraan, 
Ja onnea tunnen, kun hedelmän suot. 


Mä riemua tunsin, kun puhkesi nuppus', 
Mä surua tunsin, kun halla ne vei. 
Runkoosi hentoon, kun julmurit iski, 

Mä vapisin, kuolleeksi luulin sun. 

Vaan tarkastaissan hetken takaa, 
Juurillasi versoi oksa uus. 


Nyt nautin kasvustasi, kaunis puuni; 
Niin tuhannet tekee, jotka näkee sun. 
Sä kohoat vihdoin vankaks' ja suureks', 
Jost' yli maailman mainitaan. 

Tuot tuhansille innostusta, 

Olet oppaana helteessä vaeltajain. 


R. GRANHOLM. 


Syntymäpäivälahja naiselle 


Rakas Katri. — Tänään on syntymäpäiväsi.  Merkkipäivä elämäsi 
tällä vuodella. Se on suurimerkityksellinen päivä minullekin ja se 
on suurempi sitäkin vielä tulevalle sukupolvelle, sekä koko yhteis- 
kunnalle. Meillä on aina ollut tapana joillakin pikkulahjoilla muistaa 
päivän sankaritarta, mutta minä olen liian köyhä, enkä niin ollen voi 
rahalla mitään hankkia sinulle; ja koska mieleni kuitenkin teki hyvit- 
tää sinun mieltäsi, niin päätin kirjoittaa sinulle tämän kirjeen ja se 
olkoon lahja minulta. Minä tiedän jo edeltäpäin, että tämä lahja 
tulee olemaan sinunkin mielestäsi kyllin arvokas. Enhän sitä muuten 
olisikaan ruvennut laatimaan. Tämä lahja on siksi arvokas, ettei se 
sovi kaikille. Ei! Se sopii vain sinunlaisillesi naisille. Kuule siis! 

Rakkahin... Minä rakastan sinua. Rakastan, ei niinkuin ra- 
kastetaan kaunotarta, joka hurmaa kauneudellaan, mutta niinkuin 
rakastetaan sellaista, joka on vaarassa kadottaa rakkautensa, sillä 
kauneus niin pian lakastuu. Vain joku elämän kovakourainen pu- 
ristus ja kaunis on muuttunut rumaksi. Minun rakkauteni on suu- 
rempi, jalompi ja puhtaampi: Minä rakastan sinua silloin enemmän, 
kun katselen kasvoillasi ennenaikaisia ryppyjä, elämän surujen uur- 
tamia jälkiä... Silloin juuri sinä olet minulle niin läheinen, niin 
rakas... sillä tiedän, että sinä olet kokenut elämässäsi kaiken sen 
kurjuuden ja koettelemuksien sarjan, jotka minustakin ovat tehneet 
vanhan ennen aikojaan. Sinun sisäänpainunut rintasi muistuttaa mi- 
nulle lapsuuden kurjia päiviä, jolloin äiti oli pakoitettu lähtemään 
ansiotöihin ja jättämään pikkusiskoni minun huostaani... Minä 
rakastin tuota kultakutrista kääröä, minä hellin häntä... Mutta 
nälkä ahdisti ja niin usein minun täytyi käyttää oman nälkäni tyy- 
dyttämiseen tuon pikkuraukan ravintoa. Sisko kulta kasvoi hennoksi, 
surkeaksi olennoksi ja nyt kun katselen sinua, tulen ajatelleeksi, että 
sinun elämäsi on ollut yhä kurjaa silloin jo, kun makasit viattomana 
käärönä kehdossa. Tai olet ehkä kokenut sen saman minkä minäkin 
«<. istuit päiväkaudet ummehtuneessa ilmassa kodissasi hoidellen 
pienempiä ja aina ollen vailla lapsuuden iloa ja elämän huolettomuut- 
ta. Ehkä olet kärsinyt enemmänkin... Olet ehkä kerjännyt leipä- 
palasi muilta ja kärsinyt tämän tähden pilkkaa ja ylenkatsetta. 
Orvon kohtalo katkeraa katkerampi... : 

Minä rakastan sinua silloin sanomattomasti kun näen, että sinun 
työstä kovettunut kätesi piirtää paperille elämän räikeävärisiä kuvia. 
Mitä nuo kuvat ovat? Oil Ne ovat maailman jaloimman sielun 
kyhäämiä lauluja... lauluja, joita ei pystyisi laulamaan hienokätinen 
yläluokan nainen. Se ei vähennä tekeleesi arvoa, vaikka näenkin siinä 

kirjoitusvirheitä. Minä tiedän, ettei sinulla ole ollut mahdollisuutta 
oppia tähän tehtävään. Mutta siksipä juuri, koska kuitenkin kirjoitat, 
ovat kirjoituksesi sielusi syvimpiä, väräjävimpiä, innostuttavimpia 
ääniä. Niissä minä näen ja kuulen minun Katrini... minun rak- 
kaimman naiseni... Näen naisen, joka ei vaikene siksi, koska kaik- 
kina aikoina on naiselta vaiteliaisuutta vaadittu. Sinä annoit ym- 
märtää, ettei kukaan voi sinun tuskiasi, sinun huoliasi, sinun alhaista 
asemaasi kuvailla, kuin juuri sinä itse... Sinä olet rohkea, sinä olet 
uskalias. 

Siitä huolimatta, vaikka tunnetkin elämän niin vaikeaksi raatajan 
polkuja käyden... olet sinä sentään sallinut minun nauttia niistä 
vähäisistä elämän iloista, joita työläisen osalle putoilla voi. 

Siitä huolimatta, vaikka nainen onkin ollut miehen orja, kykenit 
sinä kuitenkin lahjoittamaan minulle rakkautesi... Niin hellän, us- 


- kollisen. .. Hurmahetkinä unhoitan minä elämämme kiroukset ja 


saan uutta voimaa taistellakseni huomispäivän toimeentulon vuoksi. 

Lempeys... naisellisuus ei ole sinulle vierasta, vaikka syvennyt- 
kin niin vakaviin elämän kysymyksiin, että voit olla minun rinnallani 
joka paikassa. Oi Katri, enemmänhän sinä suoritat elämässäsi kuin 
minä... Kaikessa olet mukana, kaikkeen pystyt ja tämän lisäksi olet 
halunnut vielä olla äiti tulevalle sukupolvelle. Minä olen tulevan 
sukupolven elämän aiheuttaja ja tämä tehtävä luo elämän iloa, mutta 
sinä olet tulevan sukupolven synnyttäjä ja se on vaikeata... se ky- 
syy kestävyyttä, tarmoa ja rajatonta rakkautta. 

Olet pannut henkesi alttiiksi tässä luonnon vaatimuksien toimi- 
tuksessa, ja kuinka saatoin minä olla sinulle niinä vaikeina kuukausina 
niin tyly... niin vieras? Kuinka saatoin jättää sinun sielusi hapa- 
roimaan siihen yksinäisyyden julmaan hämärään, jossa et saanut 
vastausta kysymyksillesi, miksi näin pitää olla? 

Sinä urhoollisena suoritit tehtäväsi, minä kärsin, mutta ei sadas- 
osa sinun kärsimyksistäsi ole minulle tuttua. 

Minä luulin, että näin se piti ollakin... näinhän asiat ovat aina 
olleet. Sen lisäksi, että elit kahden ihmisen elämää yhtäaikaa ja siis 
kulutit tuohon kaksinkertaiset voimat, piti sinun tehdä kaikki ne 
työt, jotka voimattomaksi uuvuttavat miehenkin tai sen naisen, joka 
ei ole äitiyden tilassa. Minä en koskaan tullut ajatelleeksi, että 
tässä olisi mitään niin suurta, mutta sitten kun sinä ilmaisit tuskasi, 
kun kerroit mitä saat osaksesi ja mitä sinun pitäisi saada, huomasin 
minä, että hellää osanottoa kuitenkin voin sinulle antaa. Et sinä 
muuta minulta vaatinutkaan... vaatimaan kun rupesit, niin vaadit 
kaikki muut oikeutesi riistäjäluokalta. Ja tiedätkös, miten rakas, 
miten kallis sinä silloin olit minulle, sillä sinä tulit avuksi juuri silloin 
kun kapitalistisen järjestelmän orjuuden kahleita oli minun mahdoton 
kauemmin kantaa. Minä olin vallasluokan käsissä, kuin meren mah- 
tavilla laineilla ajelehtiva lastu. Minun oli mentävä kaikenlaisiin 

murhalaitoksiin henkeni uhalla leipäpalaa ansaitsemaan ja 
kodissa oli ainainen puute ja kurjuus. Minun määrättiin loppujen 
lopuksi ihmismurhaan riistojärjestelmän säilyttämiseksi... 
loin sinä olit jo rinnallani. Sinä näit kaikki ne kauhut, sen helvetin 
melskeen hirmuiset leikit, ne ovat meille molemmille 
paransit niiden haavoja, jotka aiheutuivat minun käteni 


noita onnettomia, 


masti toinen toistaan teurastavia sotilaita ja se se lopullisesti sinusta 


Kuule ihminen 


(NAISKUOROLLE) 


Sanat HELMI MATTSON. Säveltänyt K. RAUTIO. 

teki ihmisen! Sen jälkeen en koskaan sinua ajattele heikkona astia- 
na, en! Sinä olit valittamatta nähnyt ja kestänyt enemmän kuin 
minä, sillä sinua, kuten naista aina, ahdistivat ne miehet, joille teit hy- 
vää, vaan jotka siinä helvetillisessä melskeessä olivat pedoiksi muuttu- 
neet. Minusta tuli raajarikko, mutta tämäkin antoi sinulle uutta aihetta 
tuskien kertoilemiseen. Sinä rakastit minua sittenkin, vaikka rak- 
kauteesi sekaantuikin sääliä, ei se ollut pelkkää sääliä joka sinua 
luonani pidätti... Se oli mitä syvintä elämän ymmärrystä, luokka- 
käsitettä. .. Sitten me molemmat kun kerroimme kaiken näkemämme 
sodan tuottamista hirmuista... orvoista, leskistä... liasta ja saas- 
tasta ihmiselämässä... nälästä... taudeista... ja mistä tämä kaikki 
johtui ja kuka on suurin syyllinen... unhoitin minä itseni. Elin 
onnenhetkiä siitä ilosta, kun minun Katriani niin mielellään kuun- 

telivat suunnattomat joukot ja että he käsittivät häntä parhaiten niissä 
kysymyksissä, joita en minä miehenä voinut kuulijoille niin selvään 
tulkita ja jotka olivat kiinteässä yhteydessä naiselämän kanssa. Se 
oli siis osa sinunkin elämääsi... 

Ja vihdoin minun rakkauteni, ihailuni ja kunnioitukseni sinuun 
nousi korkeimmilleen silloin, kun luokka nousi luokkaa vastaan ja 
minä näin tyttäremme ja poikamme rientävän varmoina, horjumat- 
tomina oman luokkamme puolelle, henkensä alttiiksi pannakseen 
suuren, jalon asiamme puolesta. He halusivat ja päättivät kuolla 
taistelussa maailman proletariaatin kunniaksi punaisen lipun juurella. 
Tästä kunnia enemmän sinulle, kuin minulle, sillä äiti on aina lähem- 
pänä lastaan ja voi parhaiten lapsiin vaikuttaa. Siksi kaikki me näim- 
me velvollisuudeksemme uhrautua ihmisoikeuksia saavuttaaksemme. Ei- 
kö ole syytä iloita, että Katrini on maailmaan syntynyt kerran? Eikö 
hänen olemassaolonsa ole hyödyksi yhteiskunnalle?. Sinä olet van- 
kilassa nyt, mutta et syytä siitä ketään, sillä näin piti olla, näin 
kalliisti on maksettava se erehdys, että asioita ei ole ennemmin pa- 
rannettu. Sinä tiedät hyvin, että jos ei sinun äitisi istunut vanki- 
lassa ihmisoikeuksiaan puoltaen, on istuttava sinun. Jos et sinä van- 
kilarangaistuksen uhalla raivaa tietä toisille luokkataisteluun, on si- 
nun lapsesi joutuva tuolle tilalle; ja jos ei lapsesikaan sitä tee, on 
se tapahtuva lapsesi lapsen kautta. Mutta kunnia sille, joka silmänsä 
on avannut ja joka tahtoo uhrautua tuliseen taisteluun ymmärtäen, 
mitä pikemmin sitä parempi! 

Niin Katri! Tällainen on minun lahjani sinulle. Pidä se, tiedä 
että olet suuresta merkityksestä työväen luokkataistelussa, ja siis arvoa 
ansaitseva nainen. Olkoon elämäsi esimerkiksi muille, ja saakoon 
esimerkkisi sen kunnian minkä se ansaitsee. 

Minä rakastan sinua, vaikka oletkin kaukana minusta, kytketty 
vankilan komeroon... Olet kaukana, mutta samalla niin lähellä... 
Koko elämäsi kuvasarja on minulle tuttua, sillä sinä olit se, joka 
kykenit minulle näyttämään "mitä on nainen”. Ja tämä on kallis- 
hintainen läksy. Sen hinnan olet sinä maksanut, voidaksesi näyttää 
että nainen on ihminen. Arvoa ja kunnioitusta sekä ihmiselämän 
kaikkia oikeuksia ansaitseva ihminen. Olet miehen tasalla kaikessa 
+. olet suureksi hyödyksi, iloksi elämässä. Olet tärkeä tekijä elämän 
pyörän pyöriessä eteenpäin. Ilman sinua se ei pyörisikään, se sei- 
sahtuisi ja seisoisi aina. 

Siis iloitse siitä, että minä ymmärrän nyt kokonaisuudessaan sinun 
elämäsi arvon, rakkahin Katri! Kestävyyttä ja tarmoa toivotan 
tämän lisäksi — Vasemmalla kaksisormisella kädellä syntyy —kir- 
joitus näin huonosti. — Tositoveriltasi — —n —f. 


Venäj.-kiel. suom. Klaudie Siivak. 


Katsaus Beldenin, N. D, s. s. osaston 
toimintaan 

Beldenin, N. D., S. S. Osasto perustettiin v. 1911. Sen toiminta 
oli vilkkainta vuosina 1912—13. Jäsenmäärä oli suurin mainittuina 
vuosina. Toiminta oli vilkasta, työkokoukset pidettiin säännöllisesti 
ja iltamia oli usein. Naisten ompeluseura myös toimi. Ompeluseuran 
toimesta karttuneet varat käytettiin haalin rakennusrahaston kar- 
tuttamiseksi. 

Siitä ahkerasta toiminnasta on ollut tuloksena, että meillä on nyt 
usean tuhannen dollarin maksava haali, joka on jo täysin maksettu. 

Nyt on osaston toiminta pientä, jäsenmäärä vähäinen. Paikka- 
kunnalta on muuttanut suuri joukko toimivia jäseniä pois, joka on 
tehnyt paikkakunnan sosialistiselle toiminnalle suurta haittaa. 

Mutta silti on Beldenin S. S. Osasto olemassa. Ainoat osastot 
N. Dakotassa ovat Beldenin ja Van Hookin osasto. 

Toivottava olisi, että osastomme toiminta vielä virkistyisi, sillä 
kasvavaa nuorisoa on kylässämme paljon. Jos saamme heidät ym- 
märtämään = sosialismia, niin he jatkavat työtämme uuden yhteis- 
kunnan rakentamiseksi. 


AINA H. 


Beldenin S. S. O. kenttäjuhlasta. 


Kiertokulku 


Tuotanto on työläisten elinehtojen määrääjänä, se ei tarvinne 
muuta esittelyä. 

Keväisin = uusiintuvalle Alaskan kalastusmatkalle rientää miehiä 
"*sadottain — kalastajia ja muita eri työalojen työmiehiä, kuten läm- 
mittäjiä, koneenkäyttäjiä, seppiä, nikkareita y. m. työläisiä. 

Matkaan lähdetään tavallisesti maalis- ja Kuhtikuulla. Pohjoiseen 
Behringin meren puolelle kuljetaan purjealuksilla, mutta etelään pääsee 
-höyrylaivoilla. — Molempiin suuntiin menijöillä on ankkuripaikkoina 
Seattle, Wash., San Francisco, Calif., y. m. Lännen satamat. Poh- 
joiseen matkustaminen on vaivaloista ja aikaa ottavaa, joten se kestää 


**Träppäri” Alaskasta. 


tavallisesti 30—38 vuorokautta. Se riippuu siitä, miten voidaan 
ajojäitä sivuuttaa. Jäät usein seisottavat laivan moniksi viikoiksi. 

Kuten sanottu, matkustetaan etelään höyrylaivoilla, jotka kulke: 
vat 10—13 solmuvälin nopeudella tunnissa, joten matkaan kuluu 
noin 4—9 vuorokautta, ennenkuin päästään kalastuspaikoille. =Siellä 
pyydetään meren antimia komppaniain kalastusvälineillä ja kaikki 
**ylöspito” tulee komppanialta. Intiaaneja yhtiöt käyttävät palveluk- 
sessaan, kun heillä itsellään on kalastukseen sopivia aluksia. Alas- 
kassa tavallisesti kalastetaan "'träpeillä” merestä ja myöskin käytetään 
n. s. pussinuottia. On silti pienempiäkin pyydyksiä käytännössä, 
nimittäin verkkoja ja muita sellaisia apuneuvoja. 

Muuten Alaska kokonaisuudessaan muistuttaa entisajan kullanet- 
sijäin seikkailukenttiä. Siellä on nykyisien pyydysmiesten metsästys- 
maita ja suursaalistajilla aavat kalavedet. — Suurtuottajat siellä nyt 
kokoavat satumaisia rikkauksia kesien ajalla. 

Kalaa tuodaan äärettömät määrät Alaskasta Lännen satamakau- 
punkeihin ja sieltä ne lähetetään ympäri maailman markkinoille. 


M. K. 


a O 


Eräs Rosa Luxemburgin vankilasta 
kirjottama, julkasematon kirje 


Ilman päiväystä. 
(Vankilasensuurin tarkastama 7. 2. 18.) 


Rakas Mathildani! 


Minulla on kovia omantunnontuskia: Martha oli tänään täällä ja 
minä olin kerrassaan ilkeässä mielentilassa. = Seuraavalla kerralla 
tahdon malttaa mieleni. 

Tänään sain tuomion virkamiehen vastustamisesta: kymmenen 
päivää vankeutta. Käykää välttämättä tohtori Weinbergin toimis- 
tossa. Tuomion langetti Keski-Berlinin lautamiesoikeuden 136 osasto, 
tammik. 25 p:nä, ja on se varustettu numerolla 136 D. 565, 11 16. 
Perustelussa ei ole mitään muuta kuin tosiasian todistamista, jonka 
olen tunnustanut. 

Kipeän sormeni täkden olette kai jo huolissanne? Ei sen kanssa 
ole mitään hätää; suljin vain liian voimakkaasti piirongin laatikon 
unohtaen sormeni väliin, jolloin se ruhjoutui, mikä oli aivan oikein 
minulle. 

Oi Mathildani, milloin saanen istua Teidän ja Mimmin kanssa 
jälleen ja lukea Teille Goetheä? Kuitenkin tahdon Teille esittää 
erään runon ulkomuististani, viime yönä — jumala ties minkätähden 
— muistui se jälleen mieleeni. Se on eräs Conrad Ferdinand Meyerin, 
tuon rakkaan sveitsiläisen, kirjoittama, saman, joka on kirjoittanut 
myös Jurg Jenatsch'in. Istuutukaa nyt, ottakaa Mimmi syliinne, ja 
olkaa hyvin hartaan näköisiä, kuten on tapanne olla, kun minä Teille 
jotain luen. Siis hiljaisuutta: 

HUTTENIN*) SYNNINTUNNUSTUS. 


Täällä hautain yllä nyt ma kuljen —. 

Etkö synnintunnustusta tehdä tahdo, Hutten? 

Se kristillinen tapa on! — Lyön rintaani. 

Mua kaduttaa, ett' liian myöhään huomattu on virkani. 
Mua kaduttaa, ett' liian heikosti mun syömein lyö! 
Mua kaduttaa, ett' sotahani läksin 

Ilman voimakkaita iskuja ja tekoja uljaita noita! 
Mua kaduttaa ne hetket, jotk' ei haarniskata kantaneet! 
Mua kaduttaa se päivä, jok' ei yhtään -haavaa lyönyt! 
Mua kaduttaa — siks' tuhkaa päähäni nyt ripotan — 
Etten voittohoni lujemmin ma uskonut! 

Mua kaduttaa, ett' maanpakohon ma tuomittu nyt oon! 
Mua kaduttaa, ett' tuntenut oon ihmispelkoa! 

Mua kaduttaa — sen miellä murretulla tunnustan, 
Ett' Hutten aina ole ollut en! 


Tämän tulette te panemaan hautakiveeni... Oletteko ottaneet sen 
todesta, Mathilde? Oo, Te nauratte sillä! Minun hautakivessäni, 
kuten elämässänikään, ei saa olla pitkiä korulauseita. Hautakiveeni 
on kirjoitettava vain kaksi tavua: *Zwi-zwi”. Se on nimittäin tali- 
tiaisen huuto, jota minä niin hyvin jäljittelen, että ne heti lentävät 
luokseni. Ja tässä ''zwi-zwi” on ohut ja kirkas sointu, kuten teräs- 
neulassa. Ja tiedättekö Te, neiti Jacob, mitä se merkitsee? Se on 
tulevan kevään ensimäinen, vieno tuulahdus. Huolimatta lumesta, 
pakkasesta ja yksinäisyydestä luotamme me, talitiainen ja minä, 
tulevaan keväimeen. Ja jos minä en sitä maltittomuuteni tähden 
saisikaan nähdä, niin älkää unohtako sitä, että minun hautakiveeni 
ei saa panna muuta lausetta kuin "Zwi-zwi!” 

Syleilen Teitä ja Mimmiä syvästi ikävöiden. 

Teidän, 
o ROSA. 


*) Hutten Ulrich von (1488—1522) oli humanisti ja vapaus- 
taistelija. 


Muistoja ja toivomuksia 


Koska Toverittaren ensimäinen 10-vuotismuisto johdattaa monelle 
mieleen niitä aikoja, jolloin maailmankatsomuksensa on joutunut suu- 
rimpien mullistusten alaiseksi, niin käsiteltäköön niitä lyhyesti yhdessä 
sekä katsottakoon samalla missä suhteessa niissä olisi toivomisen 

varaa. 

Suurin osa meistä Amerikan suomalaisista 
naisista, samoin kuin miehistä, jotka olemme tul- 
leet tähän maahan viimeisen 10 vuoden ajalla 
eli hiukan ennen, on lähtenyt sellaisista maalais- 
kylistä, joissa ei ole tiedetty sosialistisesta työ- 
väenliikkeestä muuta kuin mitä papit ja muut 
taantumuksen palvelijat siitä ovat sanoneet. JJo- 
kainen kai käsittää sanomattakin, minkälaisilla 
eväillä siinä suhteessa on matkaan lähdetty. 

Kun käytiin hakemassa papinkirja, niin sielu- 
parkakin sai viimeisen voitelun. Ei siinä tieten- 

= kään tehty selvää niistä lukemattomista vaaroista 
Minna etella ja ansoista, joita kapitalistinen järjestelmä suu- 
ressa maailmassa eteemme asettaa, vaan sen sijaan käskettiin kavah- 
tamaan vääriä profeettoja ja antikristuksen henkeä, s. o. sosialismia, 
joka on merkki viimeisten aikojen lähestymisestä j. n. e. 

Niin sitä lähdettiin matkalle, tietämätönnä, melkein lapsena, hyvin 
vahvoilla ennakkoluuloilla varustettuna, mutta toivorikkaana, mielessä 
mitä valoisammat tulevaisuuden suunnitelmat. Aika myös määrättiin, 
tietysti, mikä 5 vuodeksi, mikä enemmäksi tai vähemmäksi tai missä 
ajassa kukin luuli rikastuvansa niin paljon, että voi palata takaisin 
ja elää kellitellä synnyinmaassaan huolettomampaa elämää. — Niin, 
tulkoon mitä tahansa, mutta sosialistiksi en vaan rupea. — Huh! 
Sitä rohkeutta ja päättäväisyyttä! Oikein puistattaa ajatellessa sitä. 
Mutta samalla ei voi olla hymyilemättä muistellessa noiden päätösten 
pitäväisyyttä. 

Niin sitä vaan saavuttiin perille ja työpaikan saatua tehtiin työtä 
kuin karhu ja — säästettiin. Mutta jo ennen tulleet, jotka olivat jo 
Suomessa olleet työväenliikkeessä mukana ja ne, jotka olivat jo eh- 
tineet ennakkoluuloista vapautua, olivat perustaneet täällä sosialisti- 
osastoja, sekä sosialistisia sanomalehtiä, noita työväenliikkeelle kaik- 
kein välttämättömimpiä taisteluvälineitä. Kultaläjä ei kuitenkaan oi- 
kein tahtonut kasvaa tehtyjen suunnitelmien mukaan, ja kun nuori 
luonto kaipasi huvitusta ja seuraelämää, niin mentiin jo ennemmin 

tulleiden mukana sosialistiosastojen iltamatilaisuuksiin ja siten jou- 
duttiin kuulemaan sosialistisia puhujiakin. | Ensimäinen puhuja, sivu- 
mennen sanoen, jonka itse kuulin, oli John Kiviniemi. Eikähän se 
Jussi niin hirveitä puhunutkaan. ”Tuntuipa juttelevan aivän oikein, 
ja jopa syntyi ajatus, että eihän nuo sosialistit sentään taida niin 
syntisiä ollakaan kuin siellä kotona uskotettiin. Niin hiljalleen alkoi- 
vat ennakkoluulot häipyä. 

Mutta nuorena, toiminnanhaluisena, ei pysähdytty vaan sivusta 
katsojaksi, vaan yhdyttiin jäseniksi osastoihin. Ensin vaan tietysti 
tarkoituksella tyydyttää seuraelämän kaipuuta, mutta siinä sivussa 
ikäänkuin huomaamatta tutustuttiin sosialismin aakkosiin. Sellaisella, 
joka on joskus jonkunkaan verran vaivannut päätään uskonnolla, on 
tietysti ensin tehtävä tili sen kanssa, sillä ovathan papit aina leiman- 
neet sosialistit jumalankieltäjiksi ja jos miksi, ja mitä lapsena on 
oikein päähän päntätty, ei se lähde päivässä eikä kahdessa, tuskin 
vuosissakaan. Mutta sepä onkin samalla voimakas kiihotin etsimään 
selvyyttä asioihin. Vihdoin saamme varmuuden siitä, että sosialis- 
milla ei ole mitään tekemistä uskonnon kanssa. Siinä sivussapa sel- 
venee myöskin se suunnaton petos, jonka uhriksi alkuperäinen Kris- 
tuksen oppi on joutunut, muuttuessaan puhtaasti proletaarisesta opista 
palvelemaan kokonaan kapitalistiluokan etuja. Sen seikan selville 
saaminen onkin yksi tärkeä edesottaminen, ennenkuin voidaan alkaa 
rakentamaan uutta maailmankatsomusta. 

Tässä selvittelyssä meitä Amerikan suomalaisia naisia on auttanut 
— eikä suinkaan vähimmän — lehtemme Toveritar, jonka ensimäistä 
kunniakasta kymmenvuotista =taivallusta olemme nyt tilaisuudessa 
tarkastella, sekä siitä oppia ottaen koettaa viitoittaa sille tietä seuraa- 
valle kymmenvuotistaipaleelle. — Epäilemättä monen Amerikan suo- 
malaisen työläisnaisen ensi askeleet sosialistisen luokkataisteluopin 
tiellä, liittyvät hyvin läheisesti Toverittaren historiaan. Se on help- 
potajuisilla artikkeleillaan ja miellyttävillä, luokkahenkeä uhkuvilla 
kertomuksillaan, kyennyt innostamaan ja valamaan raskaan työn la- 
maannuttamaan mieleen uuden, paremman elämän kaipuuta ja siten 
johdattanut siihen joukkoon, jonka tehtävänä on vapauttaa koko 
maailman työn orjat. Mutta älkäämme pysähtykö entisten saavu- 
tusten ihailuun, eikä unelmoimaan kauniista tulevaisuudesta. Nyt 
on toiminnan aika ja täytyy ottaa nykyhetket vastaan sellaisena kuin 
ne ovat, sekä parhaansa mukaan koettaa ymmärtää niitä. Sepä ei 
olekkaan aivan yksinkertainen asia, ainakaan sellaiselle, joka ei ole 
**etsikkoaikaansa” oikein käyttänyt. Meillä ihmisillä on itsekullakin 
heikkoutemme ja yksi niitä kaikkein pahimpia on se, kun me esim. 
opittuamme jonkun verran sosialismin aakkosia ja tietäessämme suun- 
nilleen sen päätarkoituksen, luulemme olevamme jo aivan valmiita. 
Sillä asteella ollessamme olemme kaiken kehitysmahdollisuuden ulko- 
puolella. — Siihen sisältyy suuri annos itserakkautta ja tyhmää itsek- 

kyyttä, joka niin usein muodostuu kompastuskiveksi joukkotoimin- 
nassamme. Se ilmenee siten, että jos kaikki ei mene meidän mie- 
liksemme tai jos joku henkilö ei meitä miellytä, niin me helposti 
nokkaannumme ja sanomme: minä en mene siihen tai tähän toimeen 
niinkauan kuin se tai tuo henkilö on siinä ja vieläpä eroamme koko 
joukosta, luullen sillä tekevämme suurenkin kiusan liikkeellemme. 
Mutta joskus sattuu sitten joku tapaus, joka meissä nolaa tuota oman 
minän paremmuuden tunnetta ja se onkin perin terveellistä, sillä silloin 
joudumme asettamaan tietoisuutemme vaakaan ja havaitsemme sen 
hyvin köykäiseksi. Silloin huomaamme kuinka vähän me sentään 
tiedämme ja kuinka paljon enemmän meidän tulisi tietää, ja sen 
tietäminen onkin edelleen kehittymisen ensi ehto. 

Meille puhutaan sangen usein oman arvon tunnosta, mutta kuinka 
usein sitä väärin ymmärretään. Meillä täytyy olla omanarvon tuntoa, 
mutta se ei saa muuttua itserakkaudeksi, eikä se saa ilmetä yksilöl- 
lisyytenä, vaan joukkotunteena. Samoin on laita itsetietoisuuden. 
Me emme saa koskaan tulla niin itsetietoisiksi, ettemme olisi valmiit 
luopumaan jostakin vanhasta menettelytavasta — jos se osottautuu 
kelvottomaksi — vaan sen tähden, että itsetietoisuutemme muka 
joutuu siten kyseenalaiseksi. Sillä työväenliike on kehityksenalainen, 
kuten kaikki muukin. Meitä on kehoitettu kehoittamasta päästyäkin 
kehittämään itseämme, hankkimaan tietoja, niin että se on tullut 
melkein kuluneeksi fraasiksi, jolle ei lainata paljon huomiota, ja kui- 
tenkin tietoisuuden tarve tänäpäivänä on huutavampi kuin koskaan 
ennen, voidaksemme kunnollisesti täyttää paikkamme luokkataistelu- 
rintamalla. Siinä tehtävässä meitä auttavat parhaiten kirjallisuus ja 
sanomalehdet. Jos Toveritar on ensimäisenä kymmenenä vuotenaan 
kyennyt hajoittamaan vanhan, väärän maailmankatsomuksen ja ne 
vahvat ennakkoluulot, sekä laskemaan perustuksen uusille katsomuk- 
sille, niille kymmenelle tuhannelle joita se jo tervehtää, niin 
tulkoon sen seuraava kymmenes vuosi siksi opettajaksi, joka meidät 
kasvattaa vaikkapa venäläisten toveriemme ja toverittariemme kanssa 
yhdenarvoisiksi. 


E. M. 


Luonnonlapsista 


Kun n. s. sivistysihminen, etenkin työläinen, pääsee kesäsydännä 
luonnon syliin vapaasti hengittämään, voi hetkeksi heittää kulttuurin 
kahleet, niin silloin tuntee suurta nautintoa. Mielikuvitus lentää niinä 
vapaina hetkinä, syntyy kuvitelma toisensa jälkeen. Menee ajatelmissa 
niinkin pitkälle, että toivoisi olevansa luonnonkannalla oleva vapaa 
metsäihminen, joka ei ole sidottu muotihulluuden kiinteään pakko- 
paitaan. 

Tuonsuuntaisia kuvitelmia syntyi minullekin joku vuosi sitten, 
kun kauniina kesäpäivänä pikku joukolla samosimme marjaretkellä 
Canadan korvessa. Soutelimme kuin vapaat metsäeläjät pitkin kau- 
niin Rainy-järven siintävää selkää ja painuimme syvälle korpeen. 

Samoihin aikoihin sain tilaisuuden tarkastaa vapaiden luonnon- 
lasten, half-breed indianien, elämää. 

Niin ihanalta kuin heidän vapautensa yht'äkkiä katsoen näyttääkin, 
ei se kuitenkaan ole kadehtimisen arvoista. Köyhää ja puutteellista 
on elämä, kuten arvata sopii. Metsästys ja kalastus ja kesäisin 
marjojen poiminta ovat tulolähteinä. Ja kuten kaikki indianiheimot, 
ovat nämäkin ahkeria käsityöihmisiä. 

Tällä heimolla on laaja asuma-alue Rainy-järven rannoilla, On- 
tariossa. — Pieniä puumökkejä heillä on lähellä kaupunkia, mutta 
kauempana erämaassa asuvat he entisen tapansa mukaan "wigwa- 
meissa”. 

Lähellä rajaa, tämän sivistetyn indianikylän keskellä, heillä on 
kaunis koulu ja sen rinnalla pieni kirkko. Kesäisin, heinäkuun nel- 
jännen päivän juhlien aikana, näkee näitä indianeja suuret joukot 
Yhdysvaltain — puolella — olevassa pikkukaupungissa. = Amerikalaisten 
suureksi huviksi he tulevat tanssimaan kansallistanssejaan. 

Nämä ihmiset todella ovat luonnonlapsia, ei heitä tapaorjuus rasita. 
Kuumina kesäpäivinä he yksinkertaisesti istuvat katukäytävälle kaup- 
pojen ja muiden liikehuoneiden edustoille, laskevat kantamuksensa 
maahan ja ilman ujoutta lepäävät ikäänkuin olisivat suurimman 
korven keskellä. 

Meidän käsityksemme mukaista kohteliaisuutta naiselle eivät in- 
dianimiehet katso velvollisuudekseen osoittaa. Vakiintunut ilmiö on, 
että indianinainen kantaa lapsensa selässään ja käsivarrelleen asettaa 
kaiken muun kannettavansa. Mies kulkee vapaana ja rientää edellä. 
Eikä mies välitä vähääkään, vaikka nainen uupuisi kantamuksensa 
painosta. — Sivistystä half-breedeillekin tyrkytetään niin paljon kuin 
mahdollista. Nuoremmat heimon jäsenet ovat päässeet kehityksessä 

kokolailla pitkälle. Useilla naisilla näkee jo muodinmukaisia pukuja 
ja kaikellaisia rimpsuja sivistyksen tunnusmerkkeinä, vanhemmat in- 
dianit eivät taivu sivistyksen piiriin. He aina esiintyvät juhlissa 
tanssiessaan heimonsa koristetussa puvussa. 

Joku vuosi sitten kuoli tämän heimon vanha päällikkö ja hänet 
haudattiin lähelle indianikoulua, muutama maili Yhdysvaltain rajalta. 
Ukko oli kuollessaan yli sadan vuoden vanha. 

Muutamat paikkakuntalaiset, jotka tuntevat lähemmin tämän hei- 
mon jäseniä, kertoivat, että he ovat erittäin totuutta rakastavia ih- 
misiä, hyvin rehellistä väkeä. Tämä piirre sanotaan olevan yleinen 
muillakin luonnontilassa olevilla kansoilla. Luonnonlasten käsitykset 
velvollisuuksiensa täyttämisestä ovat paljon ankarampia, kuin meidän, 
**sivistyneiden”. Kerrotaan eräässä teoksessa m. m. että indiani- 


A"TToup of Eskimo Women ana 
Children, Alaska, 


heimon jäsen tekee mieluummin itsemurhan, kuin joutuu epäiltäväksi 
valheesta. | Tämän saman luonteen sanotaan sopivan Rainy-järven 
ympärillä oleviin indianeihin Nämä ihmiset yleensä ovat vieraan- 
varaisia ja keskinäinen auttavaisuus heillä on suuri. Sairaansa he 
myös hoitavat hellästi. 

Vaikka noin äkkiä katsoen luulisi, että nainen tämän heimon 
keskuudessa on alennustilassa, eivät he ole omassa keskuudessaan 
sen paremmin orjan asemassa, kuin mekään työläisnaiset useimmassa 
tapauksessa olemme. 

Eräs kirjailija lausuu luonnonkansojen naisen asemasta seuraavaa: 

*Luullaan yleisesti, että indianinainen on orja ja työjuhta, mutta 
mikäli minä olen huomioita tehnyt, on tämä käsitys väärä. Totta 
on, että naiset tekevät raskaat työt, mutta silti he eivät ole palve- 

lijoita, vaan he ovat kunnioitetussa asemassa. Joskus he yleisissä 
kokouksissa antavat neuvoja ja ohjeita.” 

Joukko = sivistettyjä indianityttöjä palvelee rajalla olevissa kau 
pungeissa. Kun indianinuoriso käy vuosittain koulua, joutuvat he 
sivistyksen piiriin ja silloin heistä katoaa se ihailtu luonnollisuus. 
Tapaorjuus ja "'sivistyneiden” paheet astuvat tilalle. Kapitalismi 
alkaa jauhaa heitä myllyissään, eikä meillä ole syytä kadehtia va- 
paata luonnonihmistä Rainy-järven korvessa kulkiessa. Kapitalismi 
yhä enemmän työntää pitkät sormensa sinnekin ja yhä syvemmin 
turmelee luonnonkansan alkuperäisen elämän. 

* 

Kun tuli kerrottua muutamia piirteitä Rainy-järven rannoilla 
asuvista luonnonlapsista, niin lienee sopivaa jatkaa juttua yleisem- 
mässä mittakaavassa. 

E. Westermark sanoo luennoissaan luonnonkansoista: 

"Alati kuullaan toistettavan väitettä, että kansan sivistyksen 
mittapuuna on se asema, missä nainen on kansan keskuudessa. 
Mutta ainakaan kulttuurin ala-asteilla ei asianlaita ole niin. Ceylonin 
Vedda-heimo ja Andaman saarten alkuasukkaat kunnioittavat naista 
paljon enemmän kuin monet korkealla kehitysasteella olevat kansat.” 

Bushmaneilla on vaimo miehen elinkautinen seuralainen, kaffe- 
reilla hän on orja ja työjuhta. Useimmilla luonnonkansoilla on ta- 
pana ostaa vaimo hevosilla, härillä tai muilla heidän mielestään 
arvokkailla tavaroilla. 

Toisin on amerikalaisten perijättärien laita. He kuuluvat ostavan 
miehen ja komean europalaisen aatelisnimen *'pappansa” antamilla 
perintörahoilla. Tällaista tapaa luonnonkansat kummastuneina kuun- 
televat, jos heille niistä kerrotaan. Heillä näet on se käsitys, että 
vaimo ei silloin ole mistään arvosta, kun siitä ei kerran mitään ole 
tarvinnut maksaa. Nainen on melkein kaikissa yhteiskuntamuodoissa, 
niin ala- kuin myös yläasteella ollessa, silloin suuremmasta arvosta 
kun hän voi hyödyttää miestä. 

Amerikan indianeissakin on tehty se huomio, että niissä heimoissa, 
missä nainen voi työllään hyödyttää heimoa, kohdellaan naista pa- 
remmin kuin sellaisten heimojen keskuudessa, joissa mies yksinään 
hankkii elatuksen. Niinpä on laita sivistyneissäkin oloissa. Jos nai- 
nen voi tuottaa jotakin, on hänellä perheessä suurempi arvo ja 
sananvalta. 

Naisen asema luonnonkansojen keskuudessa sanotaan olevan pa- 
rempi kuin sivistyneissä itämaissa, hinduilla, kiinalaisilla y. m., joilla 
on takana vuosituhantinen sivistys. Näiden kansojen naisten alennus- 
tilaan on ollut syynä taloudelliset suhteet, jotka ovat pitäneet naisen 
kahlehditummassa asemassa. Miehet ovat edustaneet sivistystä, he 
ovat aina suuresti olleet tiedoissa ja taidoissa naisesta edellä. Se 
on laajentanut henkistä juopaa eri sukupuolten välillä. Nainen on 

joutunut huonompaan asemaan, ja hänen asemaansa ei suinkaan ole 
parantanut uskonnon kehitys. Aasian kulttuuriuskonnot eivät puolus- 
taneet naista, samoin juutalaiset pitivät Eevan sukupuolta synnin ja 
kuoleman alkujuurena. Tämä käsitys siirrettiin juutalaisten uskon- 
nosta kristinoppiin, joten ei ole kumma, jos näihin asti sivistyneissä 
"kristittyjen aivoissa on kummitellut naisen saastainen olemus. 

Eräillä luonnonkansoilla tavataan jonkinlainen kammo naista koh- 
taan. Marokkolaiset pitävät häntä vaarallisena olentona, joka voi 
miehen pakottaa mihin tahansa. He niinollen pelkäävät vastustaa 
naisen tahtoa ja kohtelevat sentähden häntä ystävällisesti ja suurella 
alamaisuudella. = Mitä vanhemmaksi Marokon nainen tulee, sitä 
peljätymmäksi hän käy miehelle. 

Marokkolainen sanoo: *"Kun poika syntyy, niin syntyy samalla 
sata pirua ja kun tyttö syntyy, niin syntyy sata enkeliä, mutta joka 


Indiaanikylä Alaskasta. 


vuosi siirtyy sittemmin yksi enkeli tytöltä pojalle ja yksi piru pojalta 
tytölle, joten satavuotiasta miestä ympäröi sata enkeliä, mutta kun 
nainen tulee sadan vuoden vanhaksi, ympäröi häntä sata pirua. 
Luonnonihmisissä herättävät kärsimykset ja vastoinkäymiset aja- 
tuksen jumalista. Kulttuurin ala-asteilla olevilla kansoilla on pelko 
vankimpana tekijänä uskonnossa. Uhreilla yritetään lepyttää vihaisia 
jumalia. —Ihmisuhrien perusajatus lienee ollut se, että ihmisen uh- 
rauksella toivottiin useamman ihmisen pelastuvan onnettomasta koh- 
talosta. Uhri ei kuitenkaan aina tarvinnut olla lahja peljätyille 
jumalille, se voi myös olla manausväline, jolla voi pakoittaa jumalien 


taipumaan tahtoonsa. H 
Kun arabialainen tai berberi toivoo hyvää vaimoa ja kuuliaisia 

lapsia, niin toimittaa hän uhrin. Tämä ei ole lahja, vaan pakko- 
keino, jolla hän vaatii jumalia täyttämään pyyntönsä. 

Luonnonkansoilla on taikausko erittäin voimakas, eikä ihmekään, 
sillä he eivät tunne luonnonilmiöiden alkusyitä. 

Sivistyneillä kansoilla ovat omat historialliset muistomerkkinsä, 
samoin tapaamme luonnonkansoilla hyvin omituisia muistomerkkiä, 
jotka kuvaavat heidän tapojaan. 

Pohjois-Amerikassa, ja varsinkin Yhdysvaltojen länsiosissa, on 
paljon n. s. totemeja. Ne ovat suuria paaluja karkeine leikkauksineen 


ja maalauksineen. Useimmista totemeista on maalaus tyyten kulunut 


pois, joten arvellaan, että nämä indianien muistomerkit ovat verrat- 
tain vanhoja. 

Totemipaaluja on monenlaisia, nimittäin neljää lajia: heimototemi, 
perhetotemi, sukupuolitotemi ja henkilötotemi. Paitsi näitä, on vielä 
kaksi sukupuolitotemia, joita miehet ja naiset erikseen käyttävät. 
Naimasäännöt heillä ovat tarkat, saman suvun jäsenet eivät saa kes- 
kenään mennä naimisiin. = Tämän säännön rikkominen joissakin 
heimoissa rangaistaan kuolemalla. 

Sana totem on Ojibway indianien kieltä. Nykyään tämä sana on 
yleisesti käytännössä tieteellisessä kielessä. 

Parhaimmat ja paremmin säilyneet ovat ulkona olevat totemit 
ja niitä enimmän tavataan nykyään Alaskan rannikoilla ja British 
Columbian pohjoisosissa. Nämä totemit tavallaan ovat indianien n. s. 
sukupuita ja niillä on indianien elämässä ollut suuri merkitys. To- 
temien käyttäminen on heillä enempi kuin tapa, se on uskontunnustus 
ja siveellinen velvollisuus, jonka kautta heimon avioliitot ovat järjes- 
tetyt. 

Luonnonkansojen elämässä näemme monia mielenkiintoisia piir- 
teitä, mutta näin supistetussa tilassa ei niihin voi tämän seikkape- 
räisemmin kosketella. H. M. 


Vuoristolaisnainen 
lapsineen 


Sos. toiminnasta Calumetissa 
ja ympäristöllä 


En tarkalleen tiedä vuosilukua, milloin ensimäiset sosialistit ovat 
esiintyneet julkisuudessa tämän pyhän Kuparisaaren pinnalla ja eri- 
toten Calumetissa ympäristöineen, eikä se ole tarpeellistakaan tietää 
tämän kirjotuksen yhteydessä, sillä tätä ei ole aijottu miksikään 
historiaksi. Aikomukseni olisi piirtää jotain siltä 
ajalta, kun minä olen ottanut osaa sosialistiseen 
liikkeeseen. Olen saapunut Calumetiin vuonna 
1905, ja siitä saakka olen seurannut sosialis- 
tisten aatteiden kehitystä ja kulkua tällä ympä- 
ristöllä. On se ollut karua maaperää muokata 
ja tulokset suinkaan eivät näytä erittäin loista- 
vilta vieläkään, mutta toimittu sitä on melkein 
yhtämittaa. Calumetin s. s.-osasto Voima” oli 
nuoruuden innolla työssä yllämainittuna aikana, 
kun minäkin saavuin tälle paikkakunnalle ja 
ryhdyin muiden mukana rynnistämään eteen- 
päin aatteemme ohdakkeisella viljavainiolla. 

Kokouksemme olivat toverillisia ja innosta- 
via; jäseniä yhtyi joka kokouksessa, mutta kun yleensä väestö oli 
luokkatiedotonta, niin jäsenyydestä jäi pois säännöllisesti melkein sa- 
man verran kuin yhtyikin, joten me varsinaiset jukuripäät, jotka 
aatteen vuoksi siihen kuuluimme, tapasimme sanoa, että "kautta ne 
käy, vaan kauan eivät viihdy”. 

Tällaiseen toimintaan vaikutti monet syyt, jotka kuitenkin kaikki 
perustuivat yhteen pohjasyyhyn, tietämättömyyteen. = Jäsenistöä saat- 
toi peloittaa minkälaisilla pöpöillä tahansa, kun se kerran ei ollut 
matkassa tietoisesti, ainoastaan vaistomaisesti. Yleisön kannatus sen- 
tään oli eittämättömästi sosialisteilla. = Iltamissa oli kokoushuoneet 
täynnä yleisöä ja näytelmille vuokrattiin sellaisiakin mahtipaikkoja 
kuin Calumetin oopperahuone. Myöhemmällä aikaa, kun mustakäsi 


Annie Mäkinen 


sokaroitsi jo, ettei voitu vuokrata oopperaa, vaan oli turvauduttava 
aivan outoon kokoushuoneeseen Italian-haaliin, ja vielä kun "profes- 
sori" Mustosen kängi laittoi näytelmän oopperaan, luulimme, että 
jokohan nyt "postattiin”, vaan ei sinnepäinkään. Ennen kello 8 
oli kaikki istuimet otettu ja joku tuli oopperalta ja kertoi, että sinne 
ei tullut kuin alun toistakymmentä henkilöä ja niillekin maksettiin 
ovirahat takaisin, kun ei voitu niin vähälle väelle esittää mitään. 
Italian-haali tulikin sittemmin valistuneemman väestön kokouspaikaksi 
aina Calumetin kauhujouluun saakka. Sen jälestä taas eivät sitä 
ole suomalaiset käyttäneet kokoushuoneenaan laisinkaan. 

Se oli innostavaa! Koetimme myös pitää sen varan, ettei yleisöä 
narrattu tyhjillä lupauksilla, vaan että mieluummin parannettiin ja 
lisättiin ohjelmaa kuin että kovasti puustattiin eikä paljon mitään 
annettu, kuten usein Mustosella oli tapana tehdä. Olipa se jo koko 
innostavaa nähdä se joukkotoiminta. 

Mutta vallassaolijat näkivätkin vaaran rauhallisessa kehityksessä. 
Osastolta kiellettiin kaikkien julkisimpien kokoushuoneiden saanti, 
samaten puistoja ei voitu vuokrata kenttäjuhlia varten, ei mistään. 
Tätä epäkohtaa korjatakseen osti silloinen osasto eräältä farmarilta 
yhden eekkerin maata, jossa piti kesällä kenttäjuhlia. Vaan sekin 
maa sijaitsi niin kaukana ja niin hankalain teiden takana, että se ei 
koskaan voinut täyttää kunnollisen puiston tehtävää ja tarvetta. 

Sitten vuonna 1913 tuli kuuluisa Kuparisaaren lakko. Sen onne- 
ton päättyminen murskasi sitten kaikki edistyspyrinnöt hajalle ja maan 
alle. Uniot hävitettiin, sosialistinen toiminta tehtiin kerrassaan mah- 
dottomaksi. Vaikka saatiinkin vuokrata kokoushuoneeksi sama haali, 
jossa unio oli pitänyt lakon ajan kokouksiaan ja joka muuten oli 
ainoa kokoushuone, jota työläisille vuokrattiin siihen aikaan, niin 
toiminta kävi kerrassaan mahdottomaksi tavattoman laajan ja häikäi- 
lemättömän urkinnan vuoksi. Komppaniain urkkijoita vilisi kaikkialla 
ja yleinen sääntö oli, että jos kävi pyhän aikana sosialistien kokous- 
huoneella, sai maanantaina laputtaa pois työstä. Työnsaanti oli ääret- 
tömän vaikeaa ja nöyryyttävää, ja yksi komppania omasi ylivallan 
melkein kaikkiin kaivoksiin ja muita työpaikkoja ei paikkakunnalla 
olekaan kuin nimeksi. Asiain sillä kannalla ollessa olisi ollut suo- 
rastaan rikollista lisätä tällä tavalla kiviä kuorman päälle jo ennes- 
tään ylivoimaiseen taakkaan. Niin hajosi osaston virallinen toiminta 
ja vielä oli pakotettu lopettamaan toimintansa silloinen Calumetin 
Co-operativinen poikatalo. Sekin oli niin Calumet & Heclan silmä- 
tikkuna, että kaikki miehet erotettiin pois työstä, jotka vain poorta- 
sivat poikatalolla, ja tulos tietysti oli se, että oli pakotettu lopetta- 
maan liikkeensä samasta syystä kuin silloinen s. s.-osastokin. 

Nyt näytti ilma todella sumuiselta ja raskaalta hengittää ja mo- 
nelle se oli liiankin usvaista. Calumetin kauhujoulun mainingit olivat 
liian tuoreessa muistossa kaikkialla minne vain menikin. Mutta ai 
kaa ei 'ole uinailuun. Miehet eivät uskaltaneet olla työväenlehtien 
agentteina, eivätpä edes uskaltaneet omalla nimellään tilatakaan työ- 
väenlehtiä. Minäkin poloinen, joka siihen saakka olin ollut ainoastaan 
Toverittaren asiamies, rupesin nyt myös muiden lehtien, etupäässä 
Työmiehen, asiamieheksi; ja monta vuotta me Mrs. H. P. Mattsonin 
kanssa olemme olleet ainoat työväestön sanomalehtien edustajat tällä 
ympäristöllä. Minkä verran toimintamme on tuottanut tuloksia, on 
vaikea arvata, mutta väsymätöntä työtä sitä on tehty. Ei ole helppoa 
lähteä lasten kanssa asiamiestoimia täyttämään ja samalla agiteeraa- 
maan, sillä ei työväenlehtiä noin vaan tilata juuri milloinkaan, ilman 

ettei siinä ole senkin seitsemän estettä ja mutkaa edessä. Asia ei 
oikene sillä, että sanoo: oletko sinä todella niin tyhmä tai hullu, 
ettet tilaa sitä tai tätä lehteä! Ei kukaan olisi itse mielestään tyhmä, 
eikä silti tarvitse välttämättä sitä ollakaan, mutta olen monta kertaa 
nähnyt senkin kumman, että vaikka ensin jyrkästi kielletään, niin 
pienen maltillisen keskustelun jälkeen kuitenkin tilataan joku lehti, 
jos ei nyt juuri sitä, jota ensin ehdottamaan ehti, niin joku toinen 
kuitenkin. Eipä sillä, ettei sitä monta kertaa joudu tekemään tyhjää 
**trippiä” joskus silloinkin kun varmimmin luulee onnistuvansa. — 
Monta katkeraa pettymystä saa kokea, monta kummallista luonnetta 
kutkutella. Mutta aina silloin tällöin ikäänkuin tähtenä yössä löytää 
toveria ja toverittaria, jotka osaavat ja tahtovat antaa arvon omille. 
sanomalehdilleen ja julkaisuilleen. 

Niin — pahin aika meni hiljalleen ohi. Sota vilkastutti työ- 
paikkoja ympäri Yhdysvaltojen. Niinpä täältäkin läksi paljon kovia 
kokeneita työläisiä mikä minnekin. Toisia taas tuli sijaan, vaikkakin 
vähemmässä määrässä. Mutta kuinkas ollakaan, pari vuotta sitten 


perustettiin taas s. s.-osasto Lauriumiin. Sen toiminnasta ei olisi 
tullut mitään muuten vaan kun ostettiin talo itselle, niin siinä on 
taas voitu toimia sikäli kuin on ollut voimia. Osaston jäseniä on 


nytkin kätyröity pois työstä, vaan niin yleiseksi se ei ole tullut, kuin 
se oli lakon jälestä. Yleensä on poistunut pois paikkakunnalta etu- 
päässä tietoisin aines, mutta onpa vanha, luja Kuparisaaren tietämä- 
tön massajoukkokin pakannut lonkoilemaan liitoksistaan ja lähteneet 
Fordin Heikin laitumille. Ja kuten hiljattain luotettavalta taholta 
kuulin, suurin osa on nyt joukkotoiminnassa mukana siellä, vaikka 
täällä eivät kehdanneet oman menneisyytensä tähden sitä tehdä, 
että olla työläisten kanssa samassa rintamassa. — Parempi myöhään 
kuin ei milloinkaan, sanoin sille toverille, joka sitä minulle kertoi. 
Viisitoista vuotta on pitkä aika, monta tapahtumaa siinä jo ehtii 
nähdä, jotka olisivat kertomisen arvoisia, vaan näin suppeassa kat- 
sauksessa ei voi mainita edes osaakaan kunnollisesti, saati sitte hah- 
motella mitään kokonaisuutta. Niin — ja tulevaisuus, mitä se mu- 


kanaan tuopi? 


ANNIE MÄKINEN. 


Duosien kuluessa 


Ylläolevan otsakkeen alla olisi tarkoitukseni luoda pieni silmäys 
menneisyyteen niiden muutamien vuosien ajalta, mitä olen ollut 
tilaisuudessa seuraamaan suomalaisten työläisten liikehtimistä ja pyr- 
kimyksiä Amerikassa. 

Lasten leikkikenttä. Tällä nimellä voi rehelli- 
sesti ja hyvällä syyllä kutsua Toverittaren lasten 
osastoa. — Siellä luokkatietoisten työläisten lapset 
ensimäiseksi näkevät kynänsä tuotteet julkisuu- 
dessa. — Siellä he lasten tavoin vaihtavat lapsellisia 
ajatuksiaan toisten lasten kanssa asioista, jotka 
heidän mieliänsä enimmän kiinnittävät. Sieltä he 
saavat ensimäiset aakkoset siitä opetuksesta, joka 
on tarpeellista kaikille työtätekevän luokan jäsen- 
ten lapsille. Täten tarjoaa lasten osasto lapsille 
tilaisuuden ei ainoastaan vilkkaaseen julkiseen aja- 
tusten vaihtoon, vaan myöskin tärkeän oppilaitok- 

Fred" Koski sen, jota jatkamalla saavutetaan hyödyllisiä tulok- 

sia. Lasten innostus myöskin kirjoittamiseen las- 
ten osastoon ei suinkaan ole vähäpätöinen. Siitä varmuuteen pääsee 
kuka tahansa seuraamalla lasten osastoa säännöllisesti. 

Niin, edellämainitulla leikkikentällä minä myöskin näin innostuk- 
seni tuotteet julkisuudessa. Ajatellessani sitä aikaa tuntuu, että se 
olisi tapahtunut eilen kun luin lasten osastosta ensimäisen kirjoituk- 


sen — vaikka tosin ei siitä paljon pitempää aikaa olekaan, sillä alku- 
taipaleella sitä vielä ollaan. Silloin vielä oli tämä leikkikenttä” 
uusi. Lapset ottivat siihen aikaan laimeanlaisesti osaa kirjoittami- 


seen. Usein näytti siltä, että kirjeiden puutteessa on pakko jättää 
lasten osasto kokonaan pois, mutta tällainen ajatuskin aina sai vas- 
tustusta kaukonäköisimmiltä ihmisiltä, joten tulokseksi jäi, että lasten 
osasto on edelleen lasten leikkikenttänä Toverittaressa. Edelleenkin, 
nyt sillä on sellainen kannatus, että ei ole epäilystäkään siitä, että 
eikö se toistaiseksi tulisi olemaan ensimäisenä valon heittäjänä lasten 
valmistautuessa siihen taisteluun, jonka tuoksinaan me jo olemme 
päässeet. 

Myöhempinä = aikoina. Aikojen kulkiessa eteenpäin, muuttuu 
myöskin ihmisen luonne ja toiminta. Niinpä nuorukaiselle iän kart- 
tuessa ei enää riitä ainoastaan lasten osasto. WHänen tiedonhalunsa 
kehittyy siinä määrin, että sillä ei voi sitä tyydyttää. Silloin myöskin 
tarjoaa Toverittaressa olevat vakavammat kirjoitukset ja luokkahen- 

gessä kirjoitetut kaunokirjalliset kertomukset tilaisuuden edelleen ke- 
hittää sellaisiksi nuorukaisiksi ja neitosiksi, jotka voivat aina köyhälis- 
tön suurelle asialle sanoa: "anna kutsumuksesi, olen valmis”. On luon- 
nollinen asia, että nuorella henkilöllä on aina enemmän taipumusta 
lukemaan sellaisia kirjoituksia, jotka ovat mieltäkiinnittäviä ja puo- 
leensa vetäviä. Sellaisia ovat aina olleet Toverittaressa julaistut 
kaunokirjalliset kirjoitukset. Ne selvätajuisesti luovat eteen koko 
riistojärjestelmään perustuvan yhteiskunnan heikkouksineen ja vah- 
vistavat sitä uskoa ja tietoa, jonka lasten osasto on onnistunut al- 
kamaan. 

Tilan puutteen takia on mahdoton seikkaperäisesti tehdä selkoa 
siitä osasta, jota Toveritar suorittaa köyhälistön vallankumoustyössä. 
Riittää kun pyydän kaikkien ottamaan huomioonsa sen tosiseikan, 
että Toverittarella on pian enimmän tilaajia kuin millään muulla suo- 
malaisella lehdellä Amerikassa. Toista kuukautta sitten tilaajamäärä 
kohosi kymmeneen tuhanteen — ja ei ole epäilystäkään siitä, että 
eikö se taas tämän vuoden ajalla kohoaisi yhdellä tuhannella ja niin 
aina eteenpäin siksi kunnes se on jokaisen suomalaisen työläisnaisen 
kodissa, tarjoamassa hänelle virkistystä päivän raskaan raadannan 
jälkeen, antamassa hänelle tietoja raatajatoverittarien pyrkimyksistä 
muilla paikkakunnilla, ohjaamassa häntä oikeaan suuntaan luokka- 
taistelun melskeessä. 

Toverittaret kaikkialla, teistä riippuu, saako Toveritar olla teille 


virkistäjänä, tukena ja neuvonantajana elämän suuressa taistelussa. 
Te olette sen jo saattaneet kymmenen tuhannen naisraatajan luetta- 
vaksi. Saattakaa se yhä uusille tuhansille. 


FRED KOSKI. 


Jenny Trast Sanna Kannasto 


Toverittaren nuoruusvuosilta 


Toveritar oli myös alussa lapsi. Muistan hyvin, kun sen näyte- 
numero tulla tupsahti Työmies lehden sisällä. Se ei tosin tullut 
odottamatta, sitä oli odotettu ja kauan toivottu. Kun sain tuon 
pienoisen, iloitsin sen saapumisesta. Luin sen suurella hartaudella. 
Siinä kehoitettiin lehteä tilaamaan ja kirjoitta- 
maan siihen. Heti aloin hankkia Toverittarelle 
tilauksia. Tilasin lehden itselleni ja kohta rien- 
sin tuttavaini luo tarjoamaan heille Toveritarta. 
He epäilivät, että siitä ei tule mitään koko 
naistenlehtipuuhasta. — Sanoin, että tuleepa tie- 
tenkin, kun on jo kädessäni näytenumero. — 
Sen jälkeen menin eräitä tyttöjä tapaamaan ja 
kehoitin tilaamaan lehden, mutta heitä vaivasi 
sama epäilys. Kysyivät, jos minut on osasto 
valinnut asiamieheksi lehdelle, kun noin olin 
innostunut. 

— Ei ole valittu, mutta muuten omasta 


IN puolestani haluan tehdä, minkä voin naisten 


iehden hyväksi, kun sitä olen niin kauan odottanut ilmestyväksi, 
sanoin. 

Vaikka näin innostuneena kauppasin lehteä, jäin kuitenkin pit- 
käksi aikaa ainoaksi tilaajaksi tuossa suuressa kaupungissa. — Osas- 
tossakin oli 30 naisjäsentä ja osastosta ulkona tavattoman paljon 
sellaisia naisia, joille olisi Toveritar pitänyt olla tervetullut, mutta 
sitä se ei kuitenkaan ollut. 

Pitkän aikaa seurasin Toverittaren paikkakuntakirjeitä, kun vasta 
lähetin ensimäisen kirjeeni. Olin suuressa jännityksessä kirjoitukseni 
takia, jos se julaistaan tai ei, sillä en ollut koskaan muualle julkisuu- 


teen kirjoittanut, paitsi osaston "'nyrkkilehteen.” 
Suureksi ilokseni näin, että kirjeeni julaistiin ilman muutoksia. 
Pian senjälkeen alkoi sellainen kansainvaellus luokseni, että jo 


aioin periä maksun siitä kirjoituksestani. 
Kysyin: kenelle tulee Toveritar? 
— Ei kenellekään, sanottiin. 
No, miten sitten tiesitte minun kirjoituksestani? 


— Tieto siitä on tullut Canadasta asti. — Asia on siten, että 
siihen aikaan kun tulit tänne Idästä, meni täältä yksi osastoon kuu- 
luva pari Canadaan farmille. He eivät tulleet sinua tuntemaan. 
Nyt kun olivat nähneet kirjoituksesi Toverittaressa, niin heti kirjoit- 

tivat tänne ja kysyivät: kuka on se Maiju, joka sieltä Toverittareen 
kirjoittaa? 

Kehoitin taas tuttaviani tilaamaan Toverittaren, että ei ole tarvis 
Canadan kautta sen sisältöä saada selville. 

Uuden vuoden aattona, 1911, menin osaston kokoukseen, jossa 
minut — virallisesti valittiin asiamieheksi ja kirjeenvaihtajaksi Tove- 
rittarelle. Otin nämä toimet ilolla vastaan. 

Asiamiehenä saa kokea yhtä ja toista. Monta muistelmaa olisi 
kerrottava asiamiehenä oloajalta, mutta ne vievät liikaa tilaa, joten 


ne sivuutettakoon. 

Tämä on vain pieni yksityinen muistelma Toverittaren lapsuus 
vuosilta. Tiedämme, miksi Toveritar perustettiin ja tiedämme senkin, 
miten se on tehtävässään onnistunut tämän ensimäisen kymmenen 
vuoden aikana. Se on jo todistettu, että lehdellä on suuri merkitys 


naisten valistustyössä. 


MARI HAAPALA. 


Rauha Granholm 


Svea Holm 


Ida Niemelä 


Idän punatähti 


Yhä kuulaammin, ihanammin, Idän tähti, sä meille väikyt. 
Yli maailmain hävitettyin valoaaltona armaana läikyt. 
Yli kolkkojen kurjuuden luolain, kuss' ääntyvät oihkehet ankeet, 


elontoivon ja auvon ja uskon kevätlämpönä lääkiten lankeet. 


Ja kauhujen kaaoksessaan väki loukkojen untunut havaa 
ja silmänsä huikaistuneet sun suurelle säihkylles avaa, 
päin tultasi tuijottaapi ja oudosta onnesta juopuu 


ja öisestä tylsyydestään kuin uudestisyntynyt luopuu. 


Ja päättää nousta ja nousee. Mikä kuohunta käy joka puolla. 
Mikä luomiseninto nyt sillä, min määr' oli itse jo kuolla. 
Mitä voimaa jo uhkuvat raihnaat työnraatajat kaikkien maiden. 


Uus noussut on suur sukukunta tulevaisuuden valtiaiden. 


Oi, niin: punatähtönen meidän, olet täynnä sä ihmettä, taikaa. 
Sun kauttasi kansa köyhä luo uljaana uutta aikaa. 
Sun valkeudessasi joukot loismaailmaa moukaroivat, 


noust' että sen raunioille teon temppelin pylvähät voivat. 


HENKIPATTO. 


Huutolainen 


Isontalon isäntä palasi käräjätuvalta ja ajaa täräytti pihamaalle. 
Hän oli tyly ja mahtava ja hänen ulkomuotonsa kuvasti hänen sisäistä 
olemustaan, silmien ilme oli käskevä ja terävä. 

— Mitä nyt pitäjälle kuuluu? Oliko nyt punaisilla kokouksia? 
Talon Antti-renki näitä tiedusteli, kun riensi hevosta riisumaan. 

— Ka, ruotivaivaisten ja kerjäläispentujen huutokauppaa tuolla 
käräjätalolla pidettiin. Tuolla reen perässä on yksi penikka, jonka 
otin mukaani. 

— Vai toi isäntä taas työväkeä taloon, sanoi Antti siihen surul- 
lisesti. Hän hyvin tiesi, mikä kohtalo poikaa odotti... 

— Niin, minä ajattelin, että saan kuuliaisempia palvelijoita, kun 
kasvatan ne heti lapsesta talon tavoille, ilkkui isäntä. Nämä nyky- 
ajan palvelijat eivät enää nöyrry isäntiään kuuntelemaan. 

— Eivät enää nöyrry isäntiään kuulemaan, toisti Antti-renki ja 
nauroi ivallisesti. 

— No, millä tavalla isäntä aikoo kasvattaa niitä kuuliaisia palve- 
lijoita? kysyi Antti luoden katseen huutolaiseen, joka istui kuin 
pelästynyt pikku lintu reen perässä odottamassa, mihin hänet vih- 
doinkin vietäisi. 

— Emäntä lyö ja isäntä potkasee, niin kai te osaatte kasvattaa, 
kiusasi Antti ja nauraa hihitti entiseen tapaansa. 

Pojan nauru ärsytti isäntää, joten hän julmistui. 

— Sinä punainen ilkimys, sinäkö minua opetat, sinä mailman 
kiertäjä! 

Antti hymyillen vastasi: 

— Miksi ei isäntä antanut taloa pojalleen, että ei olisi tarvinnut 
mailmaa kierrellä... 

— Suusi kiinni! huusi isäntä vimmoissaan. 

Antti oli koskettanut kipeään kohtaan, oli kajonnut salaisuuteen, 
joka oli heidän välillään. He olivat isä ja poika ja ainoastaan he 
molemmat sen tiesivät. 

Antin äiti oli vanhan isännän aikana palvellut talossa, silloin oh 
nykyinen isäntä nuorukainen. Näiden nuorten kesken syntyi lämmin 
suhde, joka aiheutti Antin syntymisen tähän mailmaan. 

Antin äiti ei ilmoittanut mailmalle poikansa isää, vasta kuolles- 
saan tunnusti asian pojalleen. Äidin kuoltua lähti poika etsimään 
turvaa siitä talosta jossa tiesi isännän olevan hänen oma isänsä. 
Hän sai luvan olla talossa työssä sillä ehdolla, että ei ilmoita suku- 
laisuuttaan isännän kanssa, vaan pitää asian omana tietonaan. Tämä 

salaisuus antoi Antille huvin kiusotella mahtavaa isäntää heidän kah- 
denkesken ollessaan. Juovuspäissä ollessa oli isännällä joskus helliä 
tunteita Anttia kohtaan, lupailipa testamentata suuria perintöjäkin 
pojalleen. 


Antti siihen aina huomautti, että heitä on tuhansia poikia, jotka 
kerran tulevat vaatimaan perintöosuutensa. 


Tällä kertaa oli Antti entistä ärsyttävämmällä tuulella. Kun 
hän meni pientä huutolaista feestä ylös auttamaan, kysyi hän isän- 
nältä: 

— Onko tämäkin ryysykäärö isännän poikia? 

— Vaiti irvistelijä! Olisin sinut aikoja sitten ajanut pois talos- 
tani, ellet olisi... 

— Jos en olisi nauroi Antti. 

Huutolainen katseli pelokkaana isäntää ja äkkiä alkoi itkemään. 

— Mitä siinä tillität, huutolaispenikka! huusi ärsytetty isäntä. 

— Ota heti jalat allesi ja kiitä, kun pääset leipäpalaan käsiksi. 

— Minä vien pojan fenkitupaan lämmittelemään, ja valmistan 
hänet vastaanottamaan armaan emäntämme ensi tervehdykset, mutisi 
Antti viedessään poikaa pois isännän lähettyviltä. 

Äänetönnä lyyhistyi lapsi lieden ääreen, katsellen arasti ympäril- 
leen. Hän oli ensikerran joutunut vieraiden ihmisten pariin, joten 
hän oli peloissaan ja oudostui kaikkea. 


Huutolaispojan äiti oli jäänyt leskeksi ja isän kuoleman jälkeen 
oli hän yksin hoivannut kolmea pienokaistaan, levähtämättä oli aher- 
tanut, ylivoimaisesti raatanut. Hän tiesi, mikä kohtalo pienokaisia 
odotti, mutta ei voinut auttaa, hän ei enää jaksanut heitä huoltaa 
ja hoivata... 

Lapset huutolaisiksi... se ajatus häntä kalvoi, se kiusasi ja 
pakoitti kestämään niin kauan kuin vähänkin voi. Hän oli itse kaikki 
kokenut, oli kasvanut huutolaisena, kuljetettu talosta taloon. Oli 
lyöty ja revitty, kiusattu nälällä ja ylivoimaisella työllä, avojaloin 
oli saanut juosta... Usein hän ihmetteli, että henki oli pysynyt. 
Mutta jumala kai pitää köyhässä hengen väkisinkin, ajatteli hän. 

Nyt elettiin uudessa ajassa, työläiset tahtoivat nousta orjuudesta. 
Joukkoja järjestettiin. Hän oli selvillä asioista ja kaikessa kurjuu- 
dessaan iloitsi hän ja toivoi parempaa aikaa. 

Äidin voimat murtuivat, hän joutui vuoteen omaksi ja lapset 
riistettiin häneltä pois... Vihdoin kuolema vapautti orja-äidin ja 
antoi hänelle levon. 

Lapset joutuivat huudolle, mikään ei heitä voinut siitä pelastaa. 

Pikku Petteri, joka oli kymmenvuotias, joutui Isontalon tylyn 
isännän ja röyhkeän emännän kiusattavaksi, kuten tiedämme. 

Palvelijat olivat ystävällisiä pikku Petterille ja päivätöiden pää- 
tyttyä kaikin tavoin viihdyttivät Petteri-rukkaa. Antti-renki kiikutteli 

poikaa polvellaan ja opetti häntä. Puhui pojalle ja toisille palvelijoille 
siitä voimasta, joka raatajaluokalla on, jos he ovat yksimielisiä. 

— Oikeus on meidän ja oikeus se kerran voittaa! sanoivat siihen 
toiset palvelijat. 

Pikku Petteri kuunteli silmät kirkkaina ja hänkin tunsi ikäänkuin 
ylpeyttä siitä, että kuului siihen joukkoon, joka kerran mailmaa 
hallitsee — kuului työnsankarien riveihin, niinkuin Antti tapasi sanoa. 
Unissaan kierti pikku mies kätensä Antin kaulaan, ikäänkuin ystä- 
vyyden osoitukseksi Ja vielä nukkuessakin soi hänen korvissaan 
Antin usein lausumat sanat: 

— Työläiset, liittykää yhteen, silloin voitto meidän on! 


FANNY VIRTANEN. 


Rauha Grönberg Hilma Nylund 


Venäjän uusi nainen 


Venäjän köyhälistön vallankumous avasi selkiseljälleen ovet nai- 
sen vapautumiselle. Kaikilla, mitä moninaisimmilla aloilla tapaa nai 
sen työskentelemässä uuden Venäjän luomistyössä. Eikä ainoastaan 
nuoret naiset, vaan ijäkkäämmätkin vapautuksensa viestin kuultuaan 
ovat lähteneet liikkeelle innostuneina ja uhrautuvaisina. Toveritar 
Ludmila Stahl, joka on Venäjän työläisten naisliikkeen yksi huoma- 
tuimpia jäseniä, kertoo eräässä venäläisessä lehdessä muutamista tällai- 
sista uusista naisista, jotka köyhälistön vallankumous on luonut. 


* * * 


I. 
Efrosinia Jegorovna Marakuulina. 


Efrosinia Jegorovna on talonpoikaisnainen Vjatkan kuvernemen- 
tistä. Pikkuinen, laiha, suurine sinisine silmineen, jotka miettiväisinä 
katselevat etäisyyteen. 

Hänen osansa on ollut raskas: taukoamaton talonpoikaisahertelu 
ja miehen lyönnit. Marakuulinan mies vihasi tsaarijärjestystä, tais- 
tellen sitä vastaan. Useamman kuin yhden kerran sai hän rohkeista 
puheistaan istua vankilassa ja olla karkoitettuna synnyinmaastaan. 
Raskas työ, valoton elämä ja vankila opettivat hänet juopottelemaan. 
Päihtyneenä ollessaan hän purki vihaansa heikolle, turvattomalle 
toverilleen. 

Hentoinen Efrosinia parka rukoili yöt läpeensä Jumalaa valista- 
maan miestään, että tämä lakkaisi juopottelemasta. Hän kantoi 
papille viimeisen roposensa, myi ainoan hameensa ostaakseen sillä 
paksumman = kynttilän (jumalan kuvan eteen). Mutta mikään ei 
auttanut. 

Saapui sitten ihmiskunnan uuden elämän kevät. Mahtava uk- 
konen jyrähti. Venäjän kansa, joka oli uinunut raskaassa unessa, 
katkaisi kahleensa. Talonpojat ottivat tilanomistajilta maat, työläiset 
kapitalisteilta tehtaat ja itse työläiset kävivät johtamaan koko Venä- 
jän valtakuntaa. Tuli suuri juhla ja Efrosinian mies lakkasi 'juopot- 
telemasta. Hän oli nyt rakentajain ja taistelijain eturiveissä. Ja 
yhtenä ensimäisistä hän vapaaehtoisesti lähti rintamalle puolustamaan 
vallankumousta kaikilta tahoilta hyökkääviä vihollisia — venäläisiä 
ja ulkomaalaisia valkokaartilaisia — vastaan. 

Tapahtui kaksinkertainen ihme: Venäjän kansa vapautui sorta- 
jistaan ja Ivan Marakuulina vapautui paheestaan. Pikkuinen Efro- 

sinia alkoi ajattelemaan. Eivät olleet auttaneet hänen rukouksensa, 
eivät kynttilät, vaan vallankumous auttoi. Mies muuttui ystävälliseksi 
toveriksi ja ystäväksi. Vähitellen, monien tuskaisten mietiskelyjen 
ja raskaiden unettomien öiden jälkeen hän, joka oli ollut harras 
uskovainen, alkoi epäilemään. = Eivätköhän papit olekin keksineet 
jumalan pimittääksensä köyhiä ihmisiä, pakoittaakseen heitä kärsi- 
vällisesti kantamaan katkeraa kohtaloaan? 


Ja yhtä hartaasti kuin hän oli uskonut jumalaan, uskoi hän nyt 
vallankumoukseen. Hän alkoi tarkkailemaan miten vallankumouk- 
selliset työläiset työskentelevät ja hänessä heräsi halu mennä mukaan. 


Muistan ensimäisen kohtaamisemme. Toimitukseen astui arasteleva 
nainen lausuen hiljaisella äänellä: *"Minä olen kuullut teistä, toveritar 
Stahl, ja tulin kysymään teiltä neuvoa”. Hän ei rohjennut esittää, 
että itse pääsisi opiskelemaan, mutta teki pyyntönsä kolmentoista 
vuotisen tyttärensä puolesta. Mutta kun esitin, että hän itsekin 
alkaisi opiskelemaan, välähtivät hänen silmänsä ilosta. 


Kahden viikon kuluttua pikku Efrosinia, jätettyään maalle kaksi 
lastaan, istui koulun penkillä. Kuinka tarkkaavaisesti hän kuunteli, 
peläten, ettei päästäisi ohitsensa sanaakaan. Usein kysäsin: **Onko 
vaikeata, toveritar Marakuulina?” — "Kovin on vaikeata, pelkään, 
etten jaksa ymmärtää kaikkea”. Lohduttelin häntä sillä, että kun 
hän koulun loputtua palaa kotiin ja käy yhteiskunnalliseen työhön 
käsiksi, niin selviää hänelle paljon sellaista, mikä nyt näyttää epä- 


-selvälle. 


Oli kulunut muutama kuukausi. Toveritar Marakuulina lopetti 
koulunsa, kirjoittautui työläisten puolueeseen ja lähti matkalle nais- 
-osaston ohjaajana omaan piirikuntaansa. Innostuksella hän antautui 
uuteen työhönsä valistumattomien, syrjäänsysättyjen sisartensa valis- 
tamiseen. Hän kulki kylästä kylään, piirikunnasta piirikuntaan, jär- 
jesti talonpoikaisnaisten kokouksia, puhui heille Neuvostovallasta, 
puhui siitä, että tämä valta kutsuu kaikkia työtätekeviä naisia oikase- 
maan koukistuneet selkänsä ja yhdessä taistelevien kanssa oppimaan 
rakentamaan uutta elämää. Hän ei kutsunut järjestöön yksistään 
talonpoikia. — Huomattuaan kuinka hänen rohkeat, innostuneet pu- 
heensa, kuinka hänen uskonsa vallankumoukseen sytyttävät sydämiä, 
hän alkoi kutsua taistelijain riveihin niitä, jotka vuosikausia olivat 
kansan varoilla opiskelleet, mutta kansan tultua isännäksi, kääntäneet 
sille selkänsä. Kuukauden kuluessa oli Efrosinia valistustyöllään vai- 
kuttanut niin, että viisi opettajatarta kirjoittautui jäseneksi puoluee- 
seen, alkaen esimerkkiä seuraten sisartensa suuren vapauttamistyönsä. 


Jälleen näen Efrosinian edessäni. Mutta hän on kokonaan toinen 
nainen. Hän on kasvanut, käynyt suuremmaksi, hänen äänensä on 

voimakkaampi ja varmempi. Hän tajusi nyt selvästi maaseudun sekä 
kaupunkielämän —puutteellisuudet, tietäen samalla, miten ne olivat 
poistettavissa. Entisestä epävarmuudesta ei ollut jälkeäkään. Usko- 
vaisesta kristillismielisestä oli tullut sitkeä vallankumouksellinen, joka 
oli valmis antamaan kaikki voimansa vapautuvan ihmiskunnan palve- 
lukseen. Nyt seisoo hän paikallaan jatkaen pientä, mutta itse asiassa 
suurta tehtäväänsä, sillä peruskivet, jotka nuo hentoiset kädet ovat 
laskeneet, tulevat pysymään lujempina kuin monet muut. 


*% * 


11. 
Kasakkanainen Praskovja Andrejewvna Saikina. 


Hän on jonkun verran vanhempi. Noin neljänkymmenen ikäinen. 
Hänkin on uskonnollinen. Lapsuudesta saakka pitänyt lukemisesta. 
Raskas oli hänenkin kohtalonsa ollut. Varhain leskeksi jäänyt isänsä 
oli antanut lapsen maailmalle, jossa sai kärsiä nälkää, puutetta ja 
lyöntejä. — Viisitoistavuotiaana isänsä naitti hänet edullisesti kolmen- 
kymmenvuotiselle juopolle miehelle. Syntyi lapsia. Elämä oli pai- 
nostavaa. = Suuria huolia, paljon työtä ja hyväilyjen sijasta lyöntejä 
mieheltään. Ainoana valopilkkuna hänen sielussaan oli rajaton usko 
siihen, että valoton elämä joskus muuttuu. Evankeliumi oli hänen 
mielikirjansa ja siinä se kohta, jossa puhutaan ajan saapumisesta, 
jolloin kaikkinainen paha, saasta ja ilkeys hävitetään ja uskaliaat 
ihmiset alkavat rakentamaan uutta maailmaa. Tämä usko valaisi 
hänen pimeätä elämän tietään ja lämmitti hänen sieluansa ympäröi- 
vän elämän kolkkoudessa. 


Tapahtui lokakuun vallankumous. Terin alue ja eritoten Mozdo- 
kin kihlakunta (jossa asui varakasta kasakkaväestöä), oli hukkua 
vallankumouksen ja vastavallankumouksen vyöryihin. Punaisten jäl- 
keen saapuivat valkoiset, valkoisten jälkeen uudelleen punaiset. Ja 
kun parjattiin Neuvostovaltaa siitä, että heidän tahollaan pilkataan 
uskontoa, silloin Praskovja Andrejevna muisti pyhästä kirjasta luke- 
mansa suuren ennustuksen. Ja vaikka oli paljon sellaista, jota hän 
ei täysin käsittänyt, hän aavisteli kuitenkin totuuden olevan heidän 
puolellaan. Hän vakuutteli valistumattomille kasakoille, ettei heidän 
olisi uskottava valkokaartilaisten juttuihin. Hän osoitti evankeliumia 
ja sanoi: "Se, mitä on ennustettu, tapahtuu juuri. Ensin täytyy 
hävittää kaikki ja sitten rakentaa parempaa tilalle”. 


Ajat olivat Neuvosto-Venäjällä varsin uhkaavat. Denikinin jouk- 
kiot lähestyivät Orelia, Denikin valmistautui ratsastamaan Mosko- 

vaan valkoisella ratsulla. Hän antoi papeille määräyksen kirkoissa 
kiroamaan vallankumouksellisia ja valmistautumaan suureen juhlaan. 
Keinottelijat ja viranomaiset iloitsivat siitä, että kohta loppuu noiden 
kirottujen aika ja että he jälleen pääsevät elämään vapaasti. Paljon 
kärsi Praskovja näinä päivinä ja hänen sydämessään kaikui: "Ei, 
se ei ole mahdollista! Evankeliumin mukaan täytyy työväen vallan 


voittaa!” ... 


Praskovjan aavistus toteutui. = Denikinin joukkiot = murskattiin. 
Koko Venäjä ja Pohjois-Kaukaasia tulivat neuvostovalloiksi. — Näihin 
aikoihin kuoli Praskovjan mies, jolloin hän, tuo urhoollinen nainen, 


pääsi vapaaksi. 


Mozdokin kihlakunnan ulkokyläänkin tuli viesti. Kasakkanaisia 
ja talonpoikaisnaisia kehoitettiin valitsemaan edustajia alueen naisten 
edustajakokoukseen. Kasakkanainen Saikinakin pääsi Vladikaukasuk- 
seen. Paljon naisia siellä kokoontui isoon saliin — jossa Praskovja 
niin hiljaisena, yksinkertaisena, niin huomaamattomana valkoisessa 
huivissaan istui muiden edustajain keskellä puhemiehistön punaisen 
pöydän takana. €Tarkkaavaisesti hän kuunteli puhujain puheita. 
Pyysi itsekin puheenvuoron. "Toverit" — sanoi hän — "kun ka- 
sakkain kylässä parjattiin bolshevikejä, puolustin minä heitä kuten 
osasin, vaikka en käsittänytkään silloin kaikkea. Nyt minä ymmär 
rän ja tahdon yhdessä kaikkien työläisten kanssa puolustaa vallan- 
kumouksellisten työläisten suurta asiaa. Toverit! Minulla on kolme 
poikaa punaisessa armeijassa. Mutta —jos tarvitaan synnyinmaan 
puolustamiseksi vielä, niin annan toiset kolme poikaani. Ja jos he 
kaatuvat suuren rakkauden asian edestä, en minä tule vuodattamaan 
kyyneltäkään. Tulen olemaan ylpeä siitä, että minun lapseni kaatui- 
vat tässä suuressa taistelussa”. Kokouksesta kotiin palattuaan Pras- 
kovja heti kirjottautui jäseneksi kommunistiseen ryhmään, ryhtyi johta- 
maan lavantaitalkoita, järjestämään kokouksia j. n. e. Parin kuu- 
kauden kuluttua saapui Mozdokin kaupungista kirje, jossa kehoitet- 
tiin Praskovjaa tulemaan kouluun opiskelemaan sosialismia. 


Praskovja ei hetkeäkään epäröinyt. Hän sanoi lapsilleen: *"Rak- 
kaat lapset! Olen tehnyt työtä, kasvattanut teidät. Te ette enää 
tarvitse minua. Eläkää ilman minua, minä lähden palvelemaan toisia 
lapsia, rupean työskentelemään meidän — sosialistisen isänmaamme 
hyväksi!" 

Pelottomana hän lähti eteenpäin tuntemattomalle taipaleelle. Hän 
lähti sosialistisen perheen kiinteään yhteyteen, jossa häntä, ijäkästä, 
uupunutta odottaa väsymätön mutta riemuisa työ. Tuohon suureen 
sankarityöhön kutsuu häntä suuri sielunsa. Uskon tuli ylläpitää 
häntä tällä ohdakkeisella tiellä. 


* * * 

111. 
Sonja Gratsheva. 


Sonja Gratsheva on kaupunkilainen työläisnainen. Hän työs- 
kenteli nahkatehtaassa Vjatkassa. Hiljalleen kului hänen elämänsä, 
yhtä hiljaista se oli koko kaupungissakin. Tehtiin työtä, syötiin, 
juotiin, nukuttiin, synnyttiin ja kuoltiin ajatuksitta ja epäilyksittä. 


Mutta tulivat helmikuun ja sittemmin lokakuun vallankumoukset. 
Heräsivät Vjatkan tehtaiden työläisnaisetkin, ryhtyivät valitsemaan 
tehtaissa edustajia edustajakokouksiin. Sonja Gratshevinkin valitsi- 
vat. Hän alkoi käymään kokouksissa, tuntematta erikoista innostusta 
niihin. Uskovainen ja sairaloinen miehensä, joka halusi, että vaimonsa 
olisi ollut hänen luonaan ja joka pelkäsi vallankumouksellista tar- 
tuntaa, toimeenpani jokaisen kokouksen jälkeen perhekohtauksia. 
Naisten keskuudessa työtä johtava komitea sai tämän tietoonsa ja 
sanomalehden naisten osastossa julaistiin kirjoitus, jonka kautta kul- 
jetustyöläinen Gratshev joutui mustalle listalle siitä, ettei laske vai- 
moaan kokouksiin. Tämäkin päättyi perhekohtaukseen. Sonja oli 
itsekin siihen määrin itsetiedoton, että tuli toimitukseen pyytäen 
peruuttamaan tuo syytös miestään vastaan. Peruutusta emme tie- 
tenkään painattaneet. Sonja kulki edelleen kokouksissa, kuunteli 
puheita, opetteli, mutta ei jaksanut innostua. Saapui kevät. Hänen 
miehensä sairastui ankarasti ja hänen oli lähdettävä sairaan kanssa 
maalle. Siellä hän muisti puheet, joita oli kuullut kokouksissa, kä- 
sittäen nyt koko niiden syvän totuuden. Hän havaitsi maaseudulla 
paljon vääryyttä, havaitsi kuinka keinottelijat sortivat maalaisköyhä- 
listöä, kuinka ne pakoittivat köyhemmän väestön suorittamaan yli- 
voimaisen verotuksen itse keinotellen viljavarastoillaan. Hän havaitsi 
miten hyvä näiden keinottelijain oli elää. Vertaili siihen, miten 
työläiset kaupungeissa elävät. Havaitsi myös kuinka vaikea on talon- 
poikaisnaisen elämä. Heillä raukoilla ei ollut aavistustakaan siitä, 
miten paljon valtaa Neuvostolait heille olivat antaneet; elivät vain 
vanhaan tapaansa alistuvaisina miehilleen ja kumarrellen papeille. 


Silloinpa syttyi Sonjassa , toimintahalu. — Hänestä tuli agitaattori. 
Hän keräili ympärilleen maalaiseukkoja ja tyttöjä, kertoili heille kai- 
ken, minkä oli kuullut kokouksissa kaupungissa. Yhä suurilukuisim- 
miksi kasvoivat nämä kokoukset. Kylänpohatat säikähtivät. Heitä ei 
miellyttänyt lainkaan tuon työläisnaisen hommat. Saivat papin yli 
puhutuksi niin, että hän kirkossa julisti pannaan Sonjan. Mutta 
Sonja ei tuosta peljästynyt. Mitä enemmän kylän kulakit häntä vai- 
nosivat, mitä enemmän ne häntä parjasivat, sitä uhemmin hän halusi 
opettaa valistumattomia sisariaan. 


Syksyllä palasi Sonja kaupunkiin kuolemaisillaan olevan miehensä 

kanssa. Samaan aikaan kun mies vähissä hengissä kulki jumalan- 
kuvien jälessä, kirjoittautui Sonja jäseneksi puolueeseen lausuen tu- 
lisesti: '"Minä haluan tehdä työtä, työtä! Mieheni ja minä olemme 
tulleet erilaisiksi, me emme ymmärrä toisiamme. Nyt minulle avau- 
tuu uusi elämä. Minä tahdon oppia, tahdon antaa kaikki voimani 
suurelle taistelulle sosialistisen yhteiskunnan perustamiseksi”. Tätä 
puhuessaan säteilivät hänen tummat silmänsä. Hän ei sääli mennei- 
syyttä, hänellä ei ole anteeksi antamusta, on vain suuri taistelun halu. 
Tällaisia naisia on meidän vallankumouksemme luonut. Heitä on 
paljon, noita tuntemattomia rakentajia, jotka ovat käyneet läpi elä- 
män ohdakkeisen koulun ja jotka tietoisina kulkevat uuteen tulevai- 
suuteen. Heissä on vallankumouksen voima. He ovat meidän voit- 
tomme takeina vanhan maailman loasta, irstaisuudesta ja riistosta. 


SUOM. A. 1. 


Mary North Annie — Ruissalo 


Suru 


Se heijasti kellastuneesta lehtimetsästä, jossa kesäiset äänet jo 
olivat vaijenneet. Se hiipi hiljaa sisään syyskosteiden ikkunain läpi, 
asettuen huoneen haalistuneille seinäpapereille, savun himmentämille 
maalauksille ja taidejäljennöskuville. 

Se sijoittautui vanhalle sohvalle, jonka repeytynyt päällystys näytti 
kyynillisesti irvistävän ympäristönsä sopusointuisuudelle. 

Se heitti varjonsa kirjoituspöydällä olevan armaan kuvan lapsen- 
puhtaalle otsalle, hänen, jonka äskeisestä hyvästijättökäynnistä vielä 
väreili huoneessa sulkeutuneen oven valittava narahdus. Rasahdus 
kirjeluukussa, jonka kautta tuli tieto toverin kuolemasta, sulautui 
surujen harmoniaan. 


Painauduin hämärästä huoneesta alas, pyrkiäkseni suurille kaduil- 
le, joiden elämän sykähtely muistuttaa valtasuonien tykintää. 

Tie valtakaduille johtaa ahtaita sivukatuja pitkin, joilla kesäisin 
näkee repaleisia lapsia leikkimässä vapaussodan aikuisia punakaarti- 


laisten teloituksia, mutta syksyisin ovat ne mykkinä, verhottuna lokaan 
ja pimeään. Näillä kaduilla ei loista kirkkaat sähkövalot eikä kajasta 
suurten katujen ilot. Vain himmeä lyhty tuikkaa kadun kulmassa 
ja syystuuli ulvoo valittavasti sen rikkoutuneissa laseissa. 


Näen varjon lynkyttävän vastaani. Se on vapaussodan sankari, 
joka menetti "isänmaan” alttarille oikean jalkansa ja silmänsä. Hän 
sai palkkioksi valtakunnan "vapauden ristin”, sai myöskin kaupungin 
valtuustolta "isänmaallisten ansioittensa vuoksi”, tupakan myyntipai- 
kan loistokatujen kulmauksessa, mutta jäi kuitenkin vaille riittävää 
toimeentuloa. — Näen hänen laskevan rahansa kivijalkakerrosessa 
olevan kuppilan ovella. Sen jälkeen hän taas linkuttaa eteenpäin ja 
jokaisella linkauksella heilahtaa *'vapauden” risti hänen kuluneen 
takkinsa rintapielessä. 

Kuulen keveitä askeleita taaempana, ja hetken kuluttua lehahtaa 
nenääni voimakas hajuveden tuoksu. Ohitseni kiiruhtaa keski-ikäinen 
nainen, kasvoillaan seitsemäntoistavuotiaan puna. 

Tunnen hänet. Hän on laupeudensisar vapaussodan ajoilta. Sai 
myöskin vapauderristin, ja tuli armeijan riemumarssissa kaupunkiin. 

Tuo toinen, joka tuli ontuen vastaani, oli päättänyt päivän työnsä, 
tämä ohitseni kiiruhtava menee alottamaan. Kadunkulmassa näen 
hänen kääntyvän erästä tunnettua puistoa kohden, jossa päivällä pal- 


TOVERITAR KYMMENVUOTIAS Sivu 107 


jastettiin ''sankaripatsaat.” Luulen, että hän menee verestämään 
vanhoja ''vapaussotamuistoja” ja tapaamaan, ei haavottuneita, vaan 
mieluummin niitä, jotka eivät haavoittuneet **vapaussodassa”. 

Olen keskikaupungilla. On jo iltamyöhä. Teatterit työntävät 
ulos ensi-ilta valioyleisöään, kahvilat ja elävät kuvat vähän kirjavam- 
paa joukkoa. Valtakadut tykyttävät nopeasti. Loistoautot antavat 
varoitusmerkkejään. Ilmassa kuuluu heventen, turkiksien sekä silkki- 
pukujen kahinaa ja huoletonta liikehtelyä. 

Mutta loistavan pintakuoren alta pilkistää surun yötumma hen- 
getär ja katuäänien kaaoksesta kuulen tuskaisia huokauksia. 

Näen suuren kahvilan hyvin valaistujen portaiden alapäässä jalat- 
toman olennon nojautumassa seinään ja kainalosauvoihinsa. Hän on 
sotainvaliidi, '*vapaussotasankari”', vaiko punakaartilaissoturi, en tiedä, 
mutta ränstynyt, likainen suojeluskuntalaismallinen lakki viittaa pikem- 
min edelliseen. Niin käsittävät myöskin hänet kahvilasta poistuvat 
vallasnaiset, ja heidän jalorotuiset ritarinsa pudottavat ojennettuun 
lakkiin suorataitteisen markan setelinsä. He muistavat paljastettuja 
vapaudenpatsaita ja samalla tuntuu kuin tuo tuossa olisi jotain tehnyt 
heidän hyväkseen. Siksi onkin niin helppo lahjoittaa markka; kadulle 
päästyä on heidän sydämissään jo eräänlaista jaloutta — sellaista 
oikeaa herrasjaloutta. 


Kuljen edelleen. —Valtakatujen elämänvirrassa on paljon niitä, 
jotka tuskaisin elein, polttavin silmin kurottavat käsiään, pidentääk- 
seen elämänsä hetkiä — — —. 

Näen nuoria tyttöjä, jotka tänä yönä myyvät ruumiinsa ja sie- 
lunsa voidakseen elää huomisiltaan saakka; näen vanhoja naisia, 
jotka nälän ja kateuden väänteet maalin peittämillä kasvoillaan, kat- 
selevat nuorempien menestystä, painuakseen sitten syrjäkaduille; 
näen haamujen lailla hiipiviä olentoja, jotka vaanivat tilaisuutta tyh- 
jentääkseen kanssakulkijoittensa taskuja. 

Monet heistä olivat äskettäin, vieläpä tänäpäivänäkin, "kunnial- 
lisia” ihmisiä. Huomenna ovat he kunniattomia, rikollisia, ja kuiten- 
kin kaikesta huolimatta, ovat monet heistä kuunnelleet vain kaikki- 
voittavan Elämän lahjomatonta käskyä: pitää yllä oman elämänsä 
liekkiä keinolla millä hyvänsä — — —. 

Kuljen takaisin autioille syrjäkaduille ja, lähestyessäni, tunnen, 
kuinka askel askeleelta hiipii jälessäni surujen yöntumma hengetär. 


PD 

Työläismies ja nainen jos samaa säveltä soittaa, 


Ei mailman mahtavat voi meitä voittaa — 


Yhdessä rintamalle Jerikonkaan muurit ei edessämme kestäis' 


Vapauden yhteiskuntaan ei mikään tietä estäis' 


. n - ao as . * . . 
Nainen näyttää jo taitoa, tietoa, voimaa! 


Näin yhteisymmärrys oikea kun saavutetaan. 
Poistavi vihdoinkin pois syytöstä, soimaa. 


: : WE Aa Yhdessä siis käykäämme punalipun piiriin, 
Ei orjana kuuntele riistäjien mieltä, 


me AT Yr , Katsokaamme suoraan Idän valoviiriin. 
Ylväänä ymmärtää hän vapauden kieltä. 


ALMI. ; j Hiokaamme kalpamme, tiedonsäilät kuntoon, 
Rientää rintamaan nyt miehen rinnalle. 
Nojatkaamme kansojen veljeystuntoon — 
: : : : A ii i j istuva on! 
Nainen ei orjuuskahleitaan ääneti kanna, Niin mailmasta orjuus poistu 
Sortajain ei tyhmyyttään nauraa anna, H. M. 
Valistuu, varmistuu, ihmisyytensä tietää, 
*Heikomman” nimeä ei enää voi sietää — 


Tasa-arvoon pyrkii hän vihdoinkin! 


Tää aika työhön kutsuu, käskee, vaatii! 


Riistäjät yhä uusia ansoja vain laatii — — 


Mahtivoimin rynnätkäämme varustuksia vastaan — 
Mies ja nainen yhdessä suojaamaan lastaan — 


Tulevaisuus vapaaksi valloittamaan. 


Luonto määräsi naisen äidin osan täyttään, 
Siksi kaksinverroin tarvis järkeä käyttää, 
Ei tyydyttävä tylsänä sukupuoliorjaksi 
Pyrittävä ylentymään naiseksi sorjaksi — 


Luomakunnan ylvääksi kuningattareks'. 


Nainen! Kykene kasvattamaan kansaa suurta, 
Istuto sun lapsiisi tiedonpuun juurta. 

Silloin versoo vihreänä valistuksen vainio, 
Lapsissa kun ompi maaperä niin mainio — 


Heissä tehty kylvö parhaiten itää voi. 

